
Lukijalle! 


Minä näen kaukaisessa menneisyydessä suuren ja 
mahtavan kansan, jonka vaiheet kiehtovat mieltäni ja 
kiitävät sieluni silmien ohitse kuin jännittävän ja kir¬ 
javan romaanin tapahtumat. Miksi en kertoisi näys¬ 
täni muillekin? Mitä sillä on väliä, vai kk a kaikki 
maailman ammattioppineet julistaisivatkin näkyni har¬ 
haksi, kunhan vain itse uskon siihen mitä kirjoitan ja 
kunhan on muutamiakin ihmisiä, jotka elävät näissä 
vaiheissa mukanani ja haltioituvat kanssani. Ja minä 
tiedän varmasti, että sellaisia ihmisiä on todellakin 
olemassa. 


Eetu Vuorio. 





Lyhyt kertomus epätieteellisyydestä, 
mielikuvituksesta ja diletantismista. 

Minä huomaan välttämättömäksi, että minun on 
kaikkein ensiksi muodostettava itselleni edes matala 
suojamuuri toisten ihmisten mielipiteistä ja ajatuksista 
ja ryhdyttävä vasta sitten esittämään omiani. 

Jotkut ankaran tieteellisesti oppineet tulevat var¬ 
maankin minua moittimaan siitä, että minulta puuttuu 
tietoja ja arvostelukykyä ja että olen päästänyt mieli¬ 
kuvitukseni liian vapaaseen lentoon. Heille minä vas¬ 
taan (jo etukäteen Lorandin sanoilla: "Perusteellinen 
kouluopetus, ennen kaikkea runsas lukeminen, voi 
hankkia meille laajat tiedot. Laajatietoisuus ja tieto¬ 
jen monipuolisuus ovat järkevän ajattelun oleellisia 
edellytyksiä. Näihin tulee kuitenkin yhtyä kyvyn osata 
käyttää tietoja hyväkseen. Yksipuolisesti teoreettinen 
tieto ei edistä älyä sanottavasti, koskei silloin ole ole¬ 
massa kuvien monipuolisuutta, t.s. mielikuvia, jotka 
tukisivat ajattelua eri puolilta. Ei ole senvuoksi ihme¬ 
teltävää, että yksipuolisuuteen niin usein liittyy tyh¬ 
myys ja avuttomuus, joka monille oppineille on omi- 

naista. Sellaisissa yksipuolisissa ihmisissä tapaamme 
usein ylenmäärin ankaran kritiikin, liiallisen skeptisis¬ 
min ja kaiken mielikuvituksen puutteen. Korkeampiin 
päämääriin pyrittäessä, aivan uutta haettaessa, tarvitaan 
terveen kritiikin ohella aimo annos mielikuvitusta. 
Ilman tätä ja sen antamaa kombinoimiskykyä ei mikään 
omaperäinen ajatus, keksintö tai löytö, mikään 
taiteellinen luomus ole mahdollinen. Pelkästään kritii¬ 
kin lahjan auttamana voi tuottaa ylenmäärin, kun 
ahkeruutta vaan riittää, a nk aran eksaktisia tieteellisiä 
teoksia, mutta niistä tapaa harvoin omaperäisen ajatuk¬ 
sen, jotakin uutta. Joka tapauksessa ne riittävät usein 
tarkoituksiin, joihin ne ovat laaditut, niillä voi kyllä 
tulla tohtoriksi ja professoriksi. Vieläpä pikemminkin 
kuin tuottamalla suuriakin uusia ajatuksia, jotka ovat 
aiheina tärkeisiin keksintöihin, mutta joita ei voida 
eksaktisin kokein todistaa.” 

Mutta ehkenpä toiset etuoikeuksiaan pyhinä pitävät 
ammattioppineet tulevat leimaamaan minut diletantiksi, 
epäpäteväksi harrastelijaksi, jota ei tarvitse ottaa vaka¬ 
valta kannalta ja jonka ajatukset ovat kypsymättömyy- 
den aiheuttamia harhakäsityksiä. Hyvä! Minä en 
todellakaan ole "pätevä” ja minä tunnustan rehelli¬ 
sesti olevani diletantti. Mutta minä huomautan vasta¬ 
painoksi, mitä Friedell on sanonut diletantismista: 
"Ainostaan diletantti, jota täydellä syyllä myös nimi¬ 
tetään harrastelijaksi, amatööriksi, omaa todella inhi- 

millisen suhteen esineihinsä, vain diletantissa ihminen 
ja tehtävä lankeavat yhteen, ja sentähden vain hänessä 
koko ihminen virtaa toimintaansa ja kyllästää sen, kun 
sitävastoin kaikkiin asioihin, joita harjoitetaan ammatti¬ 
maisesti, tulee jotakin huonossa merkityksessä diletant- 
tista: jonkinlaista yksipuolisuutta, rajoittuneisuutta, 
subjektiivisuutta, liian ahdas näkökulma. Ammattimies 
on aina liiaksi oman ammattipiirinsä lumoissa, hän ei 
sentähden juuri koskaan pysty aikaansaamaan todellista 
mullistusta: hän tuntee liian tarkoin perintätavan ja 
hänellä on sentähden, tahtoen tai tahtomattaan, liialli¬ 
nen kunnioitus sitä kohtaan. Hän tietää myös liian 
paljon yksityisseikkoja voidakseen kyllin yksinkertai¬ 
sina nähdä asiat, ja juuri sen johdosta hän on vailla 
hedelmällisen ajattelun ensimäistä edellytystä. Tie¬ 
teitten koko historia on sentähden jatkuva todiste dile- 
tantismin arvosta. Energian säilymisen laista saamme 
kiittää Joule nimistä oluenpanijaa. Frauhofer oli lasin- 
hioja, Faraday kirjansitoja. Goethe keksi väliluun, 
pappi Mendel risteytymislakinsa. Meiningin herttua, 
ohjaustaidetta harrasteleva ruhtinas, on uuden teatte- 
rityylin luoja ja Priessnitz, lääketaitoa harrasteleva 
talonpoika, on uuden terapian luoja. Nämä ovat vain 
esimerkkejä yhdeksänneltätoista vuosisadalta ja var¬ 
maan vain pieni murto-osa.” 

Omasta puolestani voisin luetella vielä paljonkin 
huomattavia diletantteja. Ensimäinen nuolenpääteks- 

tien selittäjä Grotefend oli lehtori, ja Rawlinson, joka 
Grotefendin tutkimuksista tietämättä tulkitsi oikein 
nuolenpääkirjoituksia, oli upseeri. Muinaistutkija ja 
löytäjänero, Troian ja Mykenen esille kaivaja Schlie- 
man oli ammatiltaan liikemies. Ukkosenjohdattimen 
keksijä Franklin kävi koulua vain pari vuotta, sen ver¬ 
ran, että oppi lukemaan, kirjoittamaan ja hiukan laske¬ 
maan. Ja itse Kalevalan luoja Lönnrot, mitäpä hän 
oli muuta kuin diletantti. Olihan runojen kerääminen 
kaukana hänen lääkärinammatistaan. 

Mutta 'kenties vielä kolmannet tulevat sanomaan, 
että minä en tunne tutkimustyön ensimäisiä edelly¬ 
tyksiä, oikeita tieteellisiä menettelytapoja. Heille minä 
vastaan professori J. Arthur Thomsonin sanoilla: 
”Tiede ei ole kätketty mihinkään määrättyyn tosiasioi¬ 
den paljouteen; se on pikemminkin vain älyllinen 
asenne. Se ei ole sidottu mihinkään erikoisiin tutki¬ 
mustapoihin; se on yksinkertaisesti vain vilpitön har¬ 
kitseva ajatus, joka hyväksyy vain sellaisia johtopää¬ 
töksiä, mitkä perustuvat selvään todennäköisyyteen.” 



Esisuomalaisten kolme alkukotia. 

On olemassa kolme kaukana toisistaan olevaa seu¬ 
tua, joissa suomensuvun luullaan varhaisimpina aikoina 
asustaneen. Kuuluisan Mathias Aleksanteri Castrenin 
ajatus elää vielä. Niissä juhlapuheissa, joita pidetään 
Kalevalan päivinä ja muissa samantapaisissa tilaisuuk¬ 
sissa, voidaan varsinkin maaseuduilla puhua vielä 
innostuneesti Altai-vuorista, joiden juurella suomalaiset 
ovat kerran asustaneet, ja mainita ylpeydellä Aasian 
aroista, joita suomalaisten esi-isät ovat kerran pol¬ 
keneet. 

Toisaalta me kuulemme lehtoreiden, maistereiden, 
kansakoulunopettajien ja ylioppilaiden selittelevän 
karttojen avulla kouluissa sekä kansallisissa ja isän¬ 
maallisissa puhetilaisuuksissa, kuinka suomalaisten esi- 
isät ovat kerran elelleet Itä-Venäjällä keskisen Volgan 
tienoilla ja kuinka heistä osa on sittemmin kulkeutunut 
Itämeren rantamille ja Unkariin. 

Mutta viime aikoina on sanomalehtien palstoilla 

näkynyt myös sentapaisia otsikoita ja lauseita kuin: 
"Suomalaiset ja indogermaanitko samaa sukujuurta?”, 
"Suomalaiset, Euroopan vanhin sivistyskansa!” ja 
"Esisuomalaiset ovat Länsi-Europan vanhin tunnettu 
kansa” j.n.e. Kai kk i nämä ovat kaikua niistä Kossin- 
nan teorioista, joiden mukaan suomensukuisten kansain 
kehto on ollut Etelä-Skandinaviassa ja Pohjois-Sak- 
sassa. Ja hyvin monet ovat taipuvaisia näitäkin vii¬ 
meksimainittuja teorioita uskomaan. 

Mutta mitä sanovat asiasta varsinaiset suomalaiset 
ammattioppineet, tiedemiehet? Castrenin olettamuk¬ 
sen he kylläkin ovat hyljänneet kuten Kossinnankin 
mielipiteet, joille he ovat tuskin korvaansakaan kallis¬ 
taneet, mutta toiselta puolen he eivät ole koskaan usko¬ 
neet tosissaan siihenkään, että suomensuvun varhaisim¬ 
pia jälkiä olisi etsittävä yksinomaan Itä-Venäjältä. 
Parhaiten kuvastanee heidän kantaansa tässä asiassa 
sellaisen edustavan ja kokeneen tiedemiehen kuin E. N. 
Setälän mielipiteet. "Toistaiseksi emme voi sanoa tun¬ 
tevamme semmoista arkeologista aluetta”, kirjoittaa 
hän, "johon varmuudella voisimme suomalais-ugrilaiset 
sijoittaa. Itä-Venäjän pronssikauden keskus Volgan 
ja Kaman yhtymäkohdilla, jonka vanhin kalustoryhmä 
lasketaan olevan toiselta vuosituhannelta e. Kr., on 
suomalais-ugrilaisen ajan pääjaksoon nähden liian 
myöhäinen; puhetta saattaisi olla ainoastaan siitä kult¬ 
tuurista ja ajasta, joka on tämän pronssikauden takana. 

— — — Mutta meidän täytyy yleensä tällä hetkellä 
luopua siitä, että väittäisimme voivamme nykyisillä 
apuneuvoilla osoittaa määrätyn paikan suomalais¬ 
ugrilaisten alkukodille. — — — Mikäli tarkempaa 
määräystä yritetään, tuntuu todennäköisimmältä, että 
suomalais-ugrilainen alkukoti olisi asetettava Volgan 
keskijuoksun tienoille.” 

Näin tulemme siis siihen, että Altai on suomensuvun 
varhaisimpana asuinpaikkana hyljätty, eteläistä Skan- 
dinaviata ei ole sellaiseksi paikaksi hyväksytty ja itäi¬ 
sestä Venäjästä ei sanota tässä suhteessa mitään var¬ 
maa. Jo yksistään tämä epävarmuus oikeuttaa hake¬ 
maan suomensuvun esihistoriallisia olinpaikkoja muil¬ 
takin seuduilta kuin mainituilta. Ja toisekseen, vaikka 
suomalaisten esihistoriasta olisikin olemassa teoria, joka 
olisi yleisesti hyväksytty ja johon kaikki uskoisivat, niin 
ei tämä seikka vielä sinänsä takaisi ehdottomasti sitä, 
että tuo teoria olisi myöskin oikea. Totuus jonkin asian 
suhteen ei näet likimainkaan aina ole sama kuin ylei¬ 
sesti hyväksytty käsitys. Ihmiskunnan sivistyshistoria 
ei oikeastaan ole muitta, kuin inhimillisten erehdysten 
ja harhaluulojen sekä niiden oikomisten historiaa. Se 
taivaankappale, jota kutsutaan maaksi, ei ole maailman 
keskipiste, vai kk a keskiajan oppineet yhteen aikaan 
yleisesti niin uskoivatkin. "Lentämisen taito”, josta 
Otto Lilienthal sekä puhui että kirjoitti, oli kuin olikin 
mahdollinen, vaikka niin tieteellinen maailma kuin 

suuri yleisökin piti tätä miestä haaveilijana, jolta puut¬ 
tui syvällisempiä tietoja. 

Missään tapauksessa eivät entiset käsitykset millään 
alalla, vaikkapa ne olisivat vakiintuneitakin, saa olla 
esteenä uusien havaintojen tekemiselle eikä esittämi¬ 
selle. 

Kalevalaisten runotarujen „Saari” 
— muinainen Kreetta. 


”Saari”, josta kalevalaiset runot kertovat, oli rikas 
ja mahtava paikka. Runoissa kuvataan, kuinka siellä 
elettiin komeasti ja kuinka sen väestöllä oli paljon lii¬ 
kojakin linnoja ja kartanoita asuttavanaan. "Saaren 
suuri suku” (arvatenkin päämiehen suku) asui "koissa 
korkeassa”. Saaren maat olivat "saroin jaettu” ja 
pelloista sanotaan, että ne oli "pirstoin mittaeltu”. 
Rannoilla oli varavat valkamat, ne täynnä teloja, joille 
mahtui satoja jopa tuhansia laivoja. 

Juuri tällainen paikka oli Välimeren itäpäässä sijait¬ 
seva Kreetta-saari esihistoriallisena aikana. Se oli — 
kuten kreikkalaiset tarut kertovat ja kuten muinais¬ 
jäännökset osoittavat — muinoin rikas ja keskeinen 
paikka. Saari oli vielä noin kolme ja puoli tuhatta 
vuotta sitten maailman tärkeimpiä kauppakeskuksia ja 
se hallitsi vielä silloin koko itäisen Välimeren meri¬ 
liikennettä. Vielä 15:nnellä vuosisadalla e. Kr. olivat 
näet kreettalaiset, egyptiläisellä nimellä "kaftiu”, 
Välimeren tärkeimmät merenkulkijat. Foinikialaisetkin 



olivat vain kreettalaisen merivallan myöhäisiä peri¬ 
jöitä. — Saaren valtias eli todellakin ”koissa kor¬ 
keassa”, sillä hänellä oli useampikerroksiset palatsit 
asuttavanaan, kuten kaivetuista raunioista käy selville. 
Saaressa oli myös viljeltyjä maita ja sen satamissa oli 
varmaan sadottain, jopa tuhansittain erisuuruisia 
aluksia. 

Kalevalainen "Saari” ja naiset ikäänkuin kuuluvat 
yhteen. Kun vain kuulee tätä saarta mainittavankaan, 
johtuvat väkisinkin mieleen samalla myös sen naiset. 
Satojen neitosten kanssa siellä tuo iloinen meriseikkai- 
lija Lemminkäinenkin kuherteli. Myös tämä erikoinen 
piirre tulee esille muinaisessa Kreetassa. Sikäläisissä 
muinaisjäännöksissä esiintyvistä kuvista käy näet ilmi, 
että saaren linnojen upeassa elämässä naisilla on ollut 
varsin huomattava sija. 

Kuten jokainen voi mistä tahansa laajemmasta his¬ 
toriateoksesta nähdä, ei varmuudella tiedetä, mitä vä¬ 
keä nämä muinaiset Kreetta-saaren asukkaat olivat. 
Vain sen verran heistä tiedetään, etteivät he olleet 
kreikkalaisia, eivätpä edes mitään indoeuroppalaista 
kansaa. Myös kreikkalainen taruissa kulkenut perintä- 
tieto on säilyttänyt hämäriä muistoja äijästä, jolloin sekä 
mannermaalla että saarilla asui vieras ei kreikkalainen 
väestö, jona taruissa mainitaan ensi sijassa pelasgit ja 
kaarialaiset. Ja Herodotoskin mainitsee, että ”koko 
Kreettaa pitivät muinoin hallussaan barbaarit”. Muuten 

olivat muinaiskreettalaiset sukua muinaisille Kreikan ja 
Vähän-Aasian rantamaiden alkuväestöheimoille. 

Kun nyt toiset arvelevat suomalaisten esi-isien tul¬ 
leen Itä-Venäjältä, toiset Etelä-Skandinaviasta (Kossui¬ 
na y.m.), niin miksi ei voisi esittää kolinattakin vaihto¬ 
ehtoa: nuo muinaiset tuntemattomat Kreetta-saaren 
barbaarit olivat esisuomalaisia. Eihän ajatus, että suo¬ 
malaisilla on joskus maailmassa ollut jotain tekemistä 
Välimeren maissa, ole edes kokonaan uusi. Tämän¬ 
suuntaisia ajatuksia ovat kannattaneet muiden muassa 
miehet sellaiset kuin C. A. Gottlund, Yrjö Koskinen, 
Kasimir Leino, Wettenhovi-Aspa ja Jules Martha, joka 
on väittänyt Italiassa ennen roomalaisia asuneiden 
etruskien olleen suomensukuista kansaa. Ovathan myös 
Välimeren itäpään ja Itämeren yhdyssiteenä olleet iki¬ 
vanhoista ajoista alkaen Venäjän liikenteelle sopivat 
joet, esimerkiksi Dnepr—Väinäjoen väylä, ja onhan 
tätä tietä saattanut kulkeutua tänne muinaisina aikoina 
etelästä mitä tahansa. Ja onhan yhteyttä mainittujen 
seutujen välillä vanhoina aikoina epäilemättä ollut. 
Se meripihkakin, jota on satoina koristeina löytynyt 
Välimeren itäpään maiden esihistoriallisista haudoista, 
on huomattu kuljetetuksi sinne juuri Itämeren meripih¬ 
ka-alueilta. 

Toiselta puolen on eräs tutkija, tosin vähän tai ei 
ollenkaan tunnustusta saanut, tulkinnut muinaiskreetta- 
laisella kirjoituksella laaditun naisnimien luettelon 

suomalais-virolaiseksi. Arthur Gleye, se on tutkijan 
nimi, on antanut tuon kirjoituksen kullekin tavumer- 
kille määrätyn äännearvon ja saanut sillä tavoin kysees¬ 
sä olevaan luetteloon muun muassa seuraavanlaisia 
nimiä: ‘Lop o’, ‘M u r o’, ‘V i 1 a’, ‘L e k o’, ‘P u n o’, 
‘V i h a’ ja muita samantapaisia. Nämä ovat kaikki van¬ 
hoja suomalaisia henkilöinimiä, vielä osittain juuri nais- 
nimiä. Niinpä L o p o on vanha suomalainen nais- 
nimi ja merkitsee sana lopo Aunuksen murteessa sam¬ 
makkoa. Se esiintyy myös sukunimessä Loponen. 
Nimi Muro kuuluu suomalaiseen nimistöön ja sisältyy 
myös Lönnrotin sanakirjassa olevaan myytilliseen nais- 
nimeen M u r o t a r. Nimet V i 1 a ja L e k o esiintyvät 
keskiaikaisissa suomalaisissa lähteissä jo 1300-ja 1400- 
luvuilla Varsinais-Suomessa. Vironkielessä muuten 
sana vila merkitsee sukkeluutta, kätevyyttä, nopeutta. 
Puno on H. Ojansuun mukaan alkusuomalaiselta 
ajalta oleva nimi ja mitä Viha nimeen tulee, niin on sen¬ 
tapaisia suomalaisia ihmisnimiä paljonkin, esim. Viho, 
Vihas, Vihava, Vihari ja muita samantapaisia. 

Tämän lisäksi on Kreetta-saaren lähiseuduilta tullut 
ilmi toistakin tietä ikivanhoja henkilönimiä, jotka ovat 
muodoltaan kieltämättä aitosuomalaisia. Tarkoitan 
noita lyhyviä vanhoja vähä-aasialaisia ihmisnimiä, jol¬ 
laisia ovat esimerkiksi ”L a 11 i”, ”L a 11 a”, ”K i r r i” 
y.m., ja joihin jokainen voi tutustua lukemalla esimer¬ 
kiksi meikäläistä laajaa Maailmanhistoriaa. 

Nuo muinaiset Kreetta-saaren asukkaat elivät loisto- 
kautensa pronssikaudella. Tämäkin sei kk a on sopu¬ 
soinnussa sen kanssa, että kalevalaisissa runotaruissa 
lauletaan niin paljon vaskesta ja vaskiesineistä kuten 
'Vaskikirveistä”, "vaskihatuista”, "vaskisista vasarois¬ 
ta”, "vaskisaappaista” j.n.e. Tämä saattaa olla häipy¬ 
vää muistoa tuosta kerran niin rikkaasta ja loistavasta 
kreettalais-mykeneläisestä pronssikauden kulttuurista. 

Runotarujen „Pohjola” — Kreikka. 

Kalevalaisissa runoissa korostetaan alinomaa Poh¬ 
jolan hyistä kylmyyttä. Se kuvataan tässä suhteessa 
kerrassaan Kalevalan kansan asuinseutujen vastakoh¬ 
daksi, lunta, jäätä ja hyytä täynnä olevaksi maaksi. 
Latvajärven Arhippakin mainitsee eräissä Lönnrotille 
laulamissaan säkeissä Pohjolaa "kylmäksi kyläksi”, 
mikä maine sillä on runoissa melkein aina. 

Jos nyt siis Kalevalan maat — kuten muun muassa 
on väitetty — olisivat olleet Lounais-Suomessa Turun 
seuduilla ja Pohjola jossain Kokemäen tienoilla, niin 
jää kokonaan käsittämättömäksi, miksi runoissa moiti¬ 
taan Pohjolaa kylmäksi. Sanottavaa eroahan mainit¬ 
tujen seutujen ilmanalojen välillä ei ole, joten on san¬ 
gen vaikeata arvata, minkä vuoksi turkulaiset tekivät 
suuren numeron kokemäkeläisten lumista ja pakkasista. 
Aivan sama on asian laita muunkin Suomen suhteen. 
Tämä maa on toki siksi lähellä pohjoisnapaa, että sen 
asukkaat ovat kaikkialla tottuneet lumeen, jäähän ja 
pakkaseen. Ellemme ota lukuun perimmäistä Lappia, 
joka sentään on aina ollut liian köyhä ja merkityksetön 

seutu sopiakseen kalevalaisten runojen äveriääksi Poh¬ 
jolaksi, emme voi löytää hakemallakaan koko maasta 
sen muiden seutujen rinnalla erikoisemmin kylmää tie- 
noota. Ja vielä vähemmän kuin jokin Suomen seutu, 
sopii ilmanalansa puolesta hyiseksi Pohjolaksi esimer¬ 
kiksi Gottlannin saari. Suomalaiset eivät ole milloin¬ 
kaan ihmetelleet sen kylmyyttä. 

Aivan toiseksi muuttuu asian laita, jos ajattelemme 
Kreetta-saarta Kalevalan maiden keskuspaikaksi ja 
Krei kk aa ja sen läheisiä ympäristöjä Pohjolaksi. Tosin 
viimeksi mainitutkaan seudut eivät ole erikoisemmin 
kylmiä, mutta niiden ilmasto eroaa kumminkin talvisin 
tuntuvasti Kreetan todellakin ihanasta ilmastosta. 
Kreetta-saari on lumeton, voi sanoa, miltei ainaisen 
kesän maa, mutta Krei kk a ei suinkaan ole sellainen. 
Kreikassa ei lumi ole talvisin suinkaan harvinaista. Sen 
sisämaan vuorilla ja Thessaliassa sade tulee talvella 
usein lumipyryinä, peittäen maan pitemmäksi aikaa. 
Ja Balkanilla lumimyrskyt ja pakkaset ovat talven 
aikana melko tavallisia. Aika ajoin puhaltaa näillä 
tienoin myös kylmä ja myrskyinen pohjoistuuli, jonka 
nimenä nykyään on ”Bora”. Se tuo mukanaan talvella 
kylmää sadetta ja lunta ja esiintyy se etenkin Vähän- 
Aasian läntisillä rannikoilla purevana ja kylmänä. 

Kun siis lämpimän Kreetan asukkaat — sanokaam¬ 
me: kalevalaiset — sattuivat meriretkillään harhautu¬ 
maan Kreikkaan ja muihin heidän kotimaansa pohjois- 

puolella oleviin seutuihin niinä aikoina, jolloin niissä 
pyrytti lunta tai vallitsi pakkanen tai porotti vihainen 
pohjoisviima, niin he varmaankin vilusta väristen kiro¬ 
sivat koko seutua. Tällaisen oudon, kylmyyden pesä¬ 
paikka saattoi heidän tajunnassaan muuttua hyvinkin 
siksi hyiseksi ja jäiseksi Pohjolaksi, josta kalevalaisissa 
runoissa lauletaan. 

Kreikka ei olisi kuitenkaan oikea Pohjola, ellei 
siellä olisi ollut myöskin Turjaa, josta runoissa kerro¬ 
taan niin paljon juuri Pohjolan yhteydessä. Mutta siellä 
oli tämäkin. Messenian lähden pohjukassa oli mui¬ 
noin ”T h u r i a” niminen paikka. Se voi olla runo¬ 
jen alkuperäinen ”Turja”, joka nimi on vain myö¬ 
hemmin siirtynyt pohjoiseen. Ja kukapa tietää, vaikka 
Kalevalan säkeissä "Pitkät on puut Pisan 
mäellä” tarkoitettaisiin alunperin sitä ”P i s a” ni¬ 
mistä vuorta, joka oli vanhalla ajalla Elis-maakunnassa 
Kreikassa. 

Mitä kansaa olivat runotarujen 
kuulut „pohjolaiset”? 

Kuten jo on mainittu, olivat Kreikan alkuväestö- 
heimot, pelasgit, muinaisten kreettalaisten läheisiä suku¬ 
laisia. Mutta Kreikkaan tuli pohjoisesta toistakin kan¬ 
saa, nimittäin esi-helleenejä. Heidän leviämisensä ete¬ 
lää kohti lienee alkanut jo noin pari tuhatta vuotta 
e. Kr. 

On muistettava, että kreikkalaisten esi-isät eivät 
saapuneet suinkaan mihinkään raakalaismaahan, vaan 
seuduille, joissa oli viljeltyjä maita, järjestettyjä oloja, 
kaupunkeja ja mahtavia linnoja. Aluksi katselivat 
tulokkaat kaikkea hämmentyneinä, mutta aikaa myöten 
he tulivat rohkeammiksi. He olivat sotaisaa ja yritte¬ 
liästä väkeä. Ennen pitkää seudun kaupungit ja linnat, 
joita he tähän asti olivat tarkastelleet vain ulkopuo¬ 
lelta, alkoivat näyttää heistä yhä houkuttelevammilta 
ja puoleensa vetävämmiltä. He tekivät rynnäköitä 
niitä vastaan, valloittivat niistä toisia, häätivät niiden 
entiset asukkaat pois ja asettuivat itse niihin asumaan. 

Tällaisia linnoja olivat esimerkiksi Mykenen ja Tirynsin 
linnat, joiden rauniot on kaivettu esille maasta. 

Sekä tulokkaat että maan entiset asukkaat alkoivat 
kuitenkin vähitellen mukautua uusiin olosuhteisiin. 
Aikaa myöten he osittain sulautuivat toisiinsa. Muodos¬ 
tui sekakansaa, jolle vallitsevaksi tuli voittajain kieli, 
mihin luonnollisesti sekoittui paljon voitetun alkuväes¬ 
tön kielestä siepatulta sanoja. Juuri tämä sei kk a selit¬ 
tääkin, miksi kreikan ja suomen kielissä on niin paljon 
yhteisiä sanoja. Entisajan suomalaiset oppineet, joista 
monet tunsivat kreikan kuin viisi sormeaan, huomasivat 
kyllä tämän yhtäläisyyden, vaikkeivät voineetkaan sitä 
selittää. Jo ”Vanha ja uusi Turku” (Ahoa vetus et 
nova) teoksen kuuluisaksi tullut tekijä Taneli Juslenius 
huomauttaa aivan oikein siitä merkittävästä yhtäläisyy¬ 
destä, ”mikä vallitsee suomalaisten sanojen ja kreikan¬ 
kielen välillä”. Ja Nils Idman sekä Johan Adolf Lind¬ 
ström keräsivät aikoinaan tällaisia sanoja useampia 
satoja. Eikä kukaan voi kieltää ettei tällaisia yhteisiä 
sanoja olisi olemassa. Merkitseehän — mainitakseni 
jonkin esimerkin — kreikan sana e r e m o s, autio, jota¬ 
kuinkin samaa kuin suomen erämaa, p o i m e n 
samaa kuin paimen, pakhne, härmää, jäätynyttä, 
siis jotenkin samaa kuin pakkanen. Tällaisia yhtä¬ 
läisyyksiä voidaan selittää satunnaisuudeksi, mutta sitä 
ne eivät kuitenkaan ole. Ne johtuvat ilmeisesti siitä, 

että kreikan- ja suomenkieli olivat noina kaukaisina 
aikoina toistensa kanssa kosketuksissa. 

Tuohon äsken mainittuun Pisa nimeen liittyy muu¬ 
ten omituinen ongelma. Julius Krohn aikoinaan selitti, 
että tämä sana p i s a merkitsee todennäköisesti alkuaan 
samaa kuin pyhä. Nyt oli tuo Kreikan Pisa aivan lä¬ 
hellä Olympiaa, joka oli muinaiskreikkalainen pyhä 
alue ja juhlapaikaksi rauhoitettu seutu Elis-maakunnan 
Pisatis-nimisessä osassa. Tästä voi tehdä erään johtopää¬ 
töksen: Kun sikäläinen Pisa vuori hyvin todennäköisesti 
tarkoitti pyhää vuorta, niin ei ollut suinkaan mikään sat¬ 
tuma, että kreikkalaisetkin pitivät juuri Olympiaa 
pyhänä. Tämä johtui yksinkertaisesti kunnioituksesta 
maan vanhoja perinnäistapoja kohtaan. He valitsivat 
pyhän paikkansa samalta tienoolta, missä maan van¬ 
halla suomalaisella väestölläkin oli ollut jo ennestään 
pyhä alueensa. 

Sivumennen sanoen kiinnitti tähän Kreikassa tapah¬ 
tuneeseen sulautumisprosessiin huomiota jo Herodotos. 
"Mitä kieltä pelasgit puhuivat”, sanoo hän, ”sitä en 
saata täsmälleen sanoa. Mutta jos on lupa tehdä johto¬ 
päätöstä vielä nyt elävistä pelasgeista — — — niin 
pelasgit puhuivat barbaarikieltä. Jos nyt näin on ollut 
laita koko pelasgilaisen heimon, niin Attikan kansa, 
ollen pelasgilainen, oppi, siirtyessään helleeniläiseksi, 
samalla myös toisen kielen.” 

Tästä päättäen säilyi siis yksityisiä pelasgilais-suo- 

malaisia heimoja vielä verrattain myöhäisiin aikoihin. 
Vahinko vain, ettei ukko Herodotos tuntenut suurem¬ 
paa harrastusta pelasgien kieltä kohtaan. Jos hän olisi 
merkinnyt historiateokseensa tätä kieltä muutamia lau¬ 
seita tai vaikkapa vain muutamia sanoja, niin saisi koko 
maailma nyt nähdä, että Kreikassa puhuttiin muinoin 
kieltä, joka oli hyvin lähellä nykyistä suomea ja viroa. 
Mutta nuo joko sekaväestöheimot tai puhtaat esi- 
helleenit, Mykenen ja Tirynsin linnojen uudet valtiaat 
olivat juuri niitä Pohjolaisia, joista kalevalaisissa runois¬ 
sa niin paljon lauletaan. Ja he tietenkin puhuivat 
kreikkaa. Syystä sanotaankin Pohjolaan aikovalle 
Lemminkäiselle: ”Et tunne kieltä Turjan.” Ja juuri 
näitä” linnoja vastaan voidaan ajatella tehdyn kuulun 
samporetken Kreetta-saarelta tai toisin sanoen Kaleva¬ 
lasta eli Väinölästä, jota esimerkiksi Lönnrotin v. 1834 
Vuonnisesta löytämässä Lemminkäisrunossa sanotaan¬ 
kin suoraan "Luotolaksi”, siis saareksi. 

Pohjolan „kivimäki” — „Atreuksen 
aarrekammio”. 

Mutta jos Kreikka oli kerran kalevalaisten runojen 
Pohjola ja jos siellä kerran oli Turja ja Pohjolan linnat, 
niin täytyy siellä olla myöskin tuo sammon ihmeellinen 
kätköpaikka, Pohjolan "kivimäki”. Ja todella, siellä 
on tämäkin. 

Lukiessa kuvausta Pohjolan "kivimäestä” saa vai¬ 
kutelman suuresta maanalaisesta, kivistä laaditusta 
varastohuoneesta ja kalliiden aarteiden säilytyspaikasta. 
Se oli rakennettu mäen töyränteeseen, koskapa nimen¬ 
omaan puhutaan "kivimäestä” ja se oli syvällä maan 
alla, koska sampokin oli sinne kytkettynä "yhdeksän 
sylen syvähän”. Varmaan oli rakennukseen käytetty 
myös vaskea joko lujikkeeksi tai koristeeksi, koska siitä 
käytetään mainesanaa "vaara vaskinen”. Muuten pääs¬ 
tiin rakennukseen monien porttien ja lukoilla varustet¬ 
tujen ovien kautta, joten syrjäisten ja asiaan kuulumat¬ 
tomien sinne pääseminen oli mitä huolellisimmin 
estetty. 

Kreikassa tapaamme rakennuksen, joka vastaa tätä 
kalevalaista kivimäkeä miltei yksityiskohtia myöten. 
Tarkoitan Mykenen lähellä olevaa ikivanhaa ja kuului¬ 
saa "Atrcukscn aarrekammiota”. Se oli todellakin 
mäen kylkeen kaivettu suuri kupumainen huone ylös¬ 
päin pienenevine kivikehineen, pronssiruusukkeisine 
koristuksineen, käytävineen, monine portteineen ja luk¬ 
ko ineen. Se oli paras kätköpaikka mitä ajatella saat¬ 
taa niin kallisarvoiselle kapineelle kuin sampo oli. 
Se oli ilmetty "Pohjolan kivimäki”! 

Mikä oli sampo? 


Ja entä mikä sitten oli tuo salaperäinen sampo? 
Kirjokansineen, saranoineen ja ripoineen sampo muis¬ 
tuttaa elävästi liitonarkkia, jonka kannen tiedämme 
olleen niinikään kauniisti kirjaillun. Välimeren suoma¬ 
laiset tunsivat tietenkin tuollaisen pyhän arkun yhtä 
hyvin kuin muutkin idän vanhat sivistyskansat. Eihän 
liitonarkin käyttö ollut suinkaan vain yksinomaan 
israelilaisille ominaista. Esimerkiksi abessinialaisilla 
oli liitonarkkinsa ja Osirik s en ja Tammuz jumalan pal¬ 
veluksessa käytettiin samoin pyhiä arkkuja. Myös 
babylonialaiset kantoivat Marduk jumalaa palvelles¬ 
saan ”parak simati” nimistä kirstua. Sanotaan, että 
Sampo sana piilee Sammatti nimessä. Jos tässä on 
perää, niin silloin on lähellä, että sampo sana on kät¬ 
keytyneenä myös tuossa ”simati” sanassa. 

Oli miten oli viimeksi mainitun seikan laita, joka 
tapauksessa Jahven palvonta ei ollut Kreikassa van¬ 
hoina aikoina kokonaan tuntematonta. Jahvea palvel¬ 
tiin esimerkiksi Thraakiassa nimellä Sabazius, joka ei 
ole mitään muuta kuin Zebaoth, sotajoukkojen johtaja. 



Kun nyt siis noihin Kreikan linnoihin asettuneet 
uudet valtiaat tahtoivat omien jumaliensa ohella suoje¬ 
llakseen myöskin Jahven, tarvitsivat he tähän tarkoi¬ 
tukseen luonnollisesti sammon eli liitonarkin, jonka 
kantta ajateltiin Jahven istuimeksi, ja jolla oli myöskin 
nimitys "Jahven arkki”. Ja saadakseen itselleen oikein 
tehoisan ensiluokkaisen pyhän kirstun, kääntyivät he 
taitavuudestaan kuulujen Kreetan mekaanikkojen ja 
hienoseppien puoleen ja pyysivät heitä tekemään itsel¬ 
leen mainitunlaisen esineen. 

Kreetasta saapuikin Mykeneen etevä seppä. Kuka¬ 
ties hän oli Ilmarinen tai kenties se Saaren seppä, 
"Ismaro”, josta Inkerin puoleiset runot kertovat ja 
jonka nimi esiintyy Odysseiassakin muodossa "Ismaros” 
erään Thraakian etelärannalla olleen kaupungin 
nimenä. Joka tapauksessa hän oli oikea tuhattaituri ja 
hän laati parhaan kykynsä mukaan pyhän kirjokanti- 
sen kirstun, sammon. Sen kytkivät Pohjolaiset huolel¬ 
lisesti "kivimäkeensä”, varmastikin juuri tuohon 
"Atreuksen aarrekammion” nimellä tunnettuun maan¬ 
alaiseen huoneeseensa. 

Jonkin aikaa oli kaikki niinkuin ollakin piti, mutta 
sitten tapahtui jotakin. Joko alkoi tuon pyhän kirstun 
laatija kotiin palattuaan katua tehneensä Pohjolan 
väelle liian tenhoisan kapineen ja tahtoi saada sen 
heiltä tavalla tai toisella takaisin tai syttyi muusta 
syystä sota, joka tapauksessa olosuhteet kehittyivät sel- 

laisiksi, etteivät Pohjolaiset saaneet nauttia kauan pyhän 
sampoarkkunsa tuottamasta onnesta. Kreettalaiset 
merisoturit saapuivat eräänä päivänä Mykenen ran¬ 
noille, nousivat maihin, tekivät yöllisen hyökkäyksen 
tuohon maanalaiseen säiliöhuoneeseen, ottivat sieltä 
pyhän esineen ja veivät sen mukanaan laivoillensa. 

Linnan valtiaat hälyyttivät väkensä ja ajoivat ryös¬ 
täjiä takaa. Syntyi meritaistelu, jossa se laiva, missä 
sampoarkkua kuljetettiin, tuhoutui ja itse sampo upposi 
meren syvyyteen. 

Tämä ei ollut muuten ainoa kerta, jolloin kreetta¬ 
laiset kuljettelivat toisten kansojen pyhiä arkkuja. Päin¬ 
vastoin se näyttää olleen heillä tapana. Esimerkiksi 
filistealaiset, jotka olivat Kreetasta Palestiinaan muut¬ 
taneita siirtolaisia, ryöstivät kerran israelilaisten liiton- 
arkin. Raamatussa kerrotaan, että he kuljettivat sen 
kaupunkiinsa Asdoniin ja pitivät sitä siellä hallussaan 
kokonaista seitsemän kuukautta. Siinä on siis toinen 
Kreetan kalevalaisten suorittama sammon ryöstöretki. 

Karjalaisten esi-isät — Kreetan 
kuninkaan merisotureita. 

Uudemman tutkimuksen mukaan olivat Vähän- 
Aasian lounaisrannikolla asuneet kaarialaiset ei-indo- 
europpalaista kansaa, jonka kieltä ei kumminkaan tar¬ 
kemmin tunneta. He olivat, kuten yleensä Vähän- 
Aasian länsiosan väestö, muinaisten kreettalaisten suku¬ 
laisia. 

Herodotos kertoo, että nämä muinaiset kaarialaiset 
olivat Kreetan laajan merivallan tuki ja turva. Hän 
sanoo heidän olleen muinoin Kreetan kuninkaan Minok- 
sen alamaisia ja jatkaa sitten: ”Mutta he eivät suoritta¬ 
neet mitään veroa, niin pitkälle kuin minä saatan päästä 
taapäin ajassa tiedustelemalla suusanallisia kertomuk¬ 
sia; vaan, joka kerta kun Minos pyysi, he täyttivät 
hänen laivansa miehillä. Ja koska Minos oli laskenut 
valtansa alle paljon maata ja oli onnellinen sodassa, 
niin kaarialainen kansa oli siihen aikaan samalla kertaa 
kaikista kansoista ehdottomasti huomattavin.” 

Varmaan oli näitä kaarialaisia merimiehiä Myke- 

neen tehdyllä samporetkelläkin ja varmaan on osa kaa- 
rialaisia siirtynyt Venäjän jokiteitä pitkin Itämeren 
rantamille, missä seudussa heidän jälkeläisensä karjaa- 
laiset vieläkin asustavat.Kaarialaisten maan nimi 
”C a r i a” tai ”K a r i a” on vieläkin säilyneenä Kar¬ 
jalan ja karjalaisten nimessä. — Rohkeina 
merimiehinä tapaamme kaij alaiset muuten Itämerellä- 
kin niinä aikoina, jolloin varsinainen historia alkaa 
tämän meren rantamilla sarastaa. Ainoa huomatta¬ 
vampi maine, joka heistä tältä ajalta on jälkimaailmal¬ 
le säilynyt, koskee juuri heidän meriretkiään. Eräällä 
retkellään v. 1187 hävittivät karjalaiset näet Ruotsin 
silloisen mahtavimman kaupungin Sigtunan, vieläpä 
niin perinpohjin, ettei tämä kaupunki siitä pitäen ole 
enää noussut kukoistukseen. 

Arvelu, että Karjala ja karjalainen nimillä olisi 
jotain tekemistä karjanhoidon kanssa, on kokonaan 
tuulesta temmattu ja ovat sen toiset tiedemiehetkin 
osoittaneet vääräksi. Sellainenkin tutkija kuin H. Ojan¬ 
suu sanoo, että nämä nimet ovat johtuneet alkumuo¬ 
doista Kariala ja karialainen ja, että karja- 
laisnimi on merkinnyt alkuaan samaa kuin kantasuoma¬ 
lainen henkilönimi Karoi (jäykkää, kovaa, rohkeata), 
mikä merkitys soveltuu hyvin niin karjalaisten kuin kaa- 
rialaistenkin ominaisuuksiin. 

Sitä paitsi on muinaisten kaarialaisten naapurienkin, 
niinikään ei-indoeuroppalaisten lyydiläisten eli 

lyydialaisten nimi kulkeutunut samalla tavoin 
pohjoiseen. Heidän nimensä on näet säilyneenä Äänis- 
järven pohjoispuolella asuneen vepsäläisheimon 1 y y- 
d i 1 ä i s t e n nimessä. He kutsuivat itseään nimellä 
”lyydiköit” ja kieltään nimellä ”lyydikiel”. 

Näyttääpä karjalaisille periytyneen etelästä eräitä 
rotupiirteitäkin. Heidän seassaan ei näet korkea, ulos¬ 
päin kaareutuva nenä ole niinkään harvinainen. Sellai¬ 
nen oli esimerkiksi useilla tunnetuilla runonlaulajilla, 
kuten Janiani Poavilalla, Iivana Shemeikalla, Onoilalla 
y.m. "Karjalaiset nimittäin”, on kirjoittanut Rolf Nor¬ 
denstreng, "ovat kyllä kieleltään suomalaisia, mutta ne 
ovat pohjimmiltaan ei-suomalaista rotutyyppiä — rus- 
keätukkaisia, harmaasilmäisiä, kapea, korkea, hiukan 
kaareva nenä ja varsin hienot kasvonpiirteet.” Juuri 
tällainen kaarevanenäinen ihmistyyppi, kuten on tunnet¬ 
tua ja kuten käy selville vanhoista vähä-aasialaisista 
y.m. kuvaesityksistä, on asunut muinaisina aikoina Väli¬ 
meren itäpään saarilla ja Vähän-Aasian rannoilla. 
Ja sivumennen sanottuna saattaa täällä päin maailmaa 
löytyä vanhoja aitokarjalaisia ihmisnimiäkin. Eräässä 
Sargon II vastaan läntisissä maissa puhjenneen kapinan 
johtajana mainitaan näet mies, jonka nimi oli Jama- 
n i, siis sama nimi kuin äsken mainitulla runonlaula¬ 
jalla. 

Mutta melkein samaa kuin karjalaisista voidaan 
rodullisessa suhteessa sanoa savolaisistakin, joissa virtaa 

paljon juuri karjalaista verta. Tuo suuri savolaisuuden 
esitaistelija Ernst Lampen, joka liikkuu paljon ja huo¬ 
maa kaiken, ei ole kulkenut savolaisten parissa suin¬ 
kaan silmät ummessa. Hän kirjoittaa tästä asiasta 
seuraavaa: "Suomalainen ei kuulu kasvonpiirteittensä 
kauneuden puolesta maapallon koreitten kansojen jouk¬ 
koon eikä savolainen sui nk aan tee yleisestä säännöstä 
poikkeusta. Usein tapaa ihmisiä, joilla on ylen pyö¬ 
reät posket ja leveä, latuska nenä. — Mutta paljon 
tavataan myöskin savolaisten joukossa aivan toinen 
kasvojen piirre, jossa korkea, kaareva ja hoikka nenä 
on erittäin silmiinpistävä. — Mistä tämä korkeanenäi- 
nen tyyppi on peräisin, sitä kai lienee vaikea saada 
selville. — Muutamissa vanhoissa talollis-suvuissa se 
tavataan yleisesti.” 

Se joka on kulkenut savolaisten parissa ja on pitä¬ 
nyt silmänsä auki, tietää kyllä Lampenin tehneen aivan 
oikeita havaintoja. Hänen mainitsemansa ihmistyyppi 
esiintyy todellakin savolaisten seassa vastakkaisten 
itäbalttilaisten, pohjoismaisten ja lappalaisten näköisten 
tyyppien rinnalla selvästi havaittavana joskin heikonlai- 
sena kerroksena. Tällä savolaisten keskuudessa esiin¬ 
tyvällä kyömynenäisyydellä on tietysti samat juurensa 
kuin mainitulla karjalaistenkin ominaisuudella: se juon¬ 
taa alkunsa Välimeren itäpäästä. 

Mutta mitä erikoisesti karjalaisiin tulee, niin näyt¬ 
tää heidän perintätietonsakin säilyttäneen hämäriä 

muistoja Kreetan kuninkaan eli Minoksen muinaisesta 
laajasta merivallasta ja sikäläisistä vanhoista olosuh¬ 
teista. Eräs karjalainen taru nimittäin kertoo muinai¬ 
sesta "keisarista” joka "asui saarilla merien tuolla puo¬ 
len eteläänpäin Karjalasta” ja jolla mainitaan olleen 
palveluksessaan "miekallisia merimiehiä”. Hänen 
sanotaan hallinneen Karjalatakin, kunnes siellä "rosvot 
omin lupinsa ottivat vallan”. Kukaties maininta noista 
saarien "keisarin” miekallisista merimiehistä on häipyvä 
muisto Kreetan Minoksen kaarialaisesta meriväestä, siis 
edellisen mukaan karjalaisten esi-isistä, joista Herodo- 
tos niin ylistävästi kertoo. 

Kalevalaisten runojen „Saaren” palo 
— Kreetan vallan häviö. 

Sivistys, rikkaus ja ylellisyys tuovat mukanaan ajan 
mittaan veltostumista, jonka kintereillä hiiviskelee rap¬ 
pio. Kreetan merivalta kukistui jokseenkin samoista 
syistä kuin lähes parisen tuhatta vuotta myöhemmin 
Rooma. Se ei jaksanut enää tarpeeksi tehokkaalla 
tavalla puolustautua pohjoisesta päin tunkeutuvia kreik¬ 
kalaisia vastaan. Viimeksi mainitut olivat jo uskaltau¬ 
tuneet merelle ja alkoivat hätyytellä Välimeren itäpään 
saaria. 

Noin 1400 vaiheilla e. Kr. kohtasi Kreettaa tuhoisa 
isku. Tuli hävitti silloin saaren mahtavia palatseja, 
kuten niiden raunioista käy ilmi, ja siitä lähtien alkaa 
sivistys siellä taantua. Tämä mullistava tapahtuma 
johtui — kuten tutkimus on osoittanut — erään sotai¬ 
san ja voimakkaan helleeniläisen heimon, akhaialaisten 
hyökkäyksestä. Saaren asukkaat joko kukistuivat tai 
vetäytyivät osaksi muuanne, kuten esimerkiksi Palestii¬ 
naan, Siellä aikoinaan asuneet filistealaiset nimittäin 

olivat, kuten tutkimus on selvittänyt, juuri Kreetasta eli 
raamatullisella nimellä Kaphtorista saapuneita siirto¬ 
laisia. 

Luonnollisesti herätti sellainen tapahtuma kuin 
mahtavan kreettalaisvallan häviö silloisessa maailmassa 
suurta huomiota. Oudoksuen katseltiin varmaan lähei¬ 
siltä saarilta ja merellä kulkevista laivoista saaren 
upeiden palatsien ja muiden rakennusten palon loimoa. 
Ja kun tieto tästä järkyttävästä tuhotapahtumasta ehti 
levitä kauemmaksi, huhuttiin siitä varmaankin samaan 
tapaan kuin Titanicin haaksirikosta tai maailmansodan 
puhkeamisesta meidän päivinämme. 

Olisi siis suorastaan ihme, jolleivät kalevalaiset 
runotarut olisi säilyttäneet edes hämärää muistoa tästä 
suomalaisvallan muinaista pääpaikkaa kohdanneesta 
järkytyksestä. Ja todella useilta eri tahoilta onkin saa¬ 
tu talteen säkeitä, joissa lauletaan suuresta "Saaren” 
palosta, vai kk a tapahtuma onkin toisin paikoin häipynyt 
laulajain tajunnassa kovin hämäräksi ja sekoittunut mui¬ 
hin arkipäiväisempiin asioihin. 

Eräässä itäkarjalaisessa runossa sanotaan: "Savu 
saaressa palavi, tuli niemen tutkaimessa.” Sitten lau¬ 
laja kyselee itseltään, mistä tuli saattaa aiheutua ja 
päätyy lopuksi arveluun, että se on vain kaljankeitto- 
valkea. Jotakin on tietysti pitänyt keksiä jatkoksi, jotta 
nuo kummalliset säkeet Saarella näkyvästä tulesta 
saisivat edes jonkinmoisen selityksen. Mutta Karjalan 

kannakselta tavatuissa säkeissä sanotaan: ”Näin mä 
Saaren maan palavan, tulen runnista tulevan.” Ja koil¬ 
lisessa Virossa on laulettu: ”Nägin Saare maa pölama, 
tule tornista tulema.” Näissä säkeissä kerrotaan jo 
kerrassaan suuresta tuhotapahtumasta, palavasta Saaren 
maasta ja tulessa olevasta tornista. Ei ole kysymys 
enää mistään sellaisesta mitättömästä tapahtumasta kuin 
kaljan keitosta. Puhe tornista saattaa olla häipyvä 
muisto Kreetan palatseista. Ja eräässä inkeriläisessä 
runossa sanotaan suorastaan: ”Näin mä Saaren maat 
palavan — ei ole sääli Saaren maita, sääli on Saaren 
neitosia. Saarell’ on hyvät neiot, päät valot, posket 
punaiset, silmät mustat siestarlaiset.” Ei siis ole enää 
kysymyksessä mikään pikku juttu, vaan Saaren maita 
kohdannut suuri tuho ja hävitys, jossa naisetkin ovat 
vaarassa joutua liekkien ja vihollisten saaliiksi. 

Skandinaviankin suomalaiset tulivat 
Välimereltä. 

Jo on mainittu niistä jokiteistä, jotka ovat ikivan¬ 
hoista ajoista asti olleet Välimeren itäpään ja Itämeren 
yhdyssiteinä. Välimeren kanssa vesiyhteydessä olevalta 
Mustaltamereltä päästiin näet kohoamaan Dnepr-jokea 
aina sen latvoille. Siiliä alukset vedettiin maataipaleen 
poikki Väinäjoelle, joka johti suoraan Itämerelle. 
Ja kulkemalla Dneprin latvoilta llmajärven ja Olhovan 
reittiä voitiin päästä myöskin Laatokalle. 

Tätä viimeksi mainittua väylää kutsuu kronikoitsija 
Nestor 1100-luvulla "tieksi varjaakien maasta kreik¬ 
kalaisten luo” ja näitä molempia reittejä käyttivät myös 
pohjoismaiset viikingit. Niinpä eräs norjalainen Harald 
Haardraade, palatessan eräältä seikkailuretkeltään 
Pohjois-Afrikasta ja Konstantinopolista, kulki Bospo- 
ron kautta Mustaanmereen, siitä Dneprin ja Kiovan 
kautta Novgorodiin ja sieltä edelleen Laatokalle ja 
kotiinsa Norjaan. 

Mutta jo lähes puolitoista tuhatta vuotta varhai- 

semmalta ajalta on olemassa tietoja näiden joki väylien 
liikenteestä. Herodotos, joka mainitsee Dnepr-joen 
nimellä Borysthenes, kertoo siitä että ”aina gerrien 
maahan, johon on neljänkymmenen päivän laivamatka, 
on sen juoksu pohjoisesta tunnettu”. Niihin aikoihin 
siis Dnepriä pitkin kulki varmaan valtava kauppa. 

Näitä samoja jokiteitä käyttivät epäilemättä Väli¬ 
meren suomalaisetkin jo tuhansia vuosia aikaisemmin. 
He tulivat eteläisiltä asuinmailtaan pohjoiseen saadak¬ 
seen tuota silloin niin suuressa arvossa pidettyä ainetta, 
meripihkaa, jota saatiin Itämeren rantamilta, varsinkin 
Samlannin niemimaalta ja jota kirjallisten tietojen 
mukaan on muinoin saatu Suomenkin rannoilta. 

Kuten Kossinna ja jotkut muutkin nykyaikaiset 
tutkijat ovat väittäneet ja kuten vanhemmat tutkijat 
ja historioitsijat melkein järjestään (Rask, Munch, Nils¬ 
son, Geijer ja monet muut) pitivät varmana asiana, on 
Skandinaviassa muinaisina aikoina asunut suomalaisia. 
Nyt ei ole mikään sen luonnollisempaa, kuin että tämä 
Skandinavian muinainen suomalainen asutus sai alkunsa 
juuri näistä Välimeren suomalaisista siirtolaisista, jotka 
kohosivat Venäjän jokia pitkin ylöspäin Itämeren ran¬ 
noille, etenkin Samlannille. Eihän viimeksi mainitusta 
seudusta ole pitkä matka meren yli Skandinavian 
rannoille. 

Ja toiselta puolen, ovathan anmiattitutkijatkin jo 
kauan olleet selvillä siitä yhtäläisyydestä, jota on ole- 

massa Skandinavian pronssikauden muistojen ja kreet- 
talais-mykeneläisen kulttuurin jäännösten välillä. 
He ovat muun muassa rinnastaneet Skänessa olevan 
Kivik nimisen kalliohaudan piirrokset Kreetan kuului¬ 
saan Hagia-Triadan sargofakiin. Toiset heistä ovat 
selittäneet, että näissä Skandinavian pronssikautisissa 
kalliopiirroksissa esiintyvät suurisormiset miehet ovat 
saman aatteen tuotteita kuin Homeroksen rusosorminen 
aamunkoi j.n.e. Ja onhan Skandinaviasta löydetty vas¬ 
kisia tikareita ja kirveitä, jotka on huomattu sinne kul¬ 
jetetuiksi juuri Välimeren itäpäästä. Kaiken kaikkiaan 
ovat ammattitutkijat pitäneet yleensä varmana asiana, 
että monet skandinavisen pronssikauden omituiset 
ilmiöt ovat saaneet alkunsa juuri Välimeren itäpäästä 
lähteneestä voima kk aasta kulttuurivirtauksesta. 

Itse asiassa onkin se kulttuuri, jota Skandinavian 
pronssikauden aikuiset kalliopiirrokset kuvastavat, 
monessa suhteessa hyvin samanlaatuista kuin kreetta- 
lais-mykeneläinen. Niinpä nähdään Hagia-Triadan sar- 
gofaakin maalauksista, että muinaisessa Kreetassa käy¬ 
tettiin kaksipyöräisiä vaunuja, joita vetivät aisan kum¬ 
mallekin puolelle valjastetut hevoset. Vaunujen pyö¬ 
rät olivat nelipuolaiset. Juuri tällaiset kaksipyöräiset 
vaunut — vaikkakin kömpelösti piirretyt — nähdään 
kuvattuna eräässä Bohuslänissä olevassa kalliopiirrok¬ 
sessa. Niidenkin pyörissä on kummassakin neljä puolaa 
ja niitä on vetämässä kaksi aisan kummallakin puolella 

olevaa vetoeläintä, nähtävästi juuri hevosta. Kreetassa 
näkyy käytetyn muun muassa kolmijakoisia laivojen 
kokkakoristeita, jotka jossain määrin muistuttivat api¬ 
laan kolmea lehteä. Tämä käy selville Phaistoksesta 
löydetyn diskoksentapaisen levyn kuvakirjoituksesta, 
samasta, jota on luultu filistealaiseksi ja jonka Arthur 
Gleye on tulkinnut virolaiseksi lauluksi. Juuri tämän¬ 
tapaiset kolmijakoiset kokkakoristeet on kuvattu niille¬ 
kin laivoille, joita tavataan piirrettynä äsken mainitussa 
Bohuslänin kalliokuvassa. Ja itse laivatkin muistutta¬ 
vat hyvin suuressa määrin toisiaan. 

Puheena olevissa skandinavisissa kalliopiirroksissa 
ja muinaiskreettalaisissa kirjoituksissa olen muuten 
tavannut ainakin viisi samanlaatuista merkkiä: ympyrä, 
jonka sisälle on piirretty risti, toinen ympyrä, jonka 
keskelle on kuvattu pyöreä piste, kaksipuoleista kirvestä 
tai vasaraa muistuttava kuvio, omituinen, hyvin lyhyt- 
vartista kaksipiikkistä haarukkaa muistuttava kuvio 
sekä ihmiskäden kuva. 

Ei merkitse niin kovin paljoa, vaikka Skandinavian 
kalliopiirrokset ovatkin kömpelöitä kreettalais-mykene- 
läisen taiteen tuotteisiin verrattuna ja vaikka ne ovatkin 
ainoastaan jonkinlaista kalpeata heijastusta Välimeren 
itäpään silloisesta rikkaasta kulttuurista. On muistet¬ 
tava, ettei noille pohjoiseen tehdyille retkille läh¬ 
tenyt etelän hovitaiteilijoita, arkkitehtejä eikä ammatti- 
kirjureita, vaan etupäässä tietenkin kauppiaita, sotilaita, 

seikkailijoita ja orjia. He eivät myöskään tulleet poh¬ 
joiseen maalatakseen sargofaakeja ja piirrelläkseen hie¬ 
roglyfejä, vaan hankkiakseen meripihkaa ja tehdäkseen 
kauppaa. Ja ennen kaikkea heiltä puuttui oikeita 
välineitä. 

Uudet havainnot, kuten ruotsalaisten tutkijain 
äskettäin tekemät löydöt muun muassa Dendran nie¬ 
mellä Kreikassa tuovat esille yhä uusia vakuutuksia siitä 
vilkkaasta yhteydestä, joka muinoin on vallinnut etelän 
ja Pohjoismaiden välillä. "Meren va h a h e 1 m e t, joita 
yhdessä ainoassa haudassa saattoi olla sadottain ja 
jotka ovat peräisin Itämeren rannoilta, osoittavat 
vakuuttavasti, että jo 5000 vuotta sitten on ollut ole¬ 
massa kauppavaihtoa tämän Välimeren niemen ja Itä¬ 
meren seutujen välillä.” 

Muuten näyttää Skandinaviankin puolelle kulkeu¬ 
tuneen eräs kansan nimi Välimeren itäpäästä. Tacitus 
mainitsee Germania teoksessaan Suionien (Svionien) 
eli svealaisten naapureina Sithonien kansan, jota toiset 
tutkijat ovat pitäneet suomensukuisena. On enemmän 
kuin todennäköistä, että näiden Sithonien nimessä 
on säilyneenä Kreikan Chalkediken niemimaalla olleen 
muinaisen seudun nimi S i t h o n i a aivan samoin kuin 
karjalaisten ja lyydiläisten nimissä on säilynyt Kaaria 
ja Lyydia nimet. 

Kuinka Itämeren suomalaiset 
syntyivät? 


Nuo etelästä saapuneet siirtolaiset tapasivat Itäme¬ 
ren vaiheilla kansoja, jotka puhuivat eri kieliä jopa 
olivat eri rotuakin kuin he itse. Skandinaviassa ja Itä¬ 
meren etelärannoilla asui siihen aikaan todennäköisesti 
pohjoismaisia ja itäbalttilaisia rotuheimoja, joita toisil¬ 
leen läheisiä rotuja näissä seuduissa vieläkin asuu. 
Joutuivatpa tulokkaat tekemisiin erään kolmannenkin 
erirotuisen kansan, nimittäin lappalaisten kanssa. Nämä 
elivät noina aikoina paljon eteläisemmillä seuduilla 
kuin nykyään. 

Tulokkaat olivat luonnollisesti korkeammalla sivis¬ 
tystasolla kuin alkuväestöheimot. Heillä oli myös 
paremmat aseet ja varusteet kuin alkuasukkailla. Kivi- 
aseineen katselivat varmaan viimeksi mainitut vaski- 
varusteisia tulokkaita jotenkin samoin silmin kuin 
Bahama-saarten intiaanit Columbuksen merimiehiä. 
Ja useasti syntyi kiivaita kahakoita. Monasti olivat 
varmaankin tulokkaiden perustamat uudet siirtolat 



uhattuja ja niiden olemassaolo riippui ehkä joskus vain 
hiuskarvan varassa. 

Mutta etelästä saapui siirtoloihin jatkuvasti vereksiä 
voimia ja uusia apuneuvoja. Kauppa-asemat ja siirto- 
laisyhdyskunnat voittivat alkuvaikeutensa ja alkoivat 
kukoistaa. Meripihka alkoi virrata etelään sikäläisten 
palatsien ja linnojen asukkaiden koristeiksi ja ylelli¬ 
syystavaroiksi. 

Itse asiassa kävi. noille etelästä saapuneille siirto¬ 
laisille jotenkin samoin kuin Keski- ja Etelä-Amerik¬ 
kaan siirtyneille espanjalaisille tuhansia vuosia myö¬ 
hemmin. Viimeksimainitut näet suureksi osaksi sekoit¬ 
tuivat alkuväestönä olleisiin intiaaneihin ja antoivat 
näille kielensä. Amerikan mantereella elää nyt espan¬ 
jalaisista ja intiaaneista muodostunutta sekakansaa, 
joka puhuu espanjan kieltä. 

Samoin nuo Välimeren maista Itämeren rannoille 
muuttaneet suomalaiset siirtolaiset sulautuivat uuteen 
ympäristöönsä. Osa heistä ei enää milloinkaan palan¬ 
nut takaisin etelään, vaan mukautui vallitseviin oloihin. 
Ehkä noihin aikoihin Pohjolassa oli jonkinverran 
nykyistä lauhkeampi ilmastokin, mihin vesipähkinän 
löytyminen Suomen soista viittaa. Tämä kasvi menes¬ 
tyy nykyään vain eteläisemmissä maissa. 

Myös siirtolain ympäristöseutujen asujamet vähitel¬ 
len tottuivat vieraisiinsa. Syntyi vähitellen luottamuk¬ 
sellisia suhteita, jotka johtivat entistä parempaan naa- 

puruuteen, jopa molemminpuolisiin naimaliittoihinkin. 
Ja niin oppivat ympäristöheimot tulokkaiden kieltä ja 
omaksuivat sen aikojen kuluessa toisin paikoin koko- 
naankin itselleen. Ja kun täm ä uusi kieli oli joukko 
Välimeren suomalaisia kielimurteita, syntyi siten seka- 
kansoja, jotka tulivat Itämeren vaiheilla asuneiden 
suomensukuisten kansojen kuurilaisten, liiviläisten, 
virolaisten eli eestien, vatjalaisten, vepsäläisten, suoma¬ 
laisten ja karjalaisten esi-isiksi. Ja näihin aikoihin 
myös lappalaiset, tämä pohjoisen naparodun muodos¬ 
tama kansa, omaksui itselleen vanhan suomensukuisen 
kielen, puhuttuaan sitä ennen jotakin tuntematonta, jo 
ammoin hävinnyttä kivikautista kieltä. Mitä erikoisesti 
Skandinaviaan tulee, niin on germaaninen kieli voinut 
koteutua sinne vasta myöhempinä aikoina, kuten ruot¬ 
salainen professori Nermankin uusimpien tutkimustensa 
nojalla olettaa. 

Jos siis etelässä, Välimeren itäpäässä suomalaisuus 
taantui ja siellä voitti alaa kreikkalaisuus, niin vasta¬ 
painoksi tälle ilmiölle jotenkin samoihin aikoihin Itä¬ 
meren rannoilla tuli vallitsevaksi suomalaisuus. 

Keski- ja Itä-Venäjän suomensukuiset kansat saat¬ 
toivat syntyä samalla tavoin kuin Itämeren suoma¬ 
laisetkin. Sisä-Venäjänkin lävitse kulkee ikivanha 
kauppatienä käytetty jokiväylä. "Kaspianmereltä”, 
kuten A. H. Snellman asian esittää, "päästiin Volgaa 
ja Scheksna-jokea myöten Valkeajärvelle, Vessien 

maahan. Siitä ei ollut enää ylisen Volgan kautta pitkä 
taival llmajärven vesistöön, ja yhtä helposti päästiin 
siitä Väinäjoen lähteillekin.” Tätä tietä siis saattoi 
välimereläis-suomalaisia kauppaseurueita levitä Venä¬ 
jän sisäosiinkin. Nämä sirottelivat kielensä sanoja 
jokivarsien alkuväestöheimoille ja näin syntyi seka- 
kansoja, jotka rupesivat puhumaan Itämeren suomalai¬ 
sille kielille jossain määrin vivahtavia kieliä. Nämä 
kansat sitten lisääntyivät, levenivät eri tahoille ja antoi¬ 
vat kielellisiä vaikutteita aina ostjakeille, voguuleille 
ja samojeedeille asti. 

Mikä oli Välimeren suomalaisten 
yhteinen nimi? 

Vanhat kreikkalaiset jakaantuivat kielessä vallitse¬ 
van erilaisuuden perusteella useihin heimoihin, joita 
mainitaan tavallisesti neljä: ionilaiset, dorilaiset, aioli- 
laiset ja akhaialaiset. He käyttivät kuitenkin itsestään 
tuota yhteistä nimitystä, helleenit ja roomalaiset kut¬ 
suivat heitä krei kk alaisiksi (Graeci). 

Samaten on myös Välimeren itäpään maiden alku- 
väestöön, esisuomalaisiin kuulunut useita eri heimoja: 
kaarialaiset, lyydialaiset, kreettalaiset eli minoalaiset, 
pelasgit y.m. Varmaan heilläkin oli yhteinen nimityk¬ 
sensä, ja se kaikesta päättäen oli s a m e, sama nimi, 
jonka myöhemmin tapaamme lappalaisten kansallisena 
nimenä. 

Jäljennän tähän aluksi Gottlundin sanoja, tuon 
miehen, jota monasti ollaan taipuvaisia luulemaan vain 
pelkäksi epäkäytännölliseksi haaveilijaksi, mutta joka 
itse asiassa näki usein yhteyksiä siellä, missä toiset liik¬ 
kuivat kuin verhotuin silmin. Hän kirjoittaa näistä 

eteläisistä samelaisista muun muassa seuraavaa: ”Niin 
hyvin Herodotos kuin useat muutkin vanhan ajan kir¬ 
jailijat puhuvat eräästä kansasta, jota he kutsuvat 
nimellä Samii, jonka he näyttävät tunteneen miltei 
vain nimeltä, mutta joka on jättänyt liian paljon puhu¬ 
via jälkiä olemassaolostaan, niin ettei totuutta siitä 
saata asettaa edes kysymyksen alaiseksi. Niinpä esi¬ 
merkiksi kutsutaan erästä aluetta vanhassa Thraakiassa 
S a m a i e a-R egioksi. — — — Että tämä sami- 
lainen kansa on muinoin asunut myöskin Kreikassa, 
nähdään monista nimistä, joita he ovat jälkeensä jättä¬ 
neet, kuten Same-saari Joonian meressä, Samos- 
saari Egean meressä, S a m o niminen kaupunki Gepha- 
lonian saaressa; Samicum, eräs rajakaupunki pelo- 
ponnesolaisessa Elis maakunnassa, S a m m o n i u m 
promontorium, eräs niemi Kreetassa ja monet 
muut. Näihin samilaisiin lukeutui lisäksi myös eräs 
atenalainen kansaheimo, joka on rakentanut Cale-Acte 
nimisen kaupungin, nykyisen Nekropontin Eupoialla, 
ja jolta on säilynyt monta sanaa ja lausepartta vielä 
myöhempiinkin aikoihin, kuten sa m i a s e r r a, Sa¬ 
mia t e s t a, 1 a p i s s a m i e u s, s a m i e a m e- 
lissa ja monta muuta. Että tämä kansa on sittemmin 
sekoittunut toisiin kansoihin ja siten lopuksi hävinnyt, 
tuntuu nimi Samo-thracia (saari ja samanniminen 
kaupunki Arkipelagissa) vakuuttavan, jonka asukkaat 
näyttävät olevan samilaisten ja thracialaisten sekoitusta. 

Niin myös Sama-mycii, eräs tuntematon kansa, 
josta Ptolemaeus puhuu, näyttää olleen samelaisista ja 
myceläisistä muodostunutta sekakansaa. — — Ovatko 
nyt nämä pohjoiset sanielaiset ja suomalai¬ 
set alkuansa mahdollisesti olleet jossain yhteydessä 
noiden samannimisten kanssa etelässä, jätämme suo¬ 
siollisten lukijoiden itsensä ratkaistavaksi.” 

Näin kirjoitti tuo kummallinen Gottlund vuonna 
1834, siis jo suunnilleen sata vuotta sitten.’ Hänellä oli 
jo selvä aavistus Välimeren itäpään ja Itämeren mui¬ 
naisista kansayhteyksistä. Tuohon hänen erinomaiseen 
luetteloonsa samelaisnimistä voisi vielä lisätä sen sei¬ 
kan, että Gephalonia saaren vanhin nimi oli S a m e tai 
S amo s ja että Odysseiassa Samos saaren nimi esiintyy 
alkutekstissä useammin muodossa S a m e. 

Jos nyt pidämme varmana asiana, että Välimeren 
suomalaisten yhteinen nimi oli s a m e tai s a m i 
(samii), ja otamme samalla huomioon sen seikan, että 
he nousivat jokiteitse meripihkaa saamaan eräältä 
Itämeren niemeltä, jonka nimi vielä nytkin on S a ni¬ 
lan d, niin mikään ei ole sen luonnollisempaa, kuin 
että tuo viimeksi mainittu, tosin puoliksi germanisoitu 
nimi, on saanut alkunsa tuosta eteläisestä s a m e- 
kansasta. Tähän sopii hyvin sekin seikka, että Sam- 
landin asukkaita vielä keskiajalla kutsuttiin nimellä 
"Sami”. 

Ja kuten jo mainittu, käyttävät lappalaiset itsestään 

nimeä ”s a m e” tai ”s a m i” (myös sabme, monik. sa- 
mek ja sapme, monik. sameh). Jos lappalaiset nyt 
ovat joskus maailmassa omaksuneet itselleen vanhan 
suomensukuisen kielen, kuten monet ammattioppineet- 
kin asian selittävät, niin mikään ei myöskään ole sen 
luonnollisempaa, kuin että he samalla ovat omaksu¬ 
neet itselleen tuon vanhan suomalaisten nimenkin, 
s am e. Toisin sanoen muinainen välimereläinen same 
nimi elää vielä lappalaisten keskuudessa. 

Mutta entä tarkoittaako Suomi (viron Soom) 
alkuaan yhtä ja samaa kuin same? Olkoonpa niinkin, 
että Suomi nimi on johtunut suo sanasta tai mistä muus¬ 
ta tahansa, tämä sei kk a ei millään tavoin estä noiden 
eteläisten ja pohjoisten same nimien olemasta alkuaan 
yksi ja sama nimi. Mutta niin kauan kuin Suomi 
(Soom) nimen alkuperästä ei ole täyttä varmuutta, 
on olemassa sekin mahdollisuus, jota monet van¬ 
hat tutkijat pitivät varmana asiana, että nimittäin 
tämä nimi on alunperin sama kuin Same. Kutsuvathan 
lättiläiset Saarenmaata vielä nykyäänkin nimellä 
"Samusala”, eivätkä he tällä nimityksellä tarkoita 
mitään muuta kuin suomalaisten saarta, "Suomen 
saloa”. 

Välimeren suomalaisten kauppa- 
asemat. 

Ken ei ole perehtynyt muinaistieteeseen, hän on ta¬ 
vallisesti vieläkin siinä uskossa, että Välimeren vanhin 
kauppa- ja merikansa olivat foinikialaiset. Kuitenkin 
on ollut jo kauan tunnettua, että tämä kunnia lankeaa 
mainehikkaille kreettalaisille eli minoalaisille. 

Kuten jo tämän kirjan alkupuolella on mainittu, 
olivat foinikialaiset, joiden merkitystä yhteen aikaan 
suuresti liioiteltiin, vain muinaiskreettalaisen merivallan 
myöhäisiä perijöitä. Välimeren tärkeimmät merenkul¬ 
kijat Kreetan vallan kukistuttua olivat lyykialaiset 
(lukki) sekä etruskit (turscha). Vasta noin llmnestä 
vuosisadasta e. Kr. foinikialaiset pitivät hallussaan lii¬ 
kennettä ja kauppaa Välimerellä. 

Toisten mukaan olisi minoalaisten meren valloitus 
alkanut jo noin 4000 vuotta e. Kr.. Joka tapauksessa 
heidän laajalle levinneen meriylivaltansa jälkiä on näh¬ 
tävissä kaikkialla Välimeren itäisissä osissa. Ne ovat 
tietenkin selvimmin havaittavissa itse Kreetalla ja myös 

Egean meren saaristossa, mutta niitä on huomattu 
myöskin Palestiinassa ja lännen puolella Sisiliassa. 
On myös havaittu, että aina iberiläisen kulttuurin 
alueelta Espanjasta on ollut suoranainen yhteys minoa- 
laisen maailman kanssa. 

Kreettalaisilla oli laajan kauppansa tukena ”Minoa” 
nimisiä kauppa-asemia. Kaikkialla, missä vain esiintyy 
nimi Minoa, on ollut tuollainen kauppa-asema. 
Eräs niistä sijaitsi Peloponnesoksen kaakkoisran¬ 
nalla, nykyisen Monemvasian lähistöllä. Siinä olikin 
vanhalla ajalla Minoa niminen paikka. Eräs toinen 
Minoa niminen paikka oli Siphnus-saarella Egean 
meren lounaisosassa. Itse Kreetta-saarella oli kaksi 
Minoa nimistä paikkaa, joista toinen oli saaren itäi¬ 
sessä, toinen sen läntisessä päässä. Vaikka nämä 
minoalaissiirtokunnat sijaitsivatkin enimmäkseen saarilla 
ja niemillä, niin saattoi niitä olla sisämaassakin. Niinpä 
Palestiinassa, Filistean rajamailla Gazan kaupungista 
itään oli eräs paikka nimeltä M i n o i s, muukalaistunut 
muoto Minoa-nimestä. 

Onpa tällaisen vanhan välimereläis-suomalaisen 
kauppa-aseman nimi kulkeutunut Karjalan maillekin ja 
säilynyt siellä aina meidän päiviimme saakka. Kuh- 
moniemen pitäjän kohdalla rajan toisella puolella on 
näet Miinoa niminen kylä ja myös samanniminen 
järvi. Ja Suomen ja Venäjän rajalla näillä tienoin 
on n.s. Miinoankivi. 

Kuinka vanha tämä karjalainen Miinoa nimi on, 
sitä on tietenkin mahdoton arvata, mutta varmaa vain 
on, että sen ovat sinne istuttaneet karjalaisten esi-isät, 
nuo Kreetan kauppa-ruhtinaan kaarialaisten merisotu- 
rien jälkeläiset. Ja että tällä Karjalan Miinoa kylällä 
on entisinä aikoina todellakin ollut jotain tekemistä 
kaupan kanssa, osoittaa se seikka, että se on sen vanhan 
kauppareitin varrella, joka muinoin johti Oulun joki- 
vesistöä pitkin karjalaisten vanhaan keskukseen Vienan 
Kemiin. Ja toinen sei kk a on tuon "Miinoan kiven” 
esiintyminen. Suomessa on näet ollut muitakin tällaisia 
erikoisia kiviä, jotka ovat yhteydessä muinaisen kaupan 
‘kanssa. Niinpä Kokemäellä Ylistaron kylässä, lähellä 
sitä. paikkaa, jossa kerrotaan sijainneen muinaisen Tei¬ 
jan kaupungin, on merkillinen "Saksan kivi”. Sen 
nimikin jo ilmaisee, että sen lähellä on tehty kauppaa. 
Sana "saksa” merkitsee näet suomenkielessä kaup¬ 
piasta, varsinkin pikkutavaran kauppiasta, kamasaksaa. 
Kiveä voisi siis yhtä hyvin kutsua myös nimellä "Kaup¬ 
piaan kivi”. 

Kreettalaiset olivat pronssikaudella kauppasuhtei¬ 
den todellisia valtiaita. Heillä oli kauppasiirtoloita 
etäisimmissäkin maissa ja he levittivät vasken tunne¬ 
tuksi tulemista ja käyttöä muussa Europassa, joka pal¬ 
jon myöhempään eli kivikaudessa kuin Välimeren maat. 
Tätä metallia saatiin näet Kyproksesta, jolla siihen 
aikaan oli nimi Alasia, ja jolla Josefuksen mukaan 

oli muinoin myöskin nimi Ket im a. Näyttääpä vas- 
kimetallilla sellaisenaan olleen yhteen aikaan määrätty 
raha-arvo. Tähän viittaa se seikka, että Europan van- 
hinten vaskiaseiden on huomattu tarkalleen vastaavan 
kreettalaista painoyksikköä tai sen määrättyä osaa. 

Afrikkaankin tuntuu kreettalaisten vaikutus ulottu¬ 
neen. Afrikan tutkijan Leo Frobeniuksen mukaan on 
Guinean lahden pohjoisella rantaseudulla vielä ennen 
meidän ajanlaskumme alkua asunut pohjoisesta päin 
tullut, korkealla sivistysasteella ollut kansa, joka ei ole 
ollut neekerirotua. Teoksessaan ”Das Unbekannte 
Afrika” asettaa mainittu tutkija näiden seutujen mui¬ 
naisen sivistyksen jäännökset yhteyteen välimereläisen 
esikreikkalaisen sivistyksen kanssa. Kenties täältä 
”Kultarannikolta” kreettalaiset kävivät noutamassa 
kultaa, helmiä ja orjia. 

Se Kreetasta käsin johdettu laaja ja hyvin järjes¬ 
tetty kauppa, joka kietoi vähitellen yhteen suuren osan 
Europpaa ja Aasiaa, jopa kaikesta päättäen osan 
Afrikkaakin, on käsitettävissä oikeastaan vain siten, 
etteivät kreettalaiset käyneet tätä kauppaa suinkaan 
yksin. Paitsi kaarialaisia, jotka Herodotoksen kerto¬ 
man mukaan olivat noina aikoina niin mahtava kansa, 
oli heillä varmaan muitakin liittolaisia ja myöskin ala¬ 
maisia. Kreikkalaiset tarutkin kertovat, kuinka Kree¬ 
tan kuningas perusti laajan merivallan ja laski valtansa 
alle itäisen Välimeren saaret ja rannikot. Ja koska 

kerran taru tuosta Kreetan muinaisesta merivallasta on 
osoittautunut todeksi, voi maininta noistakin valloi¬ 
tuksista pitää aivan kirjaimellisesti paikkansa. Toisin 
sanoen viittaa kaikki siihen, että kreettalaiset johtivat 
kerran suurta valtiota, johon kuului paitsi Kreettaa, 
nähtävästi Kreikka, Egean meren saaret, Kypros, suuri 
osa Vähää-Aasiaa, Syyriaa ja Palestiinaa sekä mahdol¬ 
lisesti myöskin Sisilia. 

Se seikka, että Kreetta pystyi niin suuren merivallan 
luomaan, ei ole oikeastaan mikään ihme. Ympäröivä 
aava ulappa suorastaan opetti sen väestön merenkul¬ 
kuun ja kauppaan. Vuosisatojen, ehkä tuhansien aika¬ 
na nuo ihmiset saivat rauhassa kehittyä ihanassa ilmas¬ 
tossa. Egyptiläisetkään, jotka kyllä tunsivat vesillä 
liikkumisen taidon ikivanhoista ajoista, eivät uskalta¬ 
neet lähteä haurailla aluksillaan aavemmille merille. 
Ei ollut puhettakaan siitä, että he olisivat tulleet hätyyt¬ 
tämään meren yli Kreettaa. Ja jos jotkut lähempien 
rantamaiden ja saarten asukkaat uskalsivat yrittää meri- 
rosvoutta, niin olivat kreettalaiset ehtineet tulla jo 
kyllin voimakkaiksi tyrehdyttääkseen sen alkuunsa. 
Tarut kertovat, kuinka Kreetan kuningas kukisti meri¬ 
rosvot ja hääti ne meriltä. 

Saari tuli aikaa myöten rikkaaksi ja kohosi vähitel¬ 
len korkeaan ja loisteliaaseen sivistykseen, mistä aina 
ja kaikkialla on etua. Se oli myös hyvin viljelty ja 
taajaan asuttu. Sillä oli maine sadasta kaupungistaan. 

Nykyisin on Kreetassa vain jonkin verran päälle 
300,000 asukasta. Kuinka arvaamattoman paljon 
enemmän väkeä saarella on asunut sen kukoistuksen 
päivinä tuhansia vuosia sitten, siihen antaa viittauksen 
sekin, että vielä keskiajalla venetsialaisten sitä hallitessa 
sen asukasluku oli nykyistä paljon suurempi. 

Suomalaisten käyntikortteja Väli¬ 
meren maissa. 


Tosiasia on, että toiset paikannimet saattavat pysyä 
muuttumattomina vuosituhansia. Sekoittumisten, sulau¬ 
tumisten, kansainvaellusten, valloitussotien, siirtolais- 
virtausten kautta ja muittenkin syiden aiheuttamana 
saattaa jonkin seudun väestö useamman kerran perin¬ 
pohjin muuttua erikieliseksi ja erirotuiseksi, mutta pai¬ 
kannimet voivat läpi kaikkien vaiheiden, muutosten ja 
temmellysten säilyä muuttumattomina. Ne voivat olla 
käsittämättömiä kuin jotkut vanhat kallioihin ja kiviin 
hakatut hieroglyfit, mutta silti yhtä pysyviä kuin vii¬ 
meksi mainitut. Ne ovat kuin käyntikortteja, joita 
jokainen kansa, joka seudulla on asunut, on jälkeensä 
jättänyt, mutta sellaisia käyntikortteja, joita eivät mit¬ 
kään tuulispäät ja myrskyt voi lakaista pois. 

Mitä erikoisesti Välimeren itäpään maihin tulee, 
niin tiedetään siellä olevan tukuttain paikkojen nimiä, 
jotka ovat pysyneet vanhalta ajalta asti muuttumatta- 



minä tai muuttaneet muotoaan ainoastaan hyvin vähän. 
Esimerkkien luetteleminen tästä seikasta on tarpeetonta. 

Mutta noihin suomalaisten käyntikortteihin kuuluu 
tuo Palestiinan rannikolla Karmelin vuorten pohjois¬ 
puolella oleva kaupunki, jonka nimi on Akka. 
Tämä nimi on kirjallistenkin tietojen mukaan hyvän 
joukon yli kolme tuhatta vuotta vanha. Akka kau¬ 
punki näet esiintyy jo 15:nnellä vuosisadalla e. Kr. 
El-Amarna kirjeissä. Tähän nimeen sisältyy tietysti 
tuo ikivanha suomalainen sana akka. Sopii mainita, 
että Suomessakin on paljon paikannimiä, joihin sisäl¬ 
tyy tämä sama sana. Sellaisia ovat esim. Akkala, 
Akkaharju ja useat muut. 

Tästä Palestiinan rannikosta edelleen puhuen oli 
siellä eräs paikka nimeltä Majumas. Se näkyy 
olleen sama kuin filistealaisten Askalonin kaupunki. 
Ja eräs toinen Majumas paikka oli Filistean ran¬ 
nalla Gazan kohdalla. Nyt luulisi melkein että näissä 
nimissä on puhe maasta ja jumalasta, siis jostain maa- 
jumalasta, mutta niin ei voi olla asian laita. Sana 
maa niissä kyllä esiintyy, mutta mitä voi olla tuo jäl¬ 
kimmäinen osa ”jumas”? Se tuskin on mitään muuta 
kuin virolainen sana jum, hiekkaharju, harjanne, särk¬ 
kä, jono. Myös viron sana ”j o o m asti k” merkitsee 
hiekkaharjanteita, jonoja. Tämä sopii hyvin yhteen 
sen seikan kanssa, että Palestiinan rannikko Karmelin 
vuoresta etelään päin on pitkin pituuttaan hiekkahar- 

jänteistä. Pitkä rantakaistale on enimmäkseen matalaa 
ja hiekkakinoksien peittämää. Nuo ”Majumas” nimet 
eivät siis merkitse mitään muuta kuin maaharjuja, 
hiekkaharj anteita, hiekkakinoksia. Lisäksi viron sana 
”Jumaharjad” merkitsee juuri sellaisia hiekkaharjuja, 
jotka ovat pitkin merenrannikkoa. 

Ja entä itse Karmel vuoristo sitten? Tätäkin 
nimeä tuntuu selittävän vironkieli, jonka sana karm 
merkiten tylyä, jyrkkää, ankarata, voi hyvinkin piillä 
tämän jylhän vuoriston nimessä. Jos tuo nimi olisi 
annettu nykysuomen lakien mukaan, olisi se tietenkin 
li-päätteinen aivan samoin kuin esimerkiksi nimet Ju- 
mali, Uskali, Ikali ja olisi se siis muodossa ”Karmeli”. 
Mutta virolainen muoto siitä on juuri Karmel, aivan 
samoin kuin esim. suomen sana kameli kuuluu viron¬ 
kielessä kamel. Joka tapauksessa on Virossa "Kar¬ 
mel” niminen paikka Saarenmaalla. 

Ja tuon filistealaisen jättiläisen nimi Goljat, 
mitäpä muuta se olisi kuin vanhaa viroa. On näet 
olemassa ikivanha suomalais-ugrilainen sana koljo, 
joka merkitsee, paitsi jotain vanhaa hämäräperäistä 
jumalolentoa, myöskin kookasta, suurikokoista. Pit¬ 
kästä miehestä sanotaan, "miehen koljo”. Lönnrotin 
sanakirjassa on puheenparret: "suuri miehen koljo”, 
suuri koljo miehekseen” ja "siinäpä miehessä koljoa 
oli”, mikä merkitsee, samaa kuin "siinäpä miehessä 
kokoa oli”. "Koljo” on myös vanhaa suomalaista 

nimiperua ja esiintyy muun muassa sukunimessä 
Koljonen. 

Mahdollisesti ”Goljat” oli vain liikanimi, joka 
annettiin tuolle jättiläiselle ja ilmaisi juuri hänen suurta 
kokoaan. Muuten ei tämä nimi ole sen kummempi 
kuin nuo monet suomalaiset tti-päätteiset nimet, jollai¬ 
sia ovat esimerkiksi ”Kelotti”, ”Ojatti”, ”Kuohatti”, 
”Tenetti”, "Sammatti”, "Änetti”, ja monet muut. Van¬ 
haa tti-päätettä käyttäen tulee koljo sanasta juuri 
"Koljotti” tai "Koljatti”, josta virolainen muoto kuuluu 
"Koljot”, "Koljat”, siis "Goljat”. 

Raamattu kuvaa jotenkin tarkoin tuon jättiläisen 
asepukua. Kerrotaan, että Goljatilla oli päässään "vas- 
kila kk i” ja jaloissaan "vaskiset saappaat”. Samantapai¬ 
set oli tietysti muillakin filistealaisilla sotilailla, siis juuri 
sellaiset varusteet, jollaisista kalevalaisissa runoissa 
lauletaan. Niissäkin kerrotaan "vaskihatuista” ja ”vas- 
kisaappaista”. 

Mutta jättäkäämme Palestiina ja sen filistealaiset, 
jotka tässä uudessa kotimaassaan verrattain nopeasti 
seemiläistyivät sekä kieleltään että uskonnoltaan, ja 
siirtykäämme Egean meren liepeille. Herodotos mai¬ 
nitsee toisista paikoista, mikä niiden nimi on ollut var¬ 
haisempina aikoina. Niinpä hän sanoo Thera-saaresta, 
että sen nimi aikaisemmin on ollut "Kalliste”. Se 
kalskahtaa jo puhtaalle vironkielelle. Tämäntyyppisiä 
nimiä on Virossa jos kuinka paljon. Esimerkiksi 

Peipus-järven länsirannalla on ”Kallaste” niminen 
paikka ja virolaisia nimiä ovat myös sellaiset kuin 
”Tammiste” sekä ”Halliste”, joka näkyy löy¬ 
tyvän myöskin Etelä-Pohjanmaalla. Vehmaalla on 
”Kallistenj ärvi”. 

Varsinaisessa Kreikassa on koko joukko täsmälleen 
samoja nimiä kuin Suomessa ja Virossa. Elis-maakun- 
nan ”Pisa” niminen vuori mainittiin jo aikaisemmin. 
Kaikki Savossa päin liikkuneet matkailijat tietävät, että 
Nilsiän pitäjässä on myös ”P i s a” niminen vuori, joka 
sivumennen sanoen mainitaan jo 1500-luvulla rajakir- 
joissa. Vanhalla ajalla oli Laconian eteläisimmässä 
osassa ”H i p p o 1 a” niminen paikka. Muun muassa 
suomalainen postiosotteiden hakemisto näyttää, että 
”H i p p o 1 a” on myöskin Impilahdella Suomessa. 
Luoteisessa Vähässä-Aasiassa, muinaisen Kappadokian 
luoteispuolella on omituinen paikannimi, ”Arandi”. 
Aivan samanniminen paikka löytyy Virossa ja se tava¬ 
taan Suomessakin kylännimessä ”A r a n d i 1 a b y”, 
joka esiintyy Nakkilassa jo v. 1546. Nykyään tämä 
kylä tunnetaan nimellä ”A r a n t i 1 a”. Kreikan 
Boeotiassa oli vanhalla ajalla myös "Aulis” niminen 
kaupunki. Tämä nimi tavataan suomalaisessa paikan¬ 
nimessä ”A u 1 i s j ä r v i”. Muuten merkitsee tuo 
nykyään jo vähän käytetty ja tunnettu sana aulis 
samaa kuin antelias, avulias. Mutta edelleen oli van¬ 
halla ajalla Euboea-saaren rannalla erään pienen joen 

suussa paikka, jolla oli nimi ”C allas”. Totkijärvellä 
Suomessa on eräs torppa, jolla oli tämä sama nimi. 
Se kirjoitetaan vain "Kallas” ja miehennimenä tava¬ 
taan "Kallas” jo vuonna 1340 Sääksmäellä. Viron 
sana "kalla s” merkitsee äyrästä, rantapengertä, 
joen tai järven rantamaata, joten tämä sana voi hyvin¬ 
kin piillä tuossa vanhan ajan paikannimessä "Callas”, 
koska se oli juuri joen äyräällä. Tällä samalla Euboea- 
saarella on nykyisin erään pienen joen suun lähellä 
myöskin ”K y m i” niminen paikka. Suomessa on, kuten 
tunnettua, tämännimisiä paikkoja useampiakin, esim. 
”Kymi”-joki, "Kymin” pitäjä y.m. 

Mutta ihmeellisin on erään saaren nimi ”P o r i”. 
Tämänniminen aivan pieni saari on merkitty esim. 
Andreen suureen karttateokseen Kreetan länsipään ja 
Morean niemen välille. Minä arvaan, että lukijat ajat¬ 
te levät heti Suomessa olevaa ”P o r i” nimistä kaupun¬ 
kia ja kenties moittivat minua siitä, että minä vertailen 
paikannimiä liian mielivaltaisesti. Ovathan monet heistä 
kuulleet selitettävän, että tämä Suomen "Pori” tulee 
Bjömeborgista. Eri asia kuitenkin on, pitääkö tämä 
tavallisimmin nähty selitys paikkansa. Pori nimen 
alkuperälle on nimittäin olemassa toinenkin paljon 
mutkattomampi, luonnollisempi ja uskottavampi selitys. 
Tämä nimi voi näet johtua vironkielen sanasta pori, 
joka merkitsee kuraa, lokaa. Ja tähän selitykseen so¬ 
veltuu hyvin kaupungin ympärillä oleva luontokin. 

Porin edustalla on näet suuremmoinen Hetemaa ja joki- 
verkko, jonka vertaista tuskin on toista maassamme. 
Deltta-saaristossa, josta on puhe, on maanlaatuna paitsi 
savea myöskin liejua ja turvetta, joita muodostuu kas¬ 
vullisuuden täyttämissä matalissa lahdissa. Mikään ei 
siis ole sen luonnollisempaa, kuin että tälle paikalle 
on annettu nimi Pori. Tuo Heikki Klemetti, joka puu¬ 
hailee paljon nimi enkin kanssa, on äskettäin vertaillut 
satoja suomalaisia ja virolaisia nimiä keskenään. Hän 
sanoo tästä nimestä seuraavaa: "Mainittakoon, että — 
Pori on Virossa hyvin tavallinen, merkiten joko lokaa 
tahi yhdisteessä merepori esim. meriheinää. Näin¬ 
köhän sitten Porin kaupungin nimikään ollenkaan tulee 
Bjömeborgista?” Eipä tietenkään, ei sinne päinkään, 
vaan nuo Pori nimet Kreikassa, Virossa ja Suomessa, 
ne ovat oikeita esisuomalaisia paikannimiä. 

Kalevalaisen Kaukon retki Kreetta- 
saareen. 


Kreikassa oli muinoin historiantakainen kansa, 
k a u k o n i t. Heidän kerrotaan asuneen Elis-maa- 
kunnan eteläosassa tai toisten mukaan Akhaiassa 
Dymen seutuvilla. Näitä kaukoneja oli varmaan tuo 
iloinen seikkailija Lemminkäinen, josta kalevalaiset ru¬ 
not kertovat ja jolla oli toisintonimi "Kauko”. 
Lemminkäisestä kerrotaan, että hän meni kerran Pohjo¬ 
laan kuokkavieraaksi erääseen juhlaan, käyttäytyi siellä 
ylimielisesti ja joutui sen takia kaksintaisteluun Pohjo¬ 
lan isännän kanssa. Tämä yhteenotto päättyi siten, 
että Pohjolan isäntä menetti henkensä. Lemminkäinen 
pakeni kiireesti Pohjolasta. Aluksi hän tuli kotiinsa, 
mutta peläten Pohjolaisten kostoa, ei hän uskaltanut 
jäädä sinne, vaan nousi laivaansa ja purjehti erääseen 
meren selän keskellä olevaan rikkaaseen saareen. Pääs¬ 
tyään onnellisesti tähän turvalliseen pakopaikkaan, ei 
Lemminkäinen kuitenkaan malttanut edes täällä käyt¬ 
täytyä hienon miehen tavoin. Hän elosteli liian jul- 



keasti naisväen kanssa, niin että saaren miesväki tuli 
mustasukkaiseksi ja päätti surmata hänet. 

Mutta toiset alkuperäiset runotoisinnot kertovat 
saman jutun Kaukosta eli Kaukamosta, mainitsematta 
mitään Lemminkäisestä. Olipa nyt asian laita niin, että 
tämän miehen nimi oli Lemminkäinen ja että tuo nirni- 
toisinto Kauko tarkoittaa vain hänen kansallisuuttaan, 
tai että hän olikin nimeltään Kauko tai Kaukamo ja 
Lemminkäinen on vain sekaannuksesta tämän nimen 
yhteyteen kytkeytynyt, joka tapauksessa hän on alun¬ 
perin saattanut olla noita Kreikan Morean niemellä 
asuneita kaukoneja. Tarkoittaahan esim. Israel sekä 
koko kansaa että määrättyä henkilöä ja onhan myös 
Suomi nimisiä miehiä jo vanhoista ajoista asti ollut 
Suomessa. 

Siinä Ontrei Malisen Jyrki nimiseltä pojalta muis- 
tiipannussa runossa, joka kertoo Kaukon matkasta Päi¬ 
völän juominkeihin, hänen kaksintaistelustaan siellä ja 
paostaan Saareen, sanotaan Kaukon asuneen erään nie¬ 
men rannalla. Sen mukaan asui ”Kauko niemen kaina¬ 
lossa”. Tämä sopii yhteen sen seikan kanssa, että tuo 
Dyme, jonka seuduilla kaukoneja kerrotaan asuneen, 
oli Araxus niemen pohjoisella rantamalla. 

Voimme siis ajatella, että täältä, nykyisen Morean 
niemimaan luoteisimmasta kärjestä, läksi tuo huimapäi- 
nen Kauko Pohjolaan, tietenkin Mykenen linnaan, jossa 
kreikkalaiset isännöivät. Ehkä oli siihen aikaan koko 

Morean luoteinen puoli, jossa sekä Elis-maa että Dyme 
sijaitsivat, vielä suomensukuisten kaukonien (kaukolais- 
ten) hallussa. Välit Morean itä- ja eteläosissa asusta¬ 
vien kreikkalaisten kanssa olivat tietenkin kireät. Sotia 
ja pienempiä kahakoita oli kreikkalaisten kanssa yhtä¬ 
mittaa. 

Ehkä oli Kaukon ja Pohjolan (Päivölän) isännän 
s.o. Mykenen linnan valtiaan kaksintaistelu noita kak¬ 
sinkamppailuja, jotka vanhempien aikojen sodissa olivat 
niin tavallisia. Elomerolaisilla sankareilla ja troijalai¬ 
silla oli alinomaa tällaisia kaksintaistelulta. Ehkä iski 
Kauko ylpeätä helleeniä tappioita kärsineen oman kan¬ 
sansa puolesta. Oli miten oli tämän seikan laita, joka 
tapauksessa Kauko, surmattuaan Mykenen linnanher¬ 
ran, läksi suinpäin pakenemaan ja tuli viimein merien 
yli varmaan turvapaikkaan, Saareen, toisin sanoen 
Kreettaan, jonne kreikkalaisten valta ei vielä silloin 
ulottunut. 

Siellä Kauko lyöttäytyi naisten seuraan, kuluttaen 
aikansa "Saaren impien iloissa”. Kalevalaisissa runois¬ 
sa puhutaan erikoisesti näistä Saaren "neitojen kisoista, 
kassapäiden karkeloista”. Mainitaan, että Saarella oli 
erityinen "kisaketo”, jossa kerrotaan neitosten kisail¬ 
leen, kaunokaisten karkeloineen. Kenties näissä tari¬ 
noissa on säilynyt hämärä muisto Kreetan muinaisista 
sirkustytöistä, jotka kaikesta päättäen olivat tällä saa¬ 
rella muinoin hyvin arvossa pidettyjä. Kreetassa oli 

näet eläinsirkukset muinoin erityisesti muodissa. Sikä¬ 
läisistä vanhoista kuvista nähdään, kuinka neitosetkin 
harjoittivat eläinakrobatiaa, telmien jykevien sonnien 
kanssa. Kreetan länsipäässä on ”K i s a m o” niminen 
kaupunki. Kenties sen paikalla oli muinoin eräs tuol¬ 
lainen harjoittelupaikka, kisaketo tai kenttä, jossa rat¬ 
sastettiin sonneilla ja vinhasti kiitävillä antiloopeilla, 
pidettin iloa, meluttiin ja remuttiin. Muuten kuuluu 
tämä K i s a m o nimi tuohon samaan vanhanaikaiseen 
mo-päätteellä muodostuvien nimien ryhmään, jolla 
Suomessa on edustajia tukuttain, esimerkiksi: "Kirja- 
mo”, "Valtimo”, "Valamo”, "Paltamo”, 
"S o t k a m o” ja monet muut. 

Kun Kauko (Lemminkäinen) pakeni Saarelta, 
joutui hänen laivansa ankaran koillismyrskyn käsiin. 
Mainitaan erikoisesti, että "kova tuuli koillistuuli, otti 
laian, otti toisen, vikelteli koko venehen”. Vasta 
monien seikkailujen jälkeen pääsi hän viimein kotiinsa. 
Tämäkin seikka osoittaa, että saari, jossa hän kävi, oli 
juuri Kreetta. Koillistuuli näet tuhosi tämän saaren 
tienoilla usein entisajan laivoja. Koillismyrsky otti 
Kreetan kohdalla valtoihinsa senkin aleksandrialaisen 
laivan jonka oli määrä viedä apostoli Paavali Roomaan, 
ja joka, kuten Raamatussa eloisasti kerrotaan, ajautui 
tuulen mukana pitkät matkat ja kärsi viimein Melite 
(Malta) saaren rannalla haaksirikon. 

Kreetassa näkyy olleen eräs ”C a m a r a” niminen 

paikka. Sama nimi, kirjoitettuna vain muotoon "Ka¬ 
mara” löytyy entisen Suomalaisen Nuijan miesten 
laatimassa suomalaisten nimien luettelossa. On kyllä¬ 
kin selitetty, että Kreetan toinen nimi "Kandia” johtui¬ 
si tällä saarella olevan samannimisen kaupungin 
nimestä, mutta asia voi olla niinkin, että saarella alun¬ 
perin oli sen asukkaiden omakielisenä nimenä juuri 
tämä nimi, joka sitten aikojen kuluessa unohtui ja jäi 
pois käytännöstä, kunnes se myöhemmin tuli uudelleen 
saaren nimeksi. Kandia nimeä voisi näet selittää 
virolainen sana k and, joka merkitsee paitsi (puun-) 
kantoa myöskin heimoa, sukujuurta. Olihan saari suo¬ 
malaisen sukujuuren keskeisin paikka ja tavallaan sen 
kehto. Kandia sopeutuu tuohon vanhaan ia-päätteisten 
nimien ryhmään, johon kuuluvat esimerkiksi Kontia, 
Kaipia, Kostia, Utria, Laihia ja monet muut. 

Samaan tapaan voi selittyä Kypros-saarenkin vanha 
nimi "Alasi a”. Muutamissa kalevalaisissa säkeissä, 
kuten esimerkiksi: "lienet suurtaki sukua, isoa isän aloa” 
ja "tässä suuressa suvussa, isossa isän alassa”, merkitsee 
näet sana ala kantaa, huonekuntaa, heimoa. Nimi 
Alasia voi siis merkitä suvun, (heimokunnan asumaa 
aluetta, heimosijaa. Se on vannaa nk in samanlainen 
muodostuma kuin kalevalainen sana "k a t a s i a”, 
paikka, jossa kattilat seisovat katettuina, peitettyinä. 
Samanlainen on myös kalevalainen sana "elosi a”, 
elopaikka. 

„Salakansan kartanot” — esihome- 
rolaiset „miesten talot”. 

Mikä oli tuo kalevalaisissa runoissa niin usein mai¬ 
nittu "salajoukko” tai "salakansa”, joka piti äänekkään 
remuavia juhlijaan Pohjolan tuvassa? Jos tahtoo saada 
vastauksen tähän kysymykseen, täytyy siirtyä henges¬ 
sään keskelle ikivanhaa pakanuutta, keskelle tapoja ja 
laitoksia, jotka jo ammoin ovat hävinneet europpalai- 
sen kulttuurin piiristä ja jotka ovat säilyneet vain maail¬ 
man syrjäisimmillä, villeimmillä ja koskemattomim- 
milla seuduilla. Meidän täytyy siirtyä aina Melanee- 
siaan, Uuteen Guineaan ja kuuman Afrikan sisimpiin 
osiin. Siellä vielä mekastelevat ja elämöivät "sala¬ 
joukot”, tai ovat elämöineet aina nykyaikoihin asti. 

Noissa ja monissa muissakin tienoissa on niin sanot¬ 
tuja "miesten taloja”, joilla voi olla moninainen tarkoi¬ 
tus. Tämä selviää parhaiten niistä kuvauksista, joita 
H. Schurtz on koonnut miesten taloista maailman eri 
kulmilta teokseensa "Kulttuurin alkuhistoria”. 

"Uuden Guinean eteläosassa asuvan motu-motu 
kansan — elamo on jonkunlainen klubitalo, joka yksin- 


— 69 — 



omaan on aijottu asutuksen miehille — onkalo, jossa 
kielastusta ja vallattomuutta harjoitetaan aamusta 
yöhön asti.” 

”Uuden Guinean luoteisosassa — matalain suora¬ 
kulmaisten perheasumusten ohella kohoaa isompia, kor¬ 
keilla patsailla seisovia rakennuksia: Niitten nimi on 
”marea”, ja niitä käyttävät poikamiehet asuin- ja 
makuupaikoikseen. Ne ovat yleensä miesten klubi- ja 
kokous- sekä vieraitten kestityshuoneita. — Niissä 
säilytetään aseet ja voitonmerkit; patsaat ovat koriste¬ 
tut kauniilla leikkauksilla; siellä täällä näin myös leik¬ 
kauksia, jotka näyttivät esittävän lintuja, sisiliskoja ja 
ihmismuotoja. . .” 

”Kun siirrytään Aasian mantereelle, tavataan poi¬ 
kamiesten talo selväpiirteisinnä Taka- ja Etu-lntian 
monissa kulttuuriköyhissä heimoissa. Assamin aborien 
”mosup on naimattomien soturien asuinpaikka ja raa¬ 
tihuone, sen seiniä peittävät eläinten pääkallot ja aseet, 
ja tavantakaisten juomaseurain melu täyttää rakennuk¬ 
sen.” 

”Naga-heimojen miesten talot ovat sijoitetut kylän 
porteille: ne ovat samalla vartiotupia ja ovat siis 
mukautuneet alituiseen sotatilaan.” 

”Nukahivalla ja Uudessa Seelannissa nukkuivat 
nuoret »miehet kunnantalossa, joka samalla oli vierasten 
majatalo ja rakennettiin yhteisillä varoilla. Cook näki 
Tahitilla erään sellaisen, joka oli 200 jalkaa pitkä.” 

‘Bororoitten (Brasiliassa) elämän keskipiste on — 
”baito”, miesten talo; siinä uskomattoman meluavassa 
elämässä, joka täällä yöt päivät temmeltää, ovat perhe¬ 
asunnot tuskin muuta kuin vaimojen ja lasten olinpaik¬ 
koja. Liittoutuneiden miesten nimi on aroe. Niissä 
lauluissa, jotka — voimmepa suuretta liioittelemisetta 
sanoa — miltei joka päivä ja yö baitossa raikuvat ja 
sieltä kauas kaikuvat, ei aroe ole vain joka kolmas, 
vaan joka toinen sana: sillä näissä lauluissa luetellaan 
eläimiä ja asioita, joista jokaista, niin pian kuin se on 
mainittu, säestetään vähintäinkin yhdellä aroella . . 

”Zenker tapasi yaunde kansalla Kamerunin itäisessä 
takamaassa isoja miesten taloja vaimojen pienempäin 
asumusten ohella. Suuret talot olivat miesten suosit¬ 
tuja olo- ja osaksi nähtävästi myöskin makuupaikkoja, 
koska useat niistä käsittivät aina kolmeenkymmeneen 
vuodetta. Niihin majoitettiin miesvieraat; aseet ja pää¬ 
kallot koristivat seiniä aivan kuin Taka-lndiassa tai 
malaijilaisessa saaristossa. Kund — todistaa, että sanot¬ 
tuja taloja käytetään myös neuvottelukokouksiin . . .” 

Gunnar Landtman kertoo kirjassaan "Papualaisten 
parissa”: "Oppaamme tahtoivat viedä meidät miesten 
suureen ja synkkään taloon, Kiwai-kansan darimoon. — 
— — Kulkien hitain askelin läpi talon näimme sen 
olevan täpö täynnä omituisia juhlamenoihin kuuluvia 
esineitä, erityisesti naamareita, sekä kuolleiden vihollis- 

ten kalloja, joita oli sadottain asetettuina eräänlaisille 
hyllyille.” 

Mutta Schurtz kuvaa laajasti myöskin niitä sala¬ 
seuroja, jotka näissä miesten taloissa pitävät tyyssi¬ 
jaansa ja joihin näiden riehakkaan iloisten ja samalla 
kertaa synkkien talojen asukkaat kuuluvat: 

”Melaneesia vilisee salaseuroja . . . Esimerkiksi 
Banks-saarien "tamatella” on oma klubitalonsa, salo- 
goro, jota jäsenet tavallisina aikoina samalla tavalla 
käyttävät kuin muutoinkin poikamiesten taloa. Mutta 
aika-ajoin-ryhtyvät jäsenet vilkkaampaan toimin¬ 

taan; heidän tarkoituksensa on silloin herättää huo¬ 
miota, houkutella uusia jäseniä, teroittaa kansan mie¬ 
leen omaa tärkeyttään sekä viettää juhlaa. He rupeavat 
silloin valmistamaan "aitioissaan” naamareita ja pu¬ 
kuja, ja ”linge tamaten” (erään omituisen melusoitti- 
men) juhlallinen sointi julistaa kaikille seuraan kuulu¬ 
mattomille, että salaismenot ovat alkaneet. Maa on 
silloin "suljettu”, eikä kenenkään ole poistuttava, jos 
mieli välttää "tamatein” pieksämistä ... Ja jokaiselle, 
joka ei ole osoittanut seuralle tarpeellista kunnioitusta, 
käy huonosti.” 

"Samanlainen laitos on tunnettu duk-duk Uudessa 
Lauenburgissa. Salaseuralla on täälläkin oma talonsa, 
johon syijäisten ei ole tuleminen. Naamioidut tanssi¬ 
jat toimeenpanevat aika-ajoin esiintymisiä. Tanssijaisia 
pidetään jonkun aikaa joka päivä.” 

”Mitä Europan kansoihin tulee”, huomauttaa 
Schurtz, ”on miesten talojen ajasta kulunut liian kauan 
voidaksemme edes toivoa löytävämme muuta kuin 
vanhojen olojen jätteitä ja jälkiä. Niinpä voi hakeva 
muinaisuuden kertomuksista keksiä monia viittauksia 
niihin: esimerkiksi homerolaisten uroitten ruhtinashal- 
lissa vietetyistä juomingeista, spartalaisten yleisistä 
aterioista sekä monista muista tämän vanhoillisimman 
kreikkalaiskansan tavoista.” 

Mutta Schurtz ei varmaankaan liene lukenut Kale¬ 
valaa. Jos tämä kirja olisi ollut hänelle tuttu, olisi hän 
aivan varmasti maininnut jotakin siinä kuvatuista mies¬ 
ten taloista ja niiden salaseuroista. Onhan kansallis¬ 
eepoksemme säilyttänyt näistä vanhoista laitoksista mitä 
tuoreimman kuvan. Kalevalaisissa runoissahan kerro¬ 
taan paljonkiin Pohjolassa olleista "salakansan karta¬ 
noista” ja niissä pidetyistä "salajoukon juomingeista”. 

Vertailkaamme hieman. Noissa äskeisissä kuvauk¬ 
sissa miesten taloista voi havaita paljon samoja piir¬ 
teitä kuin kalevalaistenkin runojen kertomuksissa "sala¬ 
kansan” kartanoista. Uudessa Guineassa, Intiassa ja 
Afrikassa miesten talojen seiniä peittävät aseet, samoin 
Pohjolan tuvasta sanotaan: "tupa pesty miesten tulla, 
sopet luoa sormikasta — seinät miekkoja laella.” 
Samaten miltei kaikista näistä synkistä taloista maini¬ 
taan tuo kaamea seikka, että ne olivat täynnä pääkal¬ 
loja. — Pohjolaan aikovalle Lemminkäiselle sanoi 

hänen äitinsä: ”tulet Pohjolan tuville, mäki täynnä sei¬ 
päinä, piha täynnä pylvähiä, ne täynnä miehen päitä.” 
— Miesten taloille on ominaista myös niiden hillitön 
elämä, niiden sisällä kaikuva remuava laulu ja soitto 
sekä niissä liikehtivien tanssijoiden hurjat, aavemaiset 
hypyt. Aivan samoin Pohjolan tuvassa oli "lautsat 
täynnä laulajoita, sivuseinät soittajoita — karsina 
karehtijoita, lauloivat Lapin runoja, Hiien virttä vin¬ 
guttivat”. 

Nuo Uuden Guinean miesten talojen patsaat ja lin¬ 
tuja, sisiliskoja ja muita sellaisia aiheita esittävät koris¬ 
teet tuovat mieleen sen, mitä sanotaan Pohjolan pihan 
aidasta. Se oli näet ”maan maoilla aiastettu, käärme- 
hillä vitsastettu, sisiliskoilla sielty”. Miesten talojen 
niin sisä- kuin ulkopuolisenkin koristelun ja muun som¬ 
mittelun oli määrä herättää pelkoa vieraissa ja asiaan¬ 
kuulumattomissa. ”Vaimot ja lapset varokoot”, sanoo 
Sohurtz, "lähestymästä poikamiesten taloa, — jota 
salaperäiset kuvat uhaten piirittävät ja jossa rummut, 
huilut ja suhistuspuut aika-ajoin kutsuvat asukkaita ka¬ 
malaan henkitanssiin.” Tuollaisia outoja ja kauhua 
herättäviä kuvia oli Pohjolankin pihalla ja portilla. 
Siellä ”maas on toisia matoja, rata kyitä, käärmeinä, 
ylös kielin kiehumassa, alas hännin häilymässä; yks on 
muita kauheampi, eessä portin poikkipuolin, pitelämpi 
pirtin hirttä, paksumpi kujapatsasta, ylös kielin kiehu¬ 
massa, suin ylös suhajamassa”. 

Näyttävätpä Pohjolan miesten talot samalla olevan 
myöskin tuollaisia sotilaallisia vartiotupia, kuten muu¬ 
tamin paikoin Intiassa. Tätä osoittavat Lemminkäisen 
äidin sanat: ”Ellös vainen poikueni, menkä Pohjolan 
tupahan, — siell’ on miehet miekka vyöllä, urohot sota- 
aseissa, humalassa hullut miehet, pahat paljon juo¬ 
tuansa.” 

Sanalla sanoen, kalevalaiset runot loihtivat sil¬ 
miemme eteen miesten talon aitona ja alkuperäisenä 
kaikkine tunnusmerkillisine piirteineen: aseilla peitet- 
tyine seinineen, kammottavine kallokultteineen, melua- 
vine juomaseuroineen, hoilottavine laulajineen, suurta 
ääntä pitävine soittajineen, kaameine henkitanssijoineen, 
peljättävännäköisine kuvineen ja salaismenoineen. 

Mistä me löydämme vastineen tälle kaikelle Suo¬ 
mesta tai yleensä Pohjoismaista? Keskiaikaisista kir¬ 
konmenoistako, vai kylänhypyistäkö, vaiko skandinavi- 
sista lauluista tai taruista, vai yritämmekö tutkia slaavi¬ 
laisia satuja? Paremmin ehkä voisimme onnistua selittä¬ 
mällä, että Kalevalan kuvaus Pohjolan miesten taloista 
ja salaseuroista on muistelma saksalaisten ritarien tai 
friisiläisten kauppiasten elämästä tai että se on lainattu 
Marssin asukkailta. Ei, meidän on kerta kaikkiaan 
mentävä paljon vanhempiin aikoihin. Nuo kalevalaiset 
kertomukset miesten taloista ja salaseuroista osoittavat 
parhaiten, kuinka suomalaiset runotarut sisältävät ker¬ 
rostumia eri ajoilta, ikivanhoiltakin ja kuinka ne ovat 

säilyttäneet muistoja, merkkejä ja kuvia siitä ajasta 
ja ympäristöstä, jossa niiden aiheet ovat kerran kehkey¬ 
tyneet ja jossa niiden kertomat tapahtumat ovat kerran 
sattuneet. 

Kuten Sclhurtz sanoo, muistuttavat homerolaisten 
uroiden ruhtinashalleissa vietetyt juomingit ja spartta- 
laisten tavat miesten talojen elämää ja menoja. Mutta 
jos ajattelemme esihomerista aikaa, sitä aikaa, jolloin 
kreikkalaisten esi-isät levisivät pohjoisesta Välimeren 
maihin, niin saatamme olla varmoja, että tulokkailla oli 
vielä käytännössä sekä miesten talot että niiden menot 
alkuperäisinä ja turmeltumattomina. Heidän miesten 
talonsa saattoivat olla juuri sellaisia, millaisiksi kale¬ 
valaisissa runoissa tällaisia laitoksia kuvataan. Tuokin 
kalevalaisissa runoissa mainittu vähemmän hieno tapa 
asetella ihmispäitä, ei seinille eikä hyllyille, vaan sei¬ 
päiden neniin, näyttää olleen pesiytyneenä juuri Väli¬ 
meren itäpään pohjoispuolella olevissa seuduissa. Vielä 
Herodotos, joka syntyi lähes viisi sataa vuotta e. Kr., 
kertoo Mustanmeren pohjoisella rannikolla asuneiden 
taurilaisten tehneen juuri siten. ”Mutta niille viholli¬ 
sille”, sanoo hän tästä kansasta, "joita he saavat 
käsiinsä, he tekevät näin. Kukin leikkaa poikki pään 
ja tuo sen kotiinsa; sitten hän pistää sen pitkän salon 
nenään ja pystyttää sen, niin että se kohoaa paljon yli 
rakennuksen, aivan savureiän kohdalta. Ja he väittä¬ 
vät, että ne riippuvat siellä ilmassa koko talon varti- 

joina.” Siis aivan kuin kalevalaisissa runoissa! Eikä 
Tonavan laaksosta, josta toiset otaksuvat kreikkalaisten 
esi-isien levinneen etelään, ole pitkälti Tauriaan ja Kri¬ 
mille. 

Suomalaisten vaikutus Välimeren itä¬ 
pään jumalaistarustoon. 

Siirtyminen noista synkistä miesten taloista jumalten 
pariin ja siis korkeampiin ilmapiireihin tuottaa suora¬ 
naista henkistä hyvinvointia. 

Luonnollisesti kreikkalaiset omaksuivat yhtä ja 
toista maan suomalaisen alkuväestön uskomuksista ja 
jumaltaruista. Monen kreikkalaisen jumalan ja taru- 
henkilön takana on suomalainen ja monet kreikkalaiset 
jumalaistarut tuntuvat olevan samaa alkuperää kuin 
suomalaisetkin. 

Niinpä kreikkalaisten noitavaimo Kirke, joka tai¬ 
kakeinoillaan muutti miehiä eläimiksi, muistuttaa suu¬ 
resti suomalaista Kirki nimistä lemmenkiihoittajaa, 
jonka Lönnrotin sanakirjakin mainitsee. Ja kreikka¬ 
laisten ”lris” neito, joka oli "taivaankaari”, "taivaan¬ 
kaari personoituna”, "sateenkaaren haltia”, on sama 
kuin suomalainen ”lri”. Tämä ”lri neito, ilman impi” 
asuskeli, kuten muutkin ilman immet, "äärellä punaisen 
pilven, pitkän kaaren kannikalla”. Iris neitoa ei siis 

eroita Iri neidosta oikeastaan mikään muu kuin tuo 
kreikkalaisissa nimissä tavallinen s-pääte. 

Onni Okkonen on jo ehtinyt rinnastaa jumalanni- 
men Attis kalevalaiseen Ahti nimeen. Näiden 
nimien taakse kätkeytyvien jumalihmisten tarkastelu tar¬ 
joaisi monta mielenkiintoista vertauskohtaa, mutta kun 
on luultavaa, että havainnontekijä itse vielä joskus esit¬ 
tää asiasta lisäpiirteitä, niin jätän sen sillensä. Mainitsen 
vain, että Ahti nimestä on olemassa myöskin muoto 
Ah ti s, joka tavataan talon ja suvun nimenä Lemulla 
1540. Se on jo aika lähellä Attis nimeä. 

Ohimennen tulkoon sanotuksi, että tohtori O kk onen 
tutkielmassaan ”Onko kalevalaisissa runoissa vaikut¬ 
teita antiikin kulttuurista?” (Uusi Suomi 28/2 ja 29/2 
1924) päätyy seuraavaan lopputulokseen: "Suomalai¬ 
sen eepoksen ainekset näyttävät eräissä kohdin viittaa- 
van siihen, että kosketukset antiikin kulttuurin kanssa 
ovat olleet suoranaiset, ei kiertoteitse välitetyt.” Kuten 
siis jo hänen kirjoituksensa otsi kk okin ilmaisee, näkee 
hän saman asian; mistä erityisesti tässä luvussa on puhe. 
Hän vain tarkastelee sitä niin sanoakseni edestä päin, 
kun sen sijaan minä katselen sitä tavallaan takaa päin. 

Mutta siirryn toisaalle. Kreikkalaisilla oli eräs tuu¬ 
len jumaluus, Lips, joka oli lounaistuulen haltia ja 
joka vei laivat mereltä satamaan. Latinassa näkyy 
sana lips merkitsevän lounaistuulta. — Kun tämä vä¬ 
hemmän kreikkalaiselta kuulostava jumalan nimi kiin- 

nitti mieltäni, turvauduin kaikkein ensiksi sanakirjoihin 
löytääkseni sille suomalaiselta taholta jonkin vastineen. 
Selailin Lönnrotin ja Wiedeman-’Hurtin sanakirjoja, 
mutta epätyydyttävillä tuloksilla. Viimein sattui Ket¬ 
tusen virolais-suomalaisesta sanakirjasta silmiini sana 
1 i p s. Ilostuin ensin, mutta sitä suurempi oli petty¬ 
mykseni kun näin sen merkitsevän: ”näpsäys”; ”siima”; 
"paksu paikka langassa”. Kysyin itseltäni, mitä ih¬ 
meen tekemistä langoilla ja siimoilla voisi olla tuon 
muinaisen tuulen jumalan kanssa. Järki sanoi, ettei 
kerrassaan mitään. Sanakirja vain teki minusta pilaa. 
Löin sen vihaisesti kiinni ja läjäytin niin kovaäänisesti 
pöytää vasten, että tuskin metrin mittainen neidon alku 
naapurin seinän takana heräsi unestaan ja rupesi korvia 
vihlovasti parkumaan. 

Kului aikaa. Olin jo unohtamaisillani koko Lips- 
jumalan, mutta sitten sattui jotakin. Puuhaillessani 
eräänä päivänä kirjastossa ja hakiessani vanhemmista 
aikakauskirjoista muutamia määrättyjä asioita, sattui 
"Suomen Museosta” vuodelta 1901 silmääni seuraava 
juttu: "Suomi (Vinlandia) on Norjan vuorten itäpuo¬ 
lella oleva maa. — Sen kansa harjoittaa noituutta. Siten 
he kaupittelevat ja myyvät tuulta purjehtijoille, jotka 
tyvenen takia pysyttelevät heidän rannoillansa tai hei¬ 
dän luonansa. He näet tekevät rihmakerän, sitomalla 
siihen erityisiä solmuja . . .” 

Keskeytin lukemisen, sillä kuin salamana välähti 

aivoissani yhtä aikaa sekä antiikin tuulenjumala Lips, 
että viron sana lips ja tämä omituinen tarina tästä tuu- 
lenkaupasta, rihmasta ja siihen tehdyistä solmuista. 
Mitä tuo virolainen sana taas merkitsikään — ”siima ”, 
"paksu paikka langassa”, siispä ”solmu”. Niin, siinä¬ 
hän se nyt oli! Langalla ja tuulella on sittenkin ollut 
vanhempien aikojen ihmisten käsityksessä läheinen 
yhteys ja siispä on olemassa yhteyttä myös tuon lankaa 
merkitsevän lips sanan ja Lips nimisen tuulen jumalan 
välillä. 

Mutta mitä kerrottiinkaan noista solmuista? Jatkoin 
lukemistani: ”He tekevät rihmakerän, sitomalla siihen 
erityisiä solmuja ja neuvovat sitten vetämään kerästä 
solmuja kolmeen asti tai useampia sen mukaan kuinka 
kovaa tuulta tahtovat. Ja heidän uskottomuutensa 
tähden haltiat ilkkuen yllyttävät ja kiihottavat rajum¬ 
paa ja heikompaa tuulta, sen mukaan kuinka paljon tai 
vähän solmuja he rihmasta vetävät.” Mainittiin, että 
jutun oli kertonut eräs englantilainen munkki Bartholo- 
meus Anglicus vuoden 1360 tienoilla teoksessaan 
"Aineiden ominaisuuksista” (De proprictatibus rerum). 

Ja ettei tuo keskiaikainen munkki ole sepittänyt 
tuota juttua omasta päästään, osoittaa 1500-luvulla elä¬ 
neen Olaus Magnuksenkin kertomus suomalaisten tuuli- 
langasta ja tuulisolmuista. "Muiden pakanallisten 
erehdystensä ohella”, kertoo tämä pohjoismainen his¬ 
torioitsija, "suomalaiset tarjoavat kauppiaille, joita vas- 

tatuulet pidättävät heidän rannoillansa, tuulta kaupaksi. 
Hinnan saatuaan heidän on tapana antaa kolme noita- 
solmua, jotka eivät ole kudotut, vaan hihnaan solmitut, 
sillä ohjeella, että kun aukaisevat ensimäisen solmun, 
niin saavat suotuisia tuulia, toisen, ankarampia ja kun 
purkavat kolmannen, niin hirmumyrskyä. — — Tur¬ 
miota ja suurta vahinkoa ovat ne saaneet kokea, jotka 
ovat noitasolmuja halveksineet ja epäilleet niillä sel¬ 
laista voimaa olevan.” 

Tuuli lankaa ja tuulisolmuja kerrotaan niinikään 
käytelleen erään Keiteleen rannalla asuneen tietäjän. 
Kerran hän oli mukana veneessä, joka oli kirkkomat¬ 
kalla. Kun oli enää vain vähän aikaa jumalanpalve¬ 
luksen alkuun, aukaisi hän yhden solmun. Kun vene 
lähti menemään, aukaisi hän vielä toisen solmun. Sil¬ 
loin vene meni jo niin kovaa kyytiä, ettei enää annettu 
hänen purkaa kolmatta solmua. 

Nämä tarinat siis osoittavat, että suomalaiset, pyy¬ 
täessään apua tuulenhaltialta, käyttivät erikoista tuuli- 
lankaa ja availivat siihen tehtyjä salaperäisiä solmuja. 
Ja kun nyt vironkielessä on juuri lankaa ja langassa ole¬ 
vaa paksua paikkaa (siis solmua) merkitsevänä sanana 
lips, joka on äänteellisesti aivan sama kuin tuo kreik¬ 
kalaisten tuulenjumalan nimi Lips, niin on enemmän 
kuin todennäköistä, että viimeksi mainittu on johtunut 
lips sanasta. Tämä on tietenkin tapahtunut Välimeren 
maissa. 

Orfeus vastaa Väinämöistä, mikä seikka on jo 
monta kertaa ennenkin julkituotu. Molemmat olivat 
ensi luokan laulu- ja musiikkimiehiä eikä niin väkevä- 
voimaisia sävelniekkoja enää nykymaailmaan synny¬ 
kään. Orfeus tenhosi sävelillään metsän petoja, vie¬ 
hätti puita, seisautteli virtoja sekä sai kovat kalliotkin 
heltymään. Väinämöisestä kerrotaan samaa. Kun hän 
soitti, kuuntelivat sitä metsäneläimet, linnut ja kalat; 
puut ja kannotkin hyppelivät kankaalla. Ja kun Väi¬ 
nämöinen lauloi, niin "järvet läikkyi, maa järisi, vuoret 
vaskiset vapisi, paaet vahvat paukahteli, kalliot kaheksi 
lensi”. 

Sitäpaitsi molemmat, sekä Orfeus että Väinämöinen 
kävivät manalassa. Molemmat olivat myös rakastuneet, 
edellinen Eurydike nymfiin ja jälkimmäinen Aino nei¬ 
tiin. Molemmilta katoaa rakastettu, edelliseltä mana¬ 
laan, jälkimmäiseltä järveen ja molemmat lähtevät nei¬ 
tojansa hakemaan, mutta molemmat epäonnistuvat 
tässä yrityksessä. Erään Orfeuksen varomattomuuden 
vuoksi täytyi Eurydiken palata jälleen varjojen maille 
ja Ainon, jonka Väinämöinen tapasi kalan hahmoon 
kätkeytyneenä, täytyi mennä takaisin järveen. 

Ja entä Daidalos ja Ismaro eli Ismaroinen, joka tun¬ 
tuu olevan sama kuin Ilmarinen. Daidalos eli Kreet- 
ta-saarella ja Ismaros niinikään työskenteli Saarella. 
Molemmat olivat taitavia mekaanikkoja. Daidalos teki 
koneellisia puulehmiä ja tanssivia marmoninukkeja ja 

kun Ismaros, Saaren seppä takoi, niin syntyi hevosia ja 
kultasarvisia härkiä. Ja toisen kerran ”tunkihe neiti- 
rien tulesta, kultakassa kuumehesta”. Daidalos teki 
lentokoneen, valmistaen itselleen siivet, joilla hän lii¬ 
teli ilmojen halki ja merien päällitse. Samoin Ilmari¬ 
nen, joka niin läheisesti liittyy Ismaron persoonaan, 
takoi "tulisen kokon, vaakalinnun Valkeisen, — itse 
siiville yleni, selkähän sijoittelihe, kokon kynkkäluun 
nenille”. Ja sitten lenteli llmarinenkin ilmojen kautta 
ja vesien päällitse, ohjaillen tämän ihmeellisen 
koneensa lentoa tahtonsa ja käskyjensä mukaan. 

Ohimennen sanoen tuon taitavan Daidaloksen pojan 
nimi ”1 k aro s”, jos siitä heitetään pois kreikankie¬ 
len tuottama s-pääte, liittyy luontevasti nimivartalosta 
Ikä muodostuvaan suomalaisten nimien ryhmään, johon 
kuuluvat esim. Ikaja, Ikä li ja Ikanti. Se on 
vain muodostunut ro-päätteellä, jolla on muodostunut 
tuo juuri mainittu Ismaro, sekä vielä esim. Ilma- 
ro, Istero (loitsuissa), Kai kk aro y.m. Ikaros 
nimen alkumuoto siis näyttää kuuluneen ”1 k a r o”. 

Mutta siirtykäämme itään. Miltei koko Etu-Aasia 
kumarsi muinoin erästä naisjumaluutta, joka oli sekä 
kunnioitettu että mahtava ja jota palvottiin eri nimillä 
eri seuduilla. Tämä jumaluus edusti maata ja maan 
hedelmällisyyttä. Hän oli suuri maaäiti, "jonka rinto¬ 
jen nesteen tuli riittää koko luomakunnalle”. 

Vähässä-Aasiassa, jonne suomalainen vaikutus laa- 

jalle ulottui, palveltiin häntä nimellä Ma, joka nimi 
kirjoitetaan myöskin M ä. Tämän jumalan nimessä 
tulee selvää selvemmin esille suomalainen sana maa. 
Tuo jumalatarhan oli juuri maan jumaluus, maaemo. 

Ja että Etu-Aasiassa muinoin todella tunnettiin suo¬ 
malainen maa-sana ja sitä käytettiin merkitsemään juuri 
maata, sen vahvistavat ammattioppineidenkin viralliset 
tutkimukset. Esimerkiksi suomalainen itämaisten kiel¬ 
ten tutkija Harri Holma sanoo, että Babylonian seemi¬ 
läiset käyttivät sanaa mätu merkityksessä maa. Myös 
selitetään, että sellainen sanontatapa kuin ”mät 
Assur” merkitsi samaa kuin ”Assurin (kaupungin) 
maat”. Siis maa sanan tunsivat yksin seemiläisetkin 
kansat. 

Vähässä-Aasiassa käytettiin äitijumalattaresta myös 
nimeä ”Anaitis”, joka nimi esiintyy sikäläisissä van¬ 
hoissa muistokirjoituksissa. Mitäpä muuta tuo ”aitis” 
voi olla kuin suomalainen sana äiti. Käytettiinhän tästä 
maan hedelmällisyyden edustajasta sellaisia äitiyttä 
ilmaisevia nimityksiä kuin: "jumalien äiti”, ”suuri äiti”, 
"kaiken äiti”, "ihmisten synnyttäjä” ja muita saman¬ 
tapaisia. Mutta vakuuttavammalla tavalla tulee äiti 
sana esille tämän saman maajumalattaren nimestä 
"Armaiti”. Nimen alkuosan arm selittää vironkie¬ 
len sana arm (gen. armu), joka merkitsee armoa, 
sääliä, rakkautta. ”Armaiti” ei ole siis mitään muu¬ 
ta kuin ”A r m o ä i t i” tai "Rakkausäiti”. 

Ja entä sitten Kybele, joka oli myös alkuaan 
vähä-aasi alainen maan hedelmällisyyden jumalattaren 
nimitys. Kybelen vertauskuvana oli muun muassa täh¬ 
kä, joten saattaa olla mahdollista, että tähän jumal - 
nimeen kätkeytyy virolainen sana kiibe, joka merkit¬ 
see hiutaletta ja jolla Wiedeman-Hurtin sanakirjassa on 
myöskin merkitys ”Kömchen”, jyvänen, pieni jyvä. 
Kybele nimen ei siis tarvitse olla mitään muuta kuin 
kiibe sanasta tuolla vanhalla le-päätteellä johdettu 
nimi, jollaisia Suomessa ovat esimerkiksi nimet Mu¬ 
ro 1 e (muru, muro sanasta), Kempele, Simpele 
sekä sanat hiutale, möhkäle, sirpale, sipa- 
le, rypäle, kaistale, kappale ja monet muut. 
Samaan ryhmään lukeutuvat myös nuo vanhan rienaa¬ 
jan nimitykset Perkele ja Pentele. Eikä tämä selitys 
ole läheskään niin mielivaltainen ja luonnoton kuin esi¬ 
merkiksi tuo eräiden ammattioppineiden väittämä, että 
nimi Kaleva olisi väännös venäläisten ylimysten mui¬ 
naisesta nimityksestä Kolbjagi, mikä vuorostaan olisi 
väännös islanninkielen Kylfingar nimestä. Tällaisia 
mutkia ja polvia tehden voidaan nimien suhteen selittää 
melkein mitä tahansa. Verrattomasti lähempänä Kale- 
v a nimeä ovat toki raamatullinen nimi K a 1 e b 
(Caleb, 5 Moos. 1,36) sekä itse Kreetta-saarella esiin¬ 
tyvä, Kanean lähellä sijaitsevan pienen paikkakunnan 
nimi Chalepa. Näissä nimissä on alkuperäinen 
v-äänne voinut muuttua b (p) äänteeksi. 

Mutta palatkaamme vielä tuohon Kybele jumalat- 
tareen. Hänen luultiin asustavan vuorilla, kuten esi¬ 
merkiksi Vähän-Aasian luoteiskolkassa olevalla Ida- 
vuorella, joka oli hänen palveluksensa pääpaikkoja. 
Samaten Kreetta-saarella, joka oli Rhreia-Kybelen van¬ 
himpia palveluspaikkoja, tämä äitijumalatar kuvattiin 
vuorella seisovaksi. Tämä Kybele jumalattarelle omi¬ 
nainen piirre on säilynyt Suomessa aina näihin päiviin 
asti. Maassamme lauletaan vieläkin ”Kyöpelin vuo¬ 
resta” eräässä tunnetussa laulussa, jota ei ole tarvis 
tähän toistaa. On olemassa myös ”Kyöpelin vuori” 
nimisiä paikkoja. Yksi sellainen on esimerkiksi Suo¬ 
nenjoen pitäjässä. Tuon salaperäisen, kummitukseksi 
muuttuneen olennon nimi ”K y ö p e 1 i”, vai kk a sitä 
on selitetty monin tavoin, ei ole itse asiassa mitään 
muuta kuin väännös Kybele nimestä. 

Tätä osoittaa vielä toinenkin suomalaiseen Ky Ope¬ 
liin liittyvä piirre. Kuten tunnettua, oli Kybele ”suuri 
äiti ‘ ja ”jumalain synnyttäjä” ja siis sellaisena synny¬ 
tyksen jumalatar. Tällainen on Kyöpelikin ollut, kos¬ 
kapa hän ei voi sietää hedelmättömiä, naimattomia nai¬ 
sia, eikä saata jättää heitä rankaisematta. Kaikki van¬ 
hat piiat joutuivat näet armotta Kyöpelin vuorelle, jossa 
heidän täytyi rangaistuksekseen kantaa hiekkasäkkiä 
selässään. 

Israelilaisten jumalan nimen mainitseminen tässä 
lienee varmaan yhtä sallittua kuin historioissa ja tieto- 

sanakirjoissakin. Minulla on nimittäin tuossa vierelläni 
pöydällä joukko teoksia, joissa tuiki kriitilliset ja oppi¬ 
neet miehet selittävät, että tämän valitun kansan juma¬ 
lalla oli alkuaan nimet ”Jahve”, ”Jahu” ja ”Jau”. 
Ja he vakuuttavat, että Jahve nimen alkuperäinen mer¬ 
kitys on hämärä ja ettei varmuudella tiedetä, mistä 
israelilaiset ovat tämän nimen saaneet. 

Mutta tämäkin nimi voi olla suomalaista alkuperää. 
Vironkielessä on näet sana ”j a h v e-kivi”, joka merkit¬ 
see jauhekiveä, sekä sanat ”jahu” ja ”jau”, jotka 
molemmat merkitsevät jauhoa. Nämä sanat ovat siis 
kirjaimellisesti samat kuin nuo nimet ”Jahve”, ”Jahu” 
ja ”Jau”. Toiselta puolen tiedämme, että suomalaisten 
sampo, joka kirjokansineen ja ripoineen vastaa israeli¬ 
laisten kiijokantista ja kultaisilla kantorenkailla varus¬ 
tettua "Jahven arkkia” eli liitonarkkia, käsitettiin myös 
eräänlaiseksi hyviä asioita ja onnea "jauhavaksi” myl¬ 
lyksi. Tämä oli tietenkin vertauskuvallista puhetta, 
mutta se kuitenkin osoittaa, että sampokin oli siis taval¬ 
laan "jahve-kivi”, jauhinkivi. Kukaties myöskin israe¬ 
lilaisilla oli alunperin liitonarkkiinsa nähden tämä sama 
ja siinä tapauksessa suomalaisilta omaksuttu käsitys. 
Ehkä hekin kuvittelivat pyhää arkkuaan onnea jauha¬ 
vaksi myllyksi. Siitä nuo arkin kannella istuvan juma¬ 
luuden esisuomen mukaan annetut nimitykset: "Jahve”, 
"Jahu” ja "Jau”. Muuten tunsivat israelilaisetkin 
samantapaisen onnenmyllyn, jollainen sampokin oli. 



Talmudissa nimittäin puhutaan kolmannessa taivaassa 
olevasta myllystä, joka jauhoi mannaa vanhurskaille. 

Yksin vanhan Egyptinkin jumalten nimissä tuntuu 
suomalainen vaikutus. On jo ennemminkin tuotu esille, 
että egyptiläisen N e i t jumalattaren nimessä piilee suo¬ 
malainen sana neiti. Ja todellakin Neit, jolla oli 
myös toisintonimet Neita ja Neit e, vastaa sekä ni¬ 
mensä että ominaisuuksiensa puolesta suomalaista 
i 1 m a n n e i t o a eli ilman impeä, yleensä Ilmatarta. 

Ensiksikin oli egyptiläinen taivaanjumalatar Neit 
kankuri ja hänen vertauskuvanaan esiintyy sukkula. 
Aivan samoin ilman immetkin olivat kankureita. He 
"pitelivät pirtojansa, niisiänsä nostelivat, kultakan¬ 
gasta kutoivat, hopeaista helskyttivät, äärellä punaisen 
pilven”. 

Toiseksi Neit jumalattareen liittyi alkuperäistä 
ykseyttä tarkoittava periaate. Eräästä Saisin kaupun¬ 
gista olevasta, Neit jumalattarelle omistetusta temppe¬ 
listä on löytynyt kirjoitus, jossa sanotaan muun muassa 
seuraava: "Minä olen kaikki, mitä oli, mitä on ja mitä 
tulee olemaan. — — Aurinko on minun lapseni.” 
Jokseenkin sama ajatus tulee esille llmattaren sanoissa 
Väinämöiselle ja Ilmariselle: "Minä olen vanhin vai- 
moksia, ensin emä itselöitä. . 

Kolmanneksi, tuossa äsken mainitussa Neit jumalat¬ 
tarelle omistetussa kirjoituksessa sanotaan myöskin: 
"Ei yksikään kuolevainen ole minun huntuani nosta- 

nut.” Neit oli siis koskematon neito. Aivan samaa 
kerrotaan ilman immestäkin joskin hieman toisilla 
sanoilla: ”01ipa impi ilman neito, joka ei suostu sul- 
hasihin, mielly miehiin hyvihin, piti viikkoista pyhyyttä, 
ajan kaiken kainoutta.” Tai kuten painetussa Kaleva¬ 
lassa sanotaan ilman immestä: ”Piti viikkoista pyhyyttä, 
iän kaiken impeyttä.” 

Muinaisvälimereläisiä kulttuuri- 
ilmiöitä Länsi-Afrikassa. 

Länsi-Afrikassa Guinean lahden ympärysmaissa 
eroittaa Afrikan tutkija Leo Frobenius n.s. ”atlantilai- 
sen” kulttuurin, joka tuntuvasti eroaa neekerikulttuu- 
rista ja jolla hänen mukaansa on ikivanhat juurensa. 
Hän johtaa sen taiteen muodot vanhoista välimereläi- 
sistä kulttuureista, kreettalais-mykeneläisestä ja sen 
kanssa läheisestä etruskilaisesta kulttuurista. 

Länsi-Afrikasta on löytynyt muun muassa vanhoja 
terrakottakuvia, jotka Frobeniuksen mukaan kuuluvat 
siihen aikaan, jolloin vanhat esikreikkalaiset Välimeren 
kansat saapuivat Herkuleen patsaiden kautta Guinean 
lahden rannikoille noutaakseen täältä kultaa, norsun¬ 
luuta, helmiä ja orjia. 

Frobeniuksen mukaan suuntasivat Välimeren kansat 
kulkunsa Länsi-Afrikkaan etenkin Espanjasta, missä oli 
ikivanha kaupunki Tartessos eli Tarsis (Tursha). 
Ja nämä kullannoutajat eivät hävittäneet barbaareja, 
joiden keskuuteen he saapuivat, vaan juurruttivat nii- 

den keskuuteen sivistyksensä, joka siellä on niistä 
ajoista aina nykypäiviin saakka omasta painostaan jat¬ 
kunut. 

Toiselta puolen oli juuri Espanjassa Kreetan mui¬ 
naisilla suomalaisilla paljonkin tekemistä. Arthur 
Evansin mukaan on iberiläisen kulttuurin alueelta tästä 
maasta ja Balearian saarilta ollut muinoin suoranainen 
yhteys Kreetan minoalaisen maailman kanssa. Tähän 
muinaiseen yhteyteen viittaavat muutamat Etelä-Espan¬ 
jan paikannimetkin. Siellä, Cadizin kaupungin pohjois¬ 
puolella, minkä tienoilla muinainen Tarsis oli, on erään 
pienen Cadiz-lahteen laskevan joen lähteillä vielä ny¬ 
kyäänkin ”Minas” niminen paikka. Ja siitä suunnil¬ 
leen länttä kohden Portugalin puolella Mertolan 
lähellä on toinen paikka, jolla on nimi ”Minas”. 
Nämä nimet voivat olla muistoja noista kreettalaisten 
”Minoa” nimisistä kauppa-asemista, joita kreettalaisilla 
oli miltei ympäri maailmaa eikä vähimmin Välimeren 
rannoilla. 

Espanjan iberiläiset kirjoitukset eivät olekaan, mai¬ 
nitsee Evans, foinikialaisia eivätkä kreikkalaisia, vaan 
niissä on kreettalaisia aineksia. Minoalaiset vaikutuk¬ 
set iberiläiseen kulttuuriin olivat näet suuremmat kuin 
foinikialaiset. Iberiläisten vaassien koristuksissakin 
on minoalainen alkuperä ja Espanjassa ja Majorkassa 
on paljon minoalaisia pronsseja (Scripta Minoa s. 96— 
99). 

Näin ollen siis juuri Välimeren suomalaiset välitti¬ 
vät kulttuuri-ilmiöitä Länsi-Afrikkaan ja levittivät sinne 
samalla suomalaisuutta. Mutta tähän viimeksi mainit¬ 
tuun seikkaan palaamme myöhemmin. Mainittakoon 
tässä vain, että Välimeren suomalaiset näyttävät yhteen 
aikaan puristaneen syleilyynsä suurimman osan Afrik¬ 
kaa. He näet suuntasivat sinne kulkunsa toiseltakin 
taholta kuin Herkuleen patsaiden kautta, nimittäin 
Punaisen meren suusta. 

Mitä muuten tuohon ”atlantilaiseen” taiteeseen 
tulee, niin se ei ole suinkaan verrattavissa lapsellisiin 
villi-ihmisten piirroksiin ja muihin kyhäyksiin, vaan se 
on hämmästyttävän korkealla tasolla. ”Länsi-Afrikan 
atlantilainen taide”, kirjoittaa Frobenius, ”on korkeam¬ 
man kulttuurin tuotetta . . ., sillä ei ole mitään teke¬ 
mistä alkeellisen neekerikulttuurin kanssa. Atlanti- 
laisen kulttuurin elämä ei ole koskaan tullut hävityksen 
kautta katkaistuksi. Se elää yhä — joskin viimeisiä 
vetojaan hengittäen.” 

Tässä taiteessa on monta piirrettä, jotka viittaavat 
suoraan muinaiseen Välimeren itäpään maiden taitee¬ 
seen. Niinpä Yorubassa näyttelee esimerkiksi kierre- 
ornamentiikka suurta osaa ja kierreaiheet olivat juuri 
kreettalais-mykeneläisen taiteen tunnusmerkillisimpiä 
ilmiöitä. Länsi-Afrikassa on myös puuveistoksia ja ju- 
malankuvia, joita Frobenius pitää vanhojen välimere- 
läisten esikuvien suoranaisina jälkeläisinä. 

Mutta ihmeellisintä tässä kaikessa on noiden vuosi¬ 
tuhansien takaisten aiheiden ja taidemuotojen säilymi¬ 
nen muuttumattomina nykyaikoihin. Tämänkin seikan 
selittää Frobenius. "Mutta jos nyt vihdoin”, sanoo hän, 
”tulee esille se kysymys, kuinka on mahdollista, että 
tämä afrikkalainen taidemaailma esiklassillisilta ajoilta 
on meidän päiviimme voinut siellä säilyä, niin on tähän 
muutamin sanoin vastattava: puun kautta!” Ja todella¬ 
kin! Puuhun on monta vertaa helpompaa muodos¬ 
tella kaikenlaisia kuvioita kuin esimerkiksi kiveen tai 
metalleihin. Juuri puu, mihin sukupolvi toisensa jäl¬ 
keen on leikellyt koristeaiheita tuolla Afrikan elämälle 
ominaisella vanhoillisuudella, on voinut pitää elossa 
samoja taide-ja koristemuotoja kautta vuosituhansien. 

Muinaiskreettalaisia mytologisia 
kuva-aiheita ja kirjoitusmerkkejä 
Suomessa. 


Mutta yhtä hyvin kuin afrikkalaisissa on tietysti 
suomalaisissakin puunleikkauksissa voinut säilyä ikivan¬ 
hoja muinaisvälimereläisiä aiheita ja kuvioita aina mei¬ 
dän päiviimme saakka. Eihän se seikka, että jokin 
koristeaihe esiintyy esimerkiksi 1700-luvulta olevassa 
rukinlavassa, todista suinkaan sitä, ettei samaa aihetta 
olisi ollut samalla paikkakunnalla olemassa jo satoja 
vuosia aikaisemmin. Puuhan lahoaa, joten ajan ham¬ 
mas tuhoaa sen mitä helpoimmin, mutta siihen leikattu 
aihe — se saattaa ihmisaivojen ihmeellisen tallentamis- 
kyvyn välityksellä siirtyä polvesta polveen ja siten säi¬ 
lyä arvaamattomia aikoja. 

Eräs aihe — vastakkain seisovat leijonat — oli 
muinaisessa, kreettalais-mykeneläisessä kulttuurissa hy¬ 
vin tavallinen. Se löytyy, paitsi itse Kreetta-saaren 
muinaisjäännöksissä monissa eri muodoissa, myöskin 
kuuluisassa Mykenen leijonaportissa sekä myös Fryy- 



giassa, jonne vastakkaiset leijonat ovat erääseen kal¬ 
lioon hakatut. Tämä sama aihe on suomalaisen siirto- 
laisvirtauksen mukana kulkeutunut myöskin Itämeren 
ulottuville ja säilynyt siellä näihin aikoihin. Se sukel¬ 
taa esille Suomessa, pohjanmaalaisissa rukinlavoissa, 
vieläpä muodoissa, jotka miltei yksityiskohtia myöten 
ovat alkuperäisten kuvien kaltaisia. Asetan tähän rin¬ 
natusten pohjanmaalaisia ja muinaiskreettalaisia vastak¬ 
kaisia leijonia. Olen ne piirtänyt mahdollisimman tar¬ 
kasti U. T. Sireliuksen teoksesta "Suonien kansanomais¬ 
ta kulttuuria 11” sekä R. Dussaudin kreetalaisia löytöjä 
käsittelevästä teoksesta ”Les Civilisations prehelleni- 



Kuva 1 

Vastakkaiset leijonat nivalai¬ 
sessa rukinlavassa 
(U. T. Sireliuksen mukaan) 


Kuva 2 

Vastakkaiset leijonat Kreetan 
löydöissä 

(R. Dussaudin mukaan) 


Jos vertailemme kuvia 2 ja 3 toisiinsa, huomaamme 
ettei edes sitä säteilevää aurinkoa, joka on kuvattuna 
kreettalaisten leijonain yläpuolelle, ole suomalainen 

puunleikkaaja unohtanut. Hän on asettanut sen aivan 
oikealle paikalleen, mutta kuvannut sen vain kylmän- 
näköiseksi, säteettömäksi kiekoksi, kuten niin pohjois¬ 
navan läheisyydessä asuvalta taiteilijalta odottaa 
sopiikin. 



Kuva 3 

Vastakkaiset leijonat evi- 
järveläisessä rukinlavassa 
(U. T. Sireliuksen mukaan) 



löydöissä 

(R. Dussaudin mukaan) 


Tähän olisi vielä piirrettävä kuvia lintuaiheista, 
mutta tyydyn vain mainitsemaan, että sellaisetkin ovat 
koko lailla samanlaisia niin Kreetassa kuin Suomessa¬ 
kin. Niinpä kreettalaisissa löydöissä esiintyy eräs omi¬ 
tuisia taruolentoja esittävä kuva. Siinä on kaksi vastak¬ 
kain seisovaa, kahden puolen puun tai pylvään olevaa 
siivekästä olentoa, joilla on leijonan ruumiit, mutta lin¬ 
nun päät. Jokseenkin sama aihe tulee esille myös Kar¬ 
jalan Ojatti-joelta olevissa rautakauden löydöissä. 

Niissä on kuva, joka esittää kahta linnunpäällä varus¬ 
tettua olentoa, jotka ovat vasta kk ain kääntyneenä 
molemmin puolin puun tai kukan — aihe, joka esiintyy 
myös karjalaisissa ompelukirjoissa. 

Mutta siirrymme kirjoitusmerkkeihin. Harva suo¬ 
malainen lienee rohjennut ajatella, että suomalaiset 
ennen kirjakielemme perustajaa Agricolaa olisivat tun¬ 
teneet minkäänlaista kirjoitusta. En ainakaan minä ole 
vielä tähän päivään asti nähnyt semminkään painetussa 
sanassa kenenkään sellaista ajatusta esittäneen — 
lukuunottamatta tietenkin tuota jo mainittua ei-suoma- 
laista Arthur Gleyeä, joka on tulkinnut kreettalaiset 
tavukirjoitukset virolais-suomalaisiksi. Kuitenkin jo 
Kalevalakin antaa viittauksia siitä, että suomalaiset 
ovat muinaisuudessa olleet kirjoitustaitoisia, ja yksin kal¬ 
lioihinkin hieroglyfejään hakanneet. Tuollaiset paikat, 
kuin: ”jo oli— — kirjattu kivihin kirjat, veetty viivat 
kallioihin” sekä puheet "kirjarinta kivistä” eivät ole 
vain pelkkää runollisen mielikuvituksen tuotetta. Noilla 
”kirjarinta kivillä” on joskus maailmassa täytynyt olla 
vastineensa todellisuudessa ja suomalaisten on täytynyt 
itsensä niihin merkkejä piirrellä. Väinämöisestä sano¬ 
taankin suoraan, että hän "kirjoitti kivehen kirjan, mie¬ 
kalla tuliterällä, säilällä säkenevällä”. 

Muinaisessa Kreetassa ei tosin kirjoitettu niinkään 
kiviin eikä kallioihin, vaan saviliuskoihin. Kuitenkin voi 
tuollainen savilaattakin vaihtua aikojen kuluessa va- 

paatumassa runokielessä kiveen. Oli miten oli, joka 
tapauksessa suomalaisten esi-isät olivat noita Kreetasta 
esille kaivettuja muinaisia kirjoitusmerkkejä piirtelemäs- 
sä. Tämän osoittaa sekin, että heidän jälkeläisensä 
vielä sittenkin, kun itse kirjoitus oli jo ammoin heiltä 
unohtunut, käyttivät näitä samoja merkkejä toiseen tar¬ 
koitukseen. He koristelivat niillä ryijynsä ja vaat¬ 
teensa. 

Pikapuolisinkin tarkastelu nimittäin osoittaa, että 
muinaiskreettalaisissa kirjoitusmerkeissä ja suomalais¬ 
ten ryijyjen koristekuvioissa on paljon aivan samoja 
merkkejä ja kuvioita. Piirrän näytteeksi rinnan molem¬ 
pia. Ylemmässä rivissä on kreettalaisia merkkejä, 
alemmassa ryijyjen kuvioita. Edelliset ovat Kreetan 
tutkijan A. J. Evansin teoksesta "Scripta Minoa” ja jäl¬ 
kimmäiset U. T. Sireliuksen teoksesta "Suomen ryijyt”. 

E ptt® 

E S@SX¥9> 

Kuva 5 

Karjalaiset "vaatekirjoitukset” olivat vaatteisiin 
ommeltuja koristeita. Monin seuduin Etelä-Karjalassa 
sanottiin niiden tekemistä yleisesti "kirjoittamiseksi”. 
Th. Schvindt sanoo niistä teoksessaan "Suomalaisia ko¬ 
risteita ”, että ne vielä viime vuosisadalla olivat saman- 
luontoisia ja erityiskoristeet aivan samoja kuin karja- 

laisten pakanuuden ajalla. Piirrän tähän kreettalaisia 
kirjoitusmerkkejä ylempään riviin sekä alemmaksi kar¬ 
jalaisten ”vaatekirjokusten” kuvioita. Viimeksi mai¬ 

nitut ovat juuri mainitusta Schvindtin teoksesta. 

4 1 V ttX 8 Y X 

Kuva 6 

Mutta on olemassa vielä niin sanottuja "kirjakiviä- 
kin”. Niität on Karjalan puolella esim. Pälkjärven 
pitäjässä ja on niiden merkkejä kuvattuna T. Könösen 
teokseen ”Pälkjärven pitäjäs”. Tekijä sanoo, että mer¬ 
kit näihin kirjakiviin ovat hakatut hienokärkisellä terä- 
aseella ja että ne ovat helposti eroitettavista suurista, 
maanjaoissa kiviin lyödyistä rajaristeistä. Näissäkin 
"kirjäkivissä” on samanlaatuisia merkkejä, kuin mui- 
naiskreettalaisissa kirjoituksissa. Piirrän taas molempia 
merkkejä rinnatusten, asettaen kirjakivien merkit ylem¬ 
pään ja kreettalaiset alempaan riviin. 

P R-BX.&tfVA fl/4> 0 
PXttXPHV/fi N j o 

Kuva 7 

Mutta Evans on mainittuun teokseensa kuvannut 
myöskin kaarialaisia, lyykialaisia, kyprolaisia ja iberi- 

Iäisiä kirjoitusmerkkejä, joita kaikkia hän on vertaillut 
kreettalaisiin merkkeihin. Poimin nyt kaikista juuri 
mainituista merkeistä kokoelman ja piirrän sen tähän. 


fXH Y E 5 © 

K u v a 8 

Ja allaoleva kokoelma on poimittu suomalaisten 
ryijyjen, karjalaisten vaatekirjoitusten ja kirjakivien 
merkeistä ja kuvioista. 

Kuva 9 

Muinaisissa välimereläisissä kiijoitusmerkeissä on 
siis kokonaista kolmekymmentäkaksi kutakuinkin samaa 
merkkiä ja kuviota kuin suomalaisissa ryijyissä, 
vaatekirjoituksissa ja kirjakivissä. Joka tätä epäilee, 


— 101 — 



hän voi itse ottaa asiasta selvän edellä mainitsemistani 
teoksista. Jokainen vähänkin piirustustaitoinen henkilö 
voi piirtää niistä esittämäni kuviot uudelleen. 

Ellei olisikaan olemassa mitään muuta kuin nuo 
merkit, niin voitaisiin jo yksinomaan niidenkin perus¬ 
teella ajatella yhtä ja toista muinaiskreettalaisten ja 
suomalaisten välillä entisinä aikoina vallineesta yhtey¬ 
destä. Suomalaisia merkkejä ei näet voi johtaa muista 
vanhoista välimereläisistä kirjoituksista: foinikialaisesta, 
kreikkalaisesta tai roomalaisesta. Niissähän ei kirjain¬ 
merkkejä ole kaikin kai kk iaankaan kuin parinkymme¬ 
nen vaiheilla tai muutama sen yli eikä niissä ole monta¬ 
kaan kirjainmerkkiä, joka muistuttaisi suomalaisia 
merkkejä. Vielä vähemmän voidaan viimeksi mainit¬ 
tuja johtaa esimerkiksi skandinavisista riimuista, joita 
on vain kourallinen. Ja kuitenkin on suomalaisten täy¬ 
tynyt jostain nuo mer kk insä ja koristekuvionsa saada 
ja on sula mahdottomuus, että ne aivan sattumoisin 
olisivat samanlaisia kuin muinaiset välimereläiset kir¬ 
joitusmerkit. Asiasta ei pääse mihinkään: suomalaiset 
koristelevat vaatteitaan ja ryijyjään muinaisen särky¬ 
neen kirjoitusjärjestelmänsä sirpaleilla. 

Mutta noista ryijyistä puheen ollen johtuu mieleen, 
että niiden tekotapaan liittyy vielä eräs merkillinen 
seikka, joka on tuottanut oppineille paljon päänvaivaa 
ja joka sekin paljon puhuvalla tavalla viittaa Suomesta 
Välimeren itäpäähän. Suomalaisissa ryijyissä esiintyy 


— 102 — 



näet, kuten on tunnettua, niin sanottu ”Kordionin sol¬ 
mu”, sama, joka on itämaisissa Anatolian ja Smyrnan 
matoissa. Kuinka tämä harvinainen ja mutkallinen 
solmu voisi esiintyä juuri Suomessa, jolleivät sen asuk¬ 
kaat olisi sitä aikoinaan etelästä mukanaan tuoneet? 
Sieltä, Välimeren itäpään muinaisesta suomalaisuuden 
kehdosta ja sen ikivanhan kulttuurin kätköistä ovat 
peräisin niin ryijyjen koristekuviot kuin niiden omituiset 
solmutkin. 


— 103 — 



Hiukan „valkoisesta härästä”, »isosta 
härästä” ja julmasta Minotauruksesta. 

Tietysti on kaikkien kansojen saduissa ja taruissa 
paljon yhteistä, mutta tässä on tarkoitus näyttää kuinka 
erikoisesti kreikkalaiset tarut välistä saattavat olla aivan 
yksityiskohtia myöten samanlaisia kuin vastaavat suo¬ 
malaiset j a kuinka eräs kreikkalainen, ilmeisesti tosioloi- 
hin pohjautuva erikoistaru kertoo samanlaisesta tapah¬ 
tumasta kuin suomalainenkin. 

Krei kk alaiset kertoivat valkoisesta härästä seuraa- 
vaan tapaan: 

Kerran Zeus-jumala ilmestyi meren rannikolla 
käyskentelevän karjan keskelle kauniiksi häräksi muut¬ 
tuneena. Samalla rannalla oli myös tyttöjä leikki¬ 
mässä ja näiden tyttöjen joukossa oli eräs kuninkaan 
tytär, Europa, johon Zeus oli rakastunut. Härkä oli 
valkoinen kuin lumi, sen sarvet kimaltelivat kuin jalo¬ 
kivet ja sen silmät loistivat kirkkaasti ja tyynesti. Ihme¬ 
tellen lähestyivät neidot eriskummallisen viehättävää 
härkää, ensin varovasti, sitten rohkaistuneina, kun härän 

silmäys näytti niin lempeältä. Jo taputti Europa 
härkää ja kurotti kukkasia sille syödä. Härkä hyppeli 
ja mylvi suloisesti ja heittäytyi rannikolle pitkälleen. 
Jo uskalsi kuninkaan tytär istuutua härän selkään. 
Härkä lähestyi merta, polkkaili leikillään rannikolla, 
mutta puhaltautui äkkiä mereen, vieden mukanaan nei¬ 
don, joka pelästyneenä piteli kiinni uivan härän 
sarvista. 

Suomalainen tarina valkoisesta härästä taas kuuluu 
seuraavasti: 

Kyrön joessa oli mahtava haltia. Kerran se nousi 
maalle, kun lapsia oli rannassa uimassa. Haltia oli 
näöltään kuin aimo härkä, valkoinen ja hyvin kesy. 
Eläimen lempeys houkutteli lapsia istumaan sen sel¬ 
kään. Iloisesti härkä hyppi rannassa, seljässään lapsi- 
liuta, kunnes eräs lapsista sattui mainitsemaan: "Vesi- 
hiisi tuli, että ranta tomahti.” Silloin haltia, kun 
huomasi nimensä tunnetuksi, nolostui ja loiskahti takai¬ 
sin jokeen, vieden sitä tietä mukanaan lapsista yhden, 
joka ei ennättänyt pudottautua sen selästä maahan. 

On siis ilmeisesti kysymyksessä saman tarinan eri 
toisinnot. Molemmissa taruissa esiintyy valkoiseksi 
häräksi muuttunut jumalolento, joka iloisesti hyppelee 
rannikolla ilakoivien nuorten ihmisten seassa. Molem¬ 
missa taruissa houkuttelee härän omituinen lempeys 
rannalla olijoita nousemaan sen selkään ja molemmissa 
härkä sitten äkkiä syöksyy veteen, vieden muassaan 

yhden joukosta. Harvoin tapaa kaukaa eri tahoilta 
olevista taruista näin paljon ja näin kokonaan yksityis- 
seikkoihin asti meneviä samoja piirteitä. Ja että suo¬ 
malainen taru on ollut krei kk alaisen esikuva näkyy sii¬ 
täkin, että siinä on nimenomaan puhe veden haltiasta, 
Vesihiidestä. Se on luonnollisempi liikkumaan vedessä 
— häränkin muotoisena — kuin konsanaan Zeus, joka 
oli taivaan ja yläilmojen valtias ja joka pilvien päällä 
asuen viskeli vihoissaan särmikkäitä salamoitaan. 

Mutta Attikan tarut kertovat hirmuisesta Minotau- 
ruksesta, eräästä sonninpäällä ja sarvilla varustetusta 
hirviöstä, jota Kreetan kuningas Minos elätti labyrintti 
nimisessä sokkelorakennuksessa. Kerran surmasivat 
ateenalaiset Minoksen pojan. Kuningas tuli sotajouk- 
koineen Ateenaan ja pakotti tämän kaupungin asuk¬ 
kaita lähettämään rangaistukseksi joka vuosi seitsemän 
nuorukaista ja seitsemän neitoa Kreettaan, missä nämä 
nuorukaiset ja neitoset heitettiin Minotaurus hirviön 
syötäväksi. 

Eräänä päivänä koitti jälleen hetki, jolloin ateena¬ 
laisten tuli lähettää ihmisveronsa Kreettaan. Lähetet¬ 
tävien joukkoon tarjoutui mukaan myös kuningas 
Aigeyn poika, Theseys, joka oli voimakas ja urhoolli¬ 
nen mies. — Laiva saapui Kreetta-saareen ja pojat ja 
tytöt vietiin laivasta maalle. Theseyksen kaunis ulko¬ 
muoto ja uljas käytös miellyttivät Minoksen tytärtä 
Ariadnea siihen määrin, että hän rakastui nuorukaiseen 

ja ryhtyi hänen liittolaisekseen. Hän antoi Theseyk- 
selle salaa lankakerän, jotta tämä sen avulla osaisi 
takaisin sokkelomaisesta labyrintista. Ja kun sitten 
uhrit vietiin labyrinttiin, kiinnitti Theseys kenenkään 
huomaamatta langan pään oven suuhun ja meni sitten 
rohkeasti aivan Minotauruksen eteen. Tämä hirviö, 
puolittain ihminen, puolittain härkä, yritti niellä hänet 
kitaansa, mutta Theseys surmasi sen lyömällä siltä pään 
poikki ja tuli onnellisesti takaisin labyrintin eksyttä¬ 
vistä sokkeloista. 

Tämä on kerrassaan pelottava taru sellaisenaan 
uskottavaksi. Kuitenkin voi sillä — kuten toiset tutkijat 
ovat otaksuneet — olla pohjansa ja perustuksensa 
Kreetan muinaisissa härkä- ja eläintaisteluissa. Sikä¬ 
läisistä vanhoista kuvista nimittäin nähdään, että tällä 
saarella sen loiston päivinä olivat muodissa huimat 
härkätaistelut sekä eräänlainen suurta notkeutta ja voi¬ 
maa kysyvä eläinakrobatia. Kuten jo aikaisemminkin 
mainittu, esittävät nämä kuvat solakoita, hoikkavyötä- 
röisiä nuorukaisia ja neitosia, jotka kisailevat tavatto¬ 
man suurten ja jykevien sonnien kanssa. — Tuolla joku 
nuori voimailija ratsastaa omituisessa asennossa vin¬ 
hasti eteenpäin syöksyvällä antiloopilla, pitäen toisella 
kädellään sen sarvesta ja nojaten toisella sen niskaan. 
Jalat on miehellä vapaana ilmassa. Ja tuolla toinen 
akrobaatti suorittaa samantapaista temppua härän sar¬ 
vissa, härän, joka mieheen verrattuna on kuin valtava 

lihavuori. Tuolla eräät voimakaslihaksiset miehet nyrk- 
keilevät, lyöden vuoronperään toinen toisensa maahan. 
Tuolla taas hirmuisesti temmeltävät härät ovat taiste¬ 
lussa miesten kanssa. Eräs julmistunut eläin on saanut 
miehen sarviinsa. Mies sätkyttelee sääriään ja ojente- 
lee hätäisesti käsiään; muutaman silmänräpäyksen pe¬ 
rästä hän voi maata ruhjoutuneena maassa. 

Noita tarun mainitsemia nuorukaisia ja neitosia tuo¬ 
tiin Kreikasta Kreetta-saarelle kaiketi juuri tällaisiin 
näytelmiin ja härkätaisteluihin käytettäviksi. Tuon 
sarvipäisen Minotaurus hirviön ei ole tarvinnut olla 
mitään muuta kuin tuollainen sirkuksessa taisteleva här¬ 
kä, joka vain sattui olemaan tavallista suurempi, paha- 
sisuisempi ja voitokkaampi ja joka sen kautta tuli muita 
taisteluhärkiä kuuluisammaksi. 

Mahdollista myöskin on, että Kreikan pohjoispuo¬ 
lella olevista seuduista pyydysteltiin eläviä metsähärkiä 
ja raahattiin erikoisesti valmistetuilla kuljetuslavoilla 
meren ylitse Kreettaan härkätaisteluihin käytettäväksi. 
Noina aikoina näet metsähärät vielä mylvivät Europan 
metsissä; löytyipä niitä maanosassamme paljon myöhäi- 
semmälläkin ajalla, vielä roomalaisajalla ja sitäkin 
myöhemmin.-Jos tuollaista elefantin suuruus¬ 

luokkaa olevaa villiä sonnia pidettiin jonkin aikaa 
nälässä ja kaikin tavoin ärsytettiin, niin saattoivat sen 
raivon purkaukset kohota hyvinkin sellaisiksi, että ne 
antoivat aihetta taruun sarvellisesta, ihmisiä syövästä 

Minotaurus pedosta. Sana taurus (tauros) muuten mer¬ 
kitseekin härkää. Ja jos tuollainen kiukustunut otus 
sattui pääsemään irti, raivosi se varmaan niin julmasti, 
että sen tekemistä tihutöistä saatettiin liioittelua käyt¬ 
täen kertoa samaa kuin Minotauruksenkin tekemistä 
kepposista. Tämän hirviön näet kerrotaan kerran rais¬ 
kanneen koko saaren. 

Oli miten oli, joka tapauksessa kerran — kuten 
tarukin kertoo — niiden nuorukaisten ja neitosten jou¬ 
kossa, jotka oli määrätty Kreikasta vietäviksi Kreetan 
pääsirkuksen arenalle (he saattoivat olla myös orjiksi 
tehtyjä kreikkalaisia), oli eräs voimakas ja säikkymätön 
mies, nimeltä Theseys. Mutta myöskin sirkuksessa sat¬ 
tui sillä kertaa olemaan lajiaan tavallista suurempi — 
sanokaamme — metsähärkä. Se oli sisukas, taistelun¬ 
haluinen ja hurja. Se oli tähän saakka musertanut 
kaikki härkätaistelijat, jotka olivat sen kanssa kamp¬ 
pailleet. Ei vielä yhdenkään miehen ollut onnistunut 
antaa sille kuolettavaa iskua. Eläimestä oli tullut 
eräänlainen kuuluisuus, jonka maine oli levinnyt Kree¬ 
tan ulkopuolellekin. 

Joukkoa kuljettava laiva saapui matkan päähän. 
Neitoset ja toiset miehistä määrättiin voimailijoiksi ja 
heidät vietiin harjoituskentälle, mutta Theseys ja ehkä 
pari hänen miestoveriaan eroitettiin joukosta ja vietiin 
pois. Heidän oli määrä otella pahansisuisen metsä- 
härän kanssa pian tapahtuvassa sirkusnäytännössä. 

Vihdoin koitti jännityksellä odotettu päivä. Sarvi- 
päähirviön piti jälleen esiintyä. Suuri sirkus oli ääriään 
myöten täynnä. Yleisö paloi halusta saada nähdä, löy¬ 
tyisikö täksikään päiväksi määrättyjen taistelijain jou¬ 
kosta miestä, joka pystyisi antamaan surmaniskun met¬ 
sien jättiläiselle. Ilmassa oli odotusta, näkyi kiihtyneitä 
katseita ja kuului äänekästä puheensorinaa. 

Tuolla, erikoisaitiossa, istui saaren valtias Minos ja 
hänen seurassaan oli hänen puolisonsa ja ihmeen ihana 
tyttärensä. Äkkiä kävi sirkuksen läpi kohahdus. Tais¬ 
telijat astuivat arenalle ja marssivat oikopäätä Minok- 
sen aitiota kohti. He olivat alasti, lanteillaan vain 
kapea verho. Kahdella heistä oli aseina vaskimiekat, 
mutta Theseyksellä oli raskas metallikuhmuinen nuija. 

Ja vai kk a arenalle astuikin kolme miestä, ei kukaan 
näyttänyt huomaavan noita kahta muuta, vaan kaik¬ 
kein katseet suuntautuivat Theseyksen uljaaseen ole¬ 
mukseen. Päät kurkottuivat ja kuului huudahtuksia: 
Siinä vasta mies! Katsokaa hänen rintansa kupuraa ja 
kainalolihaksiansa! Tuolla miehellä on käsivarsissaan 
sellainen voima, että härkä nyykistyy varmasti tällä 
kertaa! — Ja naisten joukosta kuului: Niin lihaksinen 
ja kuitenkin niin solakka ja notkea! Sääli panna tuol¬ 
laista miestä härän tallattavaksi! Ole huoletta, kyllä 
tuo mies toki härän nutistaa! Mutta katsokaa toki 
hänen hipiäänsä! Niin sileä ja niin auringon tummen- 
tama! 

Taistelijat pysähtyivät Minoksen aition eteen. The- 
heys loi tulisista nuorukaissilmistään Minoksen tyttären 
säihkyviin silmiin yhden ainoan syvän katseen. Kaunis, 
ylhäinen neito vastasi hymyillen hänen katseeseensa. 
Ja kun uljas nuorukainen kääntyi tovereineen pois, 
kohosi neidon poskille vieno punerrus. Hän kääntyi 
hetkisen päästä isänsä puoleen ja kuiskasi hänen kor¬ 
vaansa jotakin. 

Kului muutamia hetkiä tuskallisen odotuksen val¬ 
lassa, mutta äkkiä tuntui maa vavahtelevan. Piinattu 
ja ärsytetty metsähärkä syöksyi peloittavasti mylvien 
arenalle. 

Kamppailu näytti muodostuvan tälläkin kertaa mie¬ 
hille yhtä tuhoisaksi kuin edellisetkin taistelut olivat 
olleet. Jo ensi otteessa musersi eläin yhden vastusta¬ 
jistaan. Ja vai kk a toisen miekkamiehen onnistuikin 
antaa härälle pisto lavan alle, ei se kuitenkaan ollut 
kuolettava. Hirviö siitä vain yhä enemmän kiukustui. 
Se tavoitti miehen äkkiä sarviinsa ja ruhjoi hänet tuossa 
tuokiossa tantereeseen. 

Theseys, joka tähän saakka oli väitellyt eläintä, 
niin että sieltä täältä oli jo kuulunut paheksumishuu- 
toja, oli nyt arenalla kahden kesken raivostuneen hir¬ 
viön kanssa. Hän ei antanut härälle aikaa tehdä uutta 
hyökkäystä, vaan läheni sitä äkkiä päättävin ilmein. 

Ilmassa kuuli viuhahdus ja raskas nuijan pää jysähti 
keskelle sonnin leveää otsaa. Isku oli niin tuima, että 
nuija rusahti poikki sen voimasta. Theseykselle jäi 
käteen vain katkenneen varren pää. Kautta koko sir¬ 
kuksen kuului kreikkalaiselle tarkoitettuja suosion- 
huutoja. 

Härkä seisoi hetkisen tyrmistyneenä tästä odotta¬ 
mattomasta iskusta. Se näytti ikäänkuin huumaantu¬ 
neelta. Mutta sitten se, pyörähdellen ympäri ja pääs¬ 
tellen ilmaa tärisyttäviä kiljahduksia, alkoi hakea veres¬ 
tävillä ja tavattoman murhanhaluisilla silmillään vas¬ 
tustajaansa, joka pysyttelihe koko ajan sen sivuilla. 
Se oli todellista kuolemantanssia, se saattoi päättyä 
vielä miten tahansa. Kuului sekaisin mitä erilaisimpia 
huutoja. Toiset taaempana istuvat nousivat seisaal¬ 
leen voidakseen nähdä paremmin. 

Siinä liikehtiessään joutui Theseys kuolleen tove¬ 
rinsa arenalle kirvonneen miekan ulottuville. Nopeasti 
tempasi hän sen ja upotti sen salamannopealla liik¬ 
keellä härän kylkeen. Ase tapasi nähtävästi sydämen, 
sillä eläin horjahti ja lysähti sitten polvilleen. Se yritti 
vielä nuosta, mutta samassa se, päästäen pari kaameata 
kiljahdusta, vaipui suonenvedontapaisesti nytkähdellen 
arenalle ja jäi makaamaan siihen liikkumattomana. 

Sirkuksessa kajahti myrskyinen suosionosoitusten 
huuto. Kun se oli vaimentunut, nousi Minos seisaalleen 

ja ojensi kätensä merkiksi siitä, että hän halusi puhua. 
Sitten kaikuivat sirkuksessa hänen juhlalliset sanansa: 

”Tyttäreni toivomuksesta, johon luulen toistenkin 
läsnäolevien naisten yhtyvän, vapautan minä tämän 
orjan palkkioksi ja tunnustukseksi hänen osoittamas¬ 
taan miehuullisuudesta. Ateenalainen Theseys, olet 
tästä hetkestä alkaen vapaa!” 

Luonnollisesti Minoksen tytär ja Theseys tapasivat 
pian toisensa ja heidän välilleen kehittyi rakkaussuhde. 
Se saattoi päättyä siihenkin, että molemmat — kuten 
taru kertoo — purjehtivat laivalla Kreetasta, toisin 
sanoen pakenivat. 

No niin, jotakin tämäntapaista on saattanut todelli¬ 
suudessa tapahtua. Näin on voinut taru Kreetan ihmi¬ 
siä syövästä sarvipäisestä Minotaurus hirviöstä saada 
alkunsa. Minotaurus ei ollut todellisuudessa mitään 
muuta kuin Kreetan härkätaisteluissa käytetty suuri 
sonni tai metsähärkä. 

Mutta siirrymme jälleen Suomeen. Jotain muistoa 
noista Kreetalla vallinneista muinaisista olosuhteista on 
saattanut ehkä säilyttää kalevalainen ison härän runo. 
Sekä Virossa, Inkerissä että Karjalassa on nimittäin säi¬ 
lynyt katkelmia runosta, joka kertoo tavattoman suuri¬ 
kokoisesta ja mielikuvituksen avulla vielä lisää suuren¬ 
netusta härästä, jonka tappoi eräs kaukomailta tullut 
mies. 

Tätä härkää kuvailtiin esimerkiksi läntisessä Virossa 

sellaiseksi, ”mik ei ikänä ikeess ollut, eläissään peltoa 
kyntänyt”. Ja sillä oli ”tuhat syltä niska pitkä, sata 
syltä sarvet pitkät, kaksi syltä karvat pitkät, sorkat 
sylen laajuiset”. Ja ”kun se ammui, taivas keikkui, 
kun se mylvi, maa värisi”. 

Ja koillisessa Virossa kerrottiin: 'Tuotiin härkä 
Turkin maalta, tuhat syltä niska laaja, sata syltä sarvet 
pitkät, minä jäin mies miettimähän: kusta saan härän 
tappajat, sinisorkan surmaajat?” 

Inkerissä taas laulettiin: "Kasvoi härkä Hännisissä, 
sinisorkka Suomen maalla, keltakapja Karjalassa. Ei 
ollut suuri eikä pieni,— — — sata syltä sarvet pitkät, 
tuhat syltä turpa paksu. Kuukauen orava juoksi, härän 
häntäluuta myöten; viikkauen jänis vikelsi, härän selkä¬ 
piitä myöten j.n. e.” 

Ja Vienan karjalassa: "Hämehessä härkä syntyi, 
sonni Suomessa sikesi, häntä torkkui Torniossa, pää 
keikkui Kemijoella. Päivän lenti pääskyläinen, härän 
sarvien väliä; kuukauen orava juoksi, härän selkäluuta 
myöten. . .” 

Olihan siinä siis jo härkää kerrakseen. Ei ikinä 
mikään pitohärkä olisi voinut olla aiheena tällaisten 
kuvausten syntymiselle. Nuo kaikki tähän runoon liit¬ 
tyvät selitykset siitä, kuinka muka härästä, kun se vih¬ 
doin saatiin surmatuksi, tuli tavattomat määrät lihaa, 
makkaraa ja muita ravintotarvikkeita, ovat ilmeisesti 
myöhemmin sepitettyjä lisiä. Ei ole enää muistettu, 

mikä tuo suuri härkä oikein oli ja mihin tarkoitukseen 
sitä käytettiin. Yhtä vähän ovat runojen tekijät enää 
muistaneet, missä tuo härkä oikeastaan oli, minkä vuoksi 
he ovat sen sijoittaneet milloin Turkinmaalle, milloin 
Suomeen tai Karjalaan, milloin minnekin. 

Minotaurus-taru kertoo kuinka Kreetan sarvipäinen 
hirviö sai elää rauhassa siihen saakka kunnes Kreikasta 
tuli mies, Theseys, joka sen surmasi. Tämäntapainen 
piirre tulee esille kalevalaisenkin härän suhteen. Ensin 
ei löydy miestä, joka härän nujertaisi. Vasta meren 
takaa tulee mies, joka surmaa tämän jättiläissuuruisen 
sonnin. Virolainen runo kertoo tästä: 

”Etsin härän tappajata, sinisorkan sortajata. Toin 
tappajan Turkinmaalta, toisen tatarien maalta, ei saanut 
härkää tapetuksi. — — — Tuli mies takoa merten, 
kaunis mies tuli kalalta,-nyrkillä rusikoi härän.” 

Tämä härän surmaaja oli siis uljas ja kaunis mies, 
jollainen Theseyskin oli ja hän tuli meren takaa, kuten 
Theseyskin saapui Kreettaan. 

Ja Inkerissä laulettiin samaan tapaan: 

”Ei ole hällön tappajaista, sinisorkan suoltajaista, 
mullikan murentajaista. Mies musta merestä nousi, 
mies musta meren ikäinen, uro aallon aikahinen, kultai¬ 
sen kurikan kanssa, hopeaisen nuijan kanssa. Löi hällöä 
häkähän, hällö päätä häilähytti, silmiään mölkähytti. 
Sai tuo hällön tappaneeksi. . .” 

Tässä siis musta, s.o. auringon paahtama mies, joka 

nousi merestä eli toisin sanoen tuli meren ylitse, surmaa 
härän kultaisella kurikalla, hopeaisella nuijalla. Sel¬ 
laista ylellistä kapinetta ei varmasti millään maalais- 
pitojen häräniskijällä ole koskaan ollut Virossa, Suo¬ 
messa tai Karjalassa. Mutta kukapa tietää vaikka The- 
seys, taistellessaan muinaisessa Kreetassa suuren sirkus- 
härän kanssa, olisi heiluttanutkin kulta- ja hopeakoris- 
teista nuijaa. Kreetta oli siihen aikaan ylellinen ja 
rikas. 

Suomalaisten leveneminen 
Afrikkaan. 

Jos minä selostaisin esimerkiksi Suomen muinaislin¬ 
noja tai suomalaisten siirtymistä Kristuksen syntymän 
jälkeisinä aikoina Itämerenmaakunnista Suomeen (seik¬ 
ka, josta suomalaisetkin arkeologit omaavat hyvin risti¬ 
riitaisia käsityksiä) ja sitten yhtäkkiä siirtyisin puhu¬ 
maan suomalaisten retkeilyistä Afrikassa, niin olisi sel¬ 
lainen tietysti jotenkin samanlaista menettelyä, kuin jos 
minä ensin silittäisin jonkin pienen poikavekaran päätä 
ja antaisin sille sitten äkkiä aivan aavistamatta korva¬ 
puustin. Ja jos minä todella vehkeileisin tällä tavoin 
poikatenavien kanssa ja muut ihmiset sattuisivat sen 
näkemään, niin he selittäisivät minun olevan joko hiu¬ 
kan omituisen tai suorastaan mieltä vailla. 

Mutta minä olen mielestäni jo tarpeeksi selvin sa¬ 
noin ilmaissut sen mitä olen tarkoittanut, nimittäin että 
suomalaisia on joskus maailmassa täytynyt asua Väli¬ 
meren maissa. Siirtymiseni tarkastamaan sitä maailman 
kolkkaa, jota sanotaan mustien maanosaksi, tapahtuu 

siis mitä luontevimmalla tavalla ja on se hyvin luon¬ 
nollinen seuraus juuri mainitusta käsityksestäni. Väli- 
mereltä ei näet ole pitkälti Afrikkaan, joten, jos suo¬ 
malaiset ovat joskus asuttaneet tämän meren itäisiä ran¬ 
tamia ja saaria, on heitä yhtä hyvin voinut olla Afri¬ 
kankin puolella. 

Ja minä jätän Afrikan suomalaisuuden harrastajain 
tähänastisen parhaan herkkupalan Egyptin eli ikivanhan 
Kemin pois näköpiiristäni. Tarkastelkoot sitä sellaiset 
kuin ”The Delavare Finns” (Delavaren suomalaiset) 
teoksen kirjoittaja C. A. Louhi, joka sanoo egyptiläisten 
kielestä muun muassa seuraavaa: 

”Tämän kirjan tekijä tutkisteli siihen aikaan, jolloin 
Tutankhamenin hauta löydettiin, Egyptin hieroglyfejä 
ja huomasi suureksi hämmästyksekseen useita satoja 
johdannaisia ja sanoja samoista juurista kuin vastaavat 
sanat, joita nytkin suomenkielessä käytetään. Sen lisäksi 
oli muinaisegyptissä monta tyypillistä kieliopillista 
muotoa, joilla on vastineensa suomalais-ugrilaisissa kie¬ 
lissä. Niihin kuuluu runsas omistusliitteiden käyttö nii¬ 
den kansojen kielissä, jotka Egyptissä panivat alulle 
hieroglyfikirjoituksen. — — — Monikko muodostet¬ 
tiin vanhassa egyptinkielessä lisäämällä pääte t kuten 
suomessakin. Verbien taivutus oli samaten yhtäläinen 
kuin suomenkielessä. Sen lisäksi ei käytetty artikkelia 
ja possessiivipronomineja vastaamassa olivat omistus¬ 
liitteet, mitkä seikat kaikki yhteisesti osoittavat, ettei 

muinaisegypti ollut mitään vähempää kuin suomalais¬ 
ugrilainen kieli.” 

Mutta minä jätän sivistyneen Egyptin ja painun 
suoraa päätä Afrikan villeihin sisäosiin. Ne tarjoavat 
oikean aarreaitan suomalaisten nimien tutkijoille ”Pai- 
kannimensä vie siirtolaisväestö”, kuten sellainen nimi- 
tutkija kuin Heikki Ojansuu aikoinaan sanoi, "entisiltä 
asuinsijoilta muassaan uusille, jollei näillä jo ennestään 
ole nimiä ja usein silloinkin.— — — Voidaanpa pai¬ 
kannimistön avulla osottaa ammoin kuolleiden kansal¬ 
lisuuksien olinsijat ja leveneminen.” Ja juuri Afrikkaan 
ovat suomalaiset vieneet paikannimiään aivan tukuttain. 
Eikä minun tarvitse siellä olevia nimiä millään tavoin 
väännellä eikä käännellä, eikä olettaa niiden suhteen 
"takaheittoja”, ei kulumisia eikä katkeamisia eikä mi¬ 
tään sentapaista saivartelua. Minä yksinkertaisesti vain 
nappaan nimen Afrikasta ja läpikäyn sitten käytettä¬ 
vissäni olevat suomalaisten nimien lähteet. Ja on kuin 
vertaileisin Suomen ja Viron paikannimiä toisiinsa. 
Nimet ovat kirjaimellisesti samoja. 

Poimin kartalta esimerkisi seuraavat nimet: "Ka¬ 
sari”, Viktoria järven länsipuolella; ”lko”, länti¬ 
sessä Afrikassa; ”Uro” ja ”11 o”, luoteisessa Afri¬ 
kassa; "Ilola”, Tanganjika järven itäpuolella; "Ko¬ 
mero”, samoilla seuduilla, "Kuilu” Kongon ala¬ 
juoksulla; ”Kiwari”, Viktoria järven luoteispuolella; 
”K o r o”, koillisessa Afrikassa; ”K o 1 i”, luoteisessa 

Afrikassa; "Komi”, Guinean lahden rannalla; 
"Avu”, samalla rannikolla; "Karma”, luoteisessa 
Afrikassa; ”Tani”, koillisessa Afrikassa; "Maja- 
la” alisella Kongolla ja "Lumi”, Kilimandjaron 
vuorella. 


Tuossa vieressäni pöydällä on Suomalaisen Nuijan 
toimittama "Kokoelma suomalaisia nimiä” seka Suoma¬ 
laisuuden liiton "Nimiopas”. Näissä luetteloissa on 
täsmälleen samat nimet: "Kasari”, ”lko”, "Uro”, 
"Ilo”, "Ilola”, "Komero”, "Kuilu”, "Kiva- 
ri”, "Koro”, "Koli”, "Komi”, "Karma”, 
"Tani”, "Avu”, "Maj ala” ja "Lumi”. Näyttää 
siis aivan siltä kuin luetteloiden laatijat olisivat poimi¬ 
neet nimiä Afrikan kartalta. Sitä he eivät kuitenkaan 


varmasti ole tehneet. Jokainen, joka tuntee hitusenkaan 
nimimaailmaa, tietää kyllä, että nämä nimet esiintyvät 
Suomessa muissakin lähteissä, vanhoissakin sekä pai- 
kanniminä. "Komero” esim. mainitaan jo Kallialan 
keskiaikaisissa kirkontileissä ja Pielisjärven rannalla on 
matkailijani suosima vuori "Koli”. 

Nyt saattaisi ehkä joku ajattelematon sanoa tokais¬ 
ta, ettei esimerkiksi sellaisella afrikkalaisella nimellä 
kuin "Lumi” voi olla mitään tekemistä suomalaisen 
lumi sanan kanssa. Eihän toki kuumassa Afrikassa 


vieläpä aivan päiväntasaajan tienoilla voi olla lunta. 
Mutta voipa niinkin! Kilimandjaro, jossa tuo "Lumi” 
nimi esiintyy, on näet niin korkea vuori, että sen huippu 

on ikuisen lumen peitossa. Hans Meyer kuvailee tämän 
vuoren huippuseutuja seuraa vin sanoin: 'Tuolla 
ylhäällä on napain hyinen ilma, mahtavan alppivuoris- 
ton kirkastettu rauha, ikuinen lumi sammuneitten tuli¬ 
vuorien päällä.” Ja "Lumi” on erään Kilimandjaron 
huipuilta alas virtaa van pienen joen nimi, joten paikan 
luonto sopii erinomaisesti nimen suomalaiseen merki¬ 
tykseen. 

Mutta nyt poimin noista äskenmainituista suoma¬ 
laisten nimien luetteloista miltei umpimähkään seuraa- 
vat nimet: "Kiri”, "Muro”, "Ta n a”, "Tuli”, 
"Urima" ja "Jana”. Nämäkin nimet löytyvät kaikki 
sellaisinaan Afrikasta, nimittäin: "Kiri", Koillis-Afri- 
kassa, Leopold 11 järven rannalla; "Muro", koillisessa 
Afrikassa, Sudanin pohjoisosissa; "Ta n a”, erään jär¬ 
ven nimenä Abessiniassa; ”T u 1 i”, Sisä-Afrikassa; 
"Urima”, Viktoria järven eteläpuolella; "Jana”, 
luoteisessa Afrikassa. 

Jo mainitut nimet eivät kuitenkaan vielä riitä osoit¬ 
tamaan Afrikan muinaista suomalaisuutta. Ken aikoo 
nimien perusteella vanhoja yhteyksiä rakentaa, hänellä 
täytyy olla paljon vertailuainehistoa esitettävänä. Kai¬ 
van siis Afrikan salaperäisistä kätköistä esille lisää suo¬ 
malaisia nimiä, niiden joukossa ikivanhojakin, tuhansien 
ja taasen tuhansien vuosien ikäisiä. 

Vai mitä sanotaan esimerkiksi sellaisista kantasuo¬ 
malaisista nimistä kuin "Lai” ja "Liu", jotka molem- 

mat tavataan Virossa, ja joista edellinen on Suomessa¬ 
kin ainakin koirannimenä ollut sellaisenaan käytän¬ 
nössä. Lyhyviä ja omituisia, vai kuinka? Nämä mo¬ 
lemmat nimet tavataan koillisessa Afrikassa, ”L a i” 
Sudanin itäosassa ja ”Liu” eräästä ”Iro” nimisestä 
järvestä luoteeseen. Ja juuri tuon mainitun järven nimi¬ 
hän on sama kuin kalevalaisissa runoissa esiintyvän 
”1 r o”-neidon. 

Eikä tuonkaan pohjanmaalaisen pitäjän nimi 
”Simo” ole Simeonista vääntynyt. Se on ikivanhaa 
suomalaista perua ja tavataan tämä sama nimi ”Simo” 
myöskin Koillis-Afrikassa, Leopold 11 järven luoteis¬ 
puolella. Tämä nimi aiheuttaa pienen syrjähypyn mui¬ 
naiseen Kreikkaan. Simo nimittäin tuo väkisinkin mie¬ 
leen tuon entisen Jukolan "Timo” nimisen pojan, joka 
kantaa samaa nimeä kuin ukko Herodotoksen kuuden¬ 
nen kirjansa 134:ssä kohdassa mainitsema Paros-saa- 
rella muinoin elänyt naispapitar ”T i m o”. Eikä tee 
mitään, vaikka toinen onkin mies, toinen nainen. 
A. V. Koskimieskin sanoo, että "melkoinen osa Suo¬ 
men kansan alkuperäisiä naisnimiä näyttää muodoltaan 
ja aineksiltaan olleen yhteinen miesten nimien kanssa”. 

On ollut jo aikaisemmin puhe tuosta ikivanhasta 
"Akka” nimestä. Tämäkin tavataan Afrikassa. 
Viktoria järven luoteispuolella esiintyy kartoissa pai¬ 
kannimi ”Akka”. Ja eläähän Afrikan aarniometsien 
pimennoissa ”a k k a”-kansakin, kääpiöheimo. Tämä- 


— 122 — 



kin nimitys on ikivanha. Jo vanhimmissa Egyptin ku- 
vanveistoksissa sanotaan näet noita aarniometsien pieniä 
ihmisiä ”a k k a”-ihmisiksi. Keskimäärin ovat nämä mie¬ 
het vain parikymmentä tai kolmekymmentä senttimetriä 
päälle metrin ja naiset sitäkin lyhempiä. Ei ole siis 
mikään ihme, jos Afrikan muinaiset suomalaiset antoi¬ 
vatkin sellaisille vähäpätöisille miehille pilkkanimen: 
”akka”-miehet. Vielä nytkin sanotaan Suomessa joskus 
jotain oikein kunnotonta miestä leikillisesti "akkamie- 
heksi”. 

Mutta puuttuisi paljon, ellei Afrikassa olisi jälkeä¬ 
kään tuosta kuuluisasta suomalaisesta pakanasta, jonka 
nimi oli ”L a 11 i”, mikä nimi on Suomessa kiintynyt 
myös moniin paikannimiin ja mikä on yleinen Virossa. 
Kongo-joen pohjoispuolella on todellakin paikka, jon¬ 
ka nimi kuuluu kirjaimellisesti ”L a 11 i”. 

Ja entä muinaissuomalainen "Laila”! Koillisessa 
Afrikassa tavataan "Laila” ja samoin "Kirri”. 
Tämä "Kirri” esiintyy Suomessa monissa paikanni¬ 
missä, esim. Jyväskylän pitäjässä on senniminen paikka. 
Ja mitäs sanotaan "H a 11 a”-nimestä Afrikan Orjaran- 
nikolla ja Suomen "Hall a" nimistä? 

Ja entä "Hella”, joka esiintyy sukunimenä Etelä- 
Pohjanmaalla jo 1500-luvulla. Abessinian eteläosassa 
on paikka, jonka nimi kuuluu "Hell a”. 

Koillis-Afrikassa on myös "H o m a”. Sama omi¬ 
tuinen nimi "Horna” oli eräällä runonlaulajalla Akon- 

lahdessa, jossa Castren laulatti tätä miestä vuonna 
1839. Myös paikannimessä ”H o ma vaara” Uuku- 
niemellä esiintyy "Horna”. 

Yhtä omituinen on suomalainen pitäjännimi 
"Kuru”, joka tuon kaamean laivaonnettomuuden 
takia tuli maailmankuuluksi. Mutta "Kuru” niminen 
paikka on myöskin Afrikan itärannikon lähellä, Vikto¬ 
ria järven itäpuolella. 

"Sompi” on eteläpohjanmaalainen nimi, mutta 
tavataan luoteisessa Afrikassakin, kaakkoon päin Tim¬ 
buktusta. Siellä nähdään kartoissa kirjaimellisesti nimi 
"Sompi”. 

Ja sitten ”Tanu”, joka tavataan Virossa. Ylä- 
Guineassa Afrikassa on eräs pieni joki, nimeltä 
”T anu”. 

Virolainen nimi on samaten ”T o 11 i”. Läntisessä 
Afrikassa niin sanotulla Orjarannikolla on samoin 
”T o 11 i”. 

Ne jotka ovat tutustuneet Viron varhaisempaan 
historiaan, tietävät, että tässä maassa oli muinoin maa¬ 
kunta, jonka nimi kuului "Ugandi”. Kuinka pieni 
askel tästä nimestä on afrikkalaiseen ”U g a n d a” 
nimeen! 

Mutta Keski-Ruotsin entisiä metsäsuomalaisia ei ole 
unhoitettava. Heidän joukossaan vaikutti aikoinaan 
eräs kuuluisa metsäsissi, jonka nimi oli Paavo Kon¬ 
kari. Paikannimenäkin esiintyy "Konkari” esim. 

Kuhmoisissa Suomessa sekä tietysti Afrikassa, jossa 
"Konkari” niminen paikka tavataan Nigeria-joen 
itäpuolella. — Tämä nimi kuuluu tuohon laajaan ri- 
päätteisten nimien ryhmään, jollaisia Afrikassa on jos 
kuinka paljon. Siellä tavataan esim. "Luikuri”, 
"Kukuri”, "Lopori” ja monta muuta. Suomessa 
kuuluvat tällaisiin esim. nimet "Huikuri”, ”Tupu- 
r i”, ”11 m a r i”, ”S o n k a r i” ja lukuisat muut. 

Kummallinen talon nimi "Suila” esiintyy Pohjan¬ 
maalla Laihialla. Tämäkin erikoisuus pitää löytyä 
juuri Afrikasta. Koillisen puolella siellä on kuin o nk in 
"Suila”. 

Mutta entä sitten Tero”, jota nimeä kantoi eräs 
hämäläinen suku 1500-luvulla. Luoteisessa Afrikassa 
on paikka, jonka nimi kuuluu ”L er o”. 

”Turu” on taas henkilönimi, joka esiintyy Lapissa 
1500-luvulla. ”Turu” niminen paikka on myöskin 
Kilimandjaron kaakkoispuolella. 

Tänäkin päivänä on Karjalan mailla henkilöitä, 
jotka kantavat omituista sukunimeä "Kurri”. Koilli¬ 
sessa Afrikassa tavataan tämäkin nimi. Siellä on todel¬ 
lakin "Kurri” niminen paikka. 

Ja entä sitten ”Oro”, joka sisältyy paikannimeen 
"Orola” ja keskiaikainen satakuntalainen sukunimi 
"Joroi”, joka on pitäjännimessä "Joroinen”! 
”Oro” niminen paikka on koillisessa Afrikassa ja 
”J o r o” taas luoteisessa. 

”K onni” on käytännössä oleva suomalainen suku¬ 
nimi, joka esiintyy myös paikannimessä ”Konni la” 
Nastolassa. Tämäkin nimi on luoteisessa Afrikassa. 
Siellä tavataan ”K o n n i”. 

”M o i 1 a” taas sisältyy sukunimeen ”M o i 1 a- 
nen”. Tämä ”M o i 1 a” esiintyy kartoilla paikannime- 
nä luoteisessa Afrikassa. 

Koillisessa Afrikassa nähdään paikannimi ”Kas- 
sala”. Se on aivan kirjaimellisesti sama kuin Suo¬ 
messa Kuhmoisissa oleva paikka ”K a s s a 1 a”. Luul¬ 
tavasti tässä nimessä ei ole kysymys mistään rahakas- 
sasta, kassakaapista tai kassaholvista, vaan "kassa” 
tässä on todennäköisesti samaa tarkoittava kuin kale¬ 
valainen sana "kassa”, joka merkitsee hiuspalmikkoa, 
hiuksia, tukkaa. 

Ja entä sitten muinaissuomalainen henkilönimi 
”Hima”, jota tavataan sukunimessä Himanen! Luo¬ 
teisessa Afrikassa on eräs kansa nimeltä ”H i m a”. 
Tämä nimi on kartoissakin. Sieltä asti siis Himastenkin 
suvun nimen juuri. 

Mutta oudolta kuulostava on sukunimi ”T i 11 i”, 
joka tavataan Pohjanmaalla jo 1500-luvulla. Myös 
luoteisessa Afrikassa löytyy paikka, jonka nimi on 
"Tilli”. 

”Asila” niminen paikka oli Karjalassa Kurkijoen 
tienoilla 1500-luvulla. Aivan samanniminen paikka, 
”A s i 1 a” on myös luoteisessa Afrikassa. 

Mutta entä ”Kurki”, joka tavataan talonnimenä 
Virroilla ja sukunimenä Suomessa jo 1500-luvulta läh¬ 
tien. Tämäkin nimi tavataan Afrikassa. Siellä on 
Sudanissa ”Kurki” niminen paikka. Kurjet ovat 
muuten hyvin tunnettuja lintuja Afrikassa. Sinnehän ne 
juuri lentävät Suomestakin joka talvi. 

Konstantinen kaupungin lähellä Algeriassa on eräs 
paikka, jonka nimi kuuluu ”Ain Kerma”. Kun nyt 
ain merkitsee arabiankielessä lähdettä, niin jää paikan 
varsinaiseksi nimeksi "Kerma”. Se on siis sama kuin 
Kerma-lähde. No tämä ei ole mitään sen kummempaa 
kuin sekään, että eräs Kallavesistöön kuuluva järven¬ 
selkä on nimeltään "Kerma”, minkä mukaan eräälle 
laivallekin, joka liikkui Kuopion vesillä vielä joitakin 
aikoja takaperin, oli annettu nimeksi "Kerma”. Ohi¬ 
mennen sanoen juuri Algeriasta sukeltautui joitakin vuo¬ 
sia takaperin esille suomalainen kannelkin sekä eräs 
toinenkin ikivanha suomalainen soittokone, nimittäin 
jouhikannel eli jouhikko. Havainnon tekijä, tohtori 
Armas Launis, joka selosti löytöään vuoden 1926 
"Uuden Suomen” numerossa 94, tuli siihen tulokseen, 
että mainitut suomalaiset soittimet ovat olleet Afrikassa 
vanhastaan tunnettuja. 

Suomalainen taruhenkilö "Kammo” on tuttu 
ainakin niille, jotka ovat lukeneet Topeliuksen Maam¬ 
me-kirjaa. Tämäkin nimi tavataan Afrikassa. Eräällä 

Kongo-joen latvahaaran lisäjoella on näet nimi 
"Kammo”. 

Sukunimi "Toroi” esiintyy 1500-luvulla Varsi- 
nais-Suomessa. ”T o r o” niminen paikka on koilli¬ 
sessa Afrikassa. 

"Raha” sisältyy talonnimeen "Rahala” Nilsiän 
pitäjässä. Luoteisessa Afrikassa tavataan paikannimi 
"Raha”. Tämänkään nimen perusteella ei pidä kuvi¬ 
tella mitään nykyaikaista rahapajaa tai pankkilaitosta. 
Kuten tiettyä, on sana raha merkinnyt suomenkielessä 
alkuaan nahkaa. Tavaran hinta näet arvioitiin metsä- 
eläinten nahkoissa. 

V. A. Koskimies mainitsee Karjalasta sellaisen 
omituisen suomalaisen pakanuuden aikaisen etunimen 
kuin ”P e s s i”. Luoteisessa Afrikassa tavataan paikka, 
jonka nimi kuuluu samoin, siis "Pessi”. Sama nimi 
esiintyy myös Vähän-Aasian länsiosassa muinoin sijain¬ 
neen ”Pes sinus” kaupungin nimessä. Nimi on vain 
latinoitu. 

”K o n o” sisältyy melko tavallisiin suomalaisiin 
nimiin ”Konola” ja "Kononen”. Luoteisessa 
Afrikassa on ”K o n o” niminen paikka. 

Pohjanmaalla oli 1500-luvulla sukunimi ”Lok- 
ko” ja on tätä samaa nimeä A. V. Koskimiehen 
mukaan käytetty myös naisnimenä Sakkulassa. Aivan 
sama nimi löytyy Afrikassa. Siellä on Guinean lahden 
rantamilla ”L o k k o” niminen paikka. 

Ja entä suomalaisissa loitsuissa tavattava taruperäi- 
nen nimi ”N i k k i”, mikä on käytännössä sellaisenaan 
myös sukunimenä esim. Räisälässä. Tämäkin ”Nikki” 
komeilee Afrikan Sudanissa. 

Mutta ”H o 11 o”, sukunimi Kallialan keskiaikai¬ 
sissa kirkontileissä, on sentään jotain erikoista. Etelä- 
Kongossa Afrikassa esiintyvä ”H o 11 o” on erään kan¬ 
san nimi, kuten jo mainittu luoteisessa Afrikassa sijait¬ 
seva ”H i m a k i n” oli. 

Eräs tunnettu suomalainen kirjailija on muovannut 
itselleen nimen Suomussalmella olevan ”Kianta” 
nimisen järven mukaan. Miltei yhtä hyvin olisi hän 
voinut johtaa nimensä luoteisessa Afrikassa olevasta 
”K i a n d a” nimisestä paikasta. 

Ja entä vielä ”1 k o m a”, suomalaisissa käärmeen- 
syntyloitsuissa esiintyvä taruperäinen nimi. Tätä nimeä 
kantava henkilö on muinoin liikkunut varmasti Afri¬ 
kassakin, koska hän on istuttanut sinne nimen 
"Ikonia” Viktoria järven kaakkoispuolelle. 

Mutta Afrikasta löytyy vielä esimerkiksi seuraavat- 
kin nimet: 


”Ukko”, "Himo”, ”Otawi”, 

"Kas i”, "Par o”, "Kuro”, "Salla”, 
"Kis s ai a”, "Kitu”, "Valamo”, 

"Jaska”, "Kalla”, "Kallis”, 
"Rita”, ”111 o”ja "Sambo”. 


"Ulvila”, 

"Kissa”, 

"Kouri”, 

"Palava”, 


Kaikki nämäkin nimet ovat kuin Suomesta tai 

Virosta sinne temmattuja. Puhumattakaan noista Suo¬ 
messa niin tavallisista ja monasti mainituista nimistä 
kuin Ukko, Himo, Otava, Ulvila, K i s- 
sala ja muista sellaisista, kiinnittää erikoisesti huo¬ 
miota afrikkalainen, Abessiniassa tavattava ”V a 1 a- 
mo” ja suomalainen "Valamo”, jotka siis ovat kir¬ 
jaimellisesti samoja. 

Vielä on mainittava, että tuo omituinen paikan¬ 
nimi "Salla” tavataan Suomessa Kuolajärvellä ja 
että ihmeellinen ”K a 11 i s” esiintyy paikannimenä 
Mynämäellä sekä Virossa jo 1200-luvulla. Tanskalai¬ 
sen maakirjan ”Liber Census Daniaen” Viroa koskeva 
osa mainitsee sen. ”Rita” tavataan taas sukunimenä 
Reisjärvellä ja ”111 o” paikannimenä Vammalassa. 

Afrikassa on siis kosolti aivan samoja nimiä kuin 
Suomessa ja Virossa. Ja mainitut ovat vain esimerk¬ 
kejä, joiden kokoamisessa ei ole noudatettu edes mi¬ 
tään järjestelmää. Kaikkien mahdollisten apulähtei- 
den käyttäminen ja järjestelmällinen hakeminen tuot¬ 
taisi tällaisia nimiyhtäläisyyksiä varmasti useita satoja, 
ehkenpä tuhatmäärinkin. Mutta koetettakoonpa jo 
mainittuakin määrää hakea näitä samoja nimiä muilta 
maailman kolkilta. Toivotan onnea yritykselle! 

Ja mikä on noiden afrikkalaisten nimien suhteen 
erikoisesti merkille pantavaa, on se seikka, että ne ovat 
juuri noita lyhyviä, outoja nimiä, jotka Suomessakin tie¬ 
detään vanhimmiksi ja kaukaisimmilta ajoilta säily- 

neiksi ja joiden suomenkielinen merkityskin on jo nii¬ 
den vanhuuden takia suureksi osaksi käynyt hämäräksi 
tai kokonan unohtunut. 

Ja etteivät nämä afrikkalaiset nimet voi olla nee- 
kerimurteista johtuvia, osoittaa sekin, että monet niistä 
ovat samoja, joita tavataan Välimeren maissakin ja 
Vähässä-Aasiassa. Niinpä, kuten jo mainittu, "Lalli”, 
"Laila” ja "Kirri", jotka ovat afrikkalaisia nimiä, 
esiintyvät myös etu-aasialaisissa vanhoissa teksteissä 
heettiläisinä niminä. Samoin Abessiniassa tavattavat 
"Hella” ja "Horna” esiintyvät myös Vähässä- 
Aasiassa. Vanhoissa kartoissa "Hella” tavataan 
Siwasin eteläpuolella ja taas "Horna” on merkitty 
nykyaikaisiin karttoihin Fryygiassa olevaksi paikaksi. 
Ja sitten tuokin Viktoria järven luoteispuolella oleva 
"Akka", sehän on sama nimi kuin tuo Välimeren 
itärannalla oleva ikivanha "Akka”. 

Ihmeellisintä kaikesta on kuitenkin se seikka, että 
Afrikan muinainen suomalaisuus näyttää vaikuttavan 
vielä sikäläisissä neekerinimissäkin, siis ulottuvan he nk i- 
lönimiinkin. Tietysti on neekereillä käytännössä pal¬ 
jon kaikenlaisia nimiä, sekä omankielisiä että europpa- 
laisilta omaksuttuja ja varsinkin jos he sattuvat ole¬ 
maan kristittyjä, noita kasteen kautta saatuja Jimmyjä 
ja Johneja. Mutta eräs tuntemani merimies, joka oli 
toiminut jonkin aikaa eräänlaisena päällysmiehenä Bel¬ 
gian afrikkalaisissa siirtomaissa, väitti kivenkovaan ta- 

vanneensa mustien työmiesten palkkauslistoissa sellaisia 
pakanallisia neekerinimiä kuin ”A k k a”, ”S a 1 a m a”, 
”Ukko”, ”Tapio”, "Kansa” ja muita samanta¬ 
paisia. Ja ettei tämä ollut vain pelkkää merimiesjuttua, 
osoittaa sekin, että Afri kk aa koskevassa kirjallisuudes¬ 
sakin voi tavata neekerinimiä, jotka kajahtavat hyvin 
suomalaisilta. Olihan tutkimusretkeilijä Livingstonella- 
kin neeperipalvelija, jonka nimi oli ”S u s i. 

Kuinka ongelma muinaisen Afrikan 
suomalaisuudesta on ratkaistava? 


Afrikassa on siis kerran täytynyt asua laajoille 
alueille levinneenä suomalainen kansanheimo, joka on 
nuo nimet sinne istuttanut, mutta joka itse on jo ammoin 
sieltä hävinnyt. Ja todella tiedämmekin, että esihisto¬ 
riallisina aikoina Afri kk aan hyökkäsi vaalea rotu, joka 
hyökyaallon tavoin levisi kautta tämän maanosan aivan 
sen sisäosia myöten. Ja ilmeisesti juuri tämä rotu edus¬ 
taa sitä kansanainesta, joka antoi Afrikalle sen suoma¬ 
laiset nimet. 

Tarkoitan noiden alkuaan ei-neekerirotuisten vahu- 
main esi-isiä, jotka kerran hallitsivat melkein koko 
Afrikkaa. 

"Tiedämme nyt”, kirjoittaa sir H. H. John ston 
heistä, "että Viktoria ja Albert Njansan välisiin maihin 
ainakin kaksituhatta (myöhemmin hän lisää: kolme- tai 
neljätuhatta) vuotta sitten koillisesta hyökkäsi rotu 
joka on ollut gallain ja egyptiläisten sukua. Nämä 
vahumain esi-isät johonkin määrin sekaantuivat neeke- 



reihin, sen kautta tummenivat ja saivat villaisen tukan. 

-Vanumat perustivat valtakunnan, joka ulottui 

Unjoron pohjoisrajoilta Tanganjikan rannoille ja Nii¬ 
listä Kongon aarniometsään. Tämä Kitaran vanha val¬ 
takunta hajosi moneksi pieneksi valtakunnaksi, joita 
enimmäkseen vahumat edelleenkin hallitsivat, vai kk a 
Ugandan kuningassuku koko joukon neekeriläistyi nai¬ 
malla neekereitä. Enimmäkseen vahumain valtakunnat 
elivät sovussa keskenään ja vasta viime aikoina syttyi 
veriviha Unjoron ja Ugandan välillä. — Neekeriväestö 
pitää vahumoja yliluonnollisina olentoina; he kun ovat 
maahan tuoneet sen vähän sivistystä, mitä sitä siellä on. 
Vahumaruhtinaat ylläpitivät keskenään seurustelua ja 
siitä he saivat koko laajat tiedot Sisä-Afrikan maantie¬ 
teestä. -Heidän hallituksensa erosi koko jou¬ 

kon Itä-Afrikan neekeriruhtinaitten vallanpidosta, hei¬ 
dän hoveissaan oli virkamiehiä ja arvonmiehiä ja maan 
hallinnossa vallitsi jonkinlainen järjestys. Heidän 
vaikutuksensa näyttää levinneen Kamerunista Sansiba- 
riin, Sudanin pohjoisrajoilta Nataliin saakka.” 

Siinä kappale vahumain esi-isäin historiaa. Siitä 
ilmenee, että heillä oli Afrikassa aikoinaan suuri vai¬ 
kutus ja että heidän liikkuma-alueensa olivat laajat. Ei 
olekaan ollut toista kansaa, europpalaisetkin kansat 
mukaanluettuina, joka olisi Afrikkaa näin laajassa mi¬ 
tassa hallinnut ja näin laajoilla alueilla yhtenäisesti vai¬ 
kuttanut. Piirrän tähän kartan, josta nähdään Kame- 

run, Sudan, Sansibar ja Natal ja siis vahumain vaiku¬ 
tusalueen raja. 



Ja juuri sillä alueella, joka jää vahumain muinai¬ 
seksi vaikutusalueeksi, ovat suurimmalta osaltaan nuo 
suomalaisten nimien kanssa samanlaatuiset nimet. Niitä 
ei ole sanottavasti esimerkiksi pohjoisimmassa osassa 

Afrikkaa, missä arabian- y.m. kielistä johtuvat nimet 
vallitsevat. Tämäkin seikka puolustaa sitä johtopää¬ 
töstä, että juuri vahumain esi-isät olivat ne ihmiset, jot¬ 
ka istuttivat Afrikkaan sen suomalaiset nimet. Ja minkä 
nimen yliluonnollisena pidetty olento, vahuma, kerran 
jollekin paikalle antoi, sitä neekeri säilytti pyhänä. 
Siten ovat nämä nimet pysyneet halki vuosituhansien 
muuttumattomina ja on niiden säilymistä lisäksi edistä¬ 
nyt tuo Afrikalle ominainen vanhoillisuus. Mikä tähän 
maanosaan kerran pääsee juurtumaan, se ei sieltä hevillä 
häviä. Niinpä vanhoista egyptiläisistä kuvista ilmenee, 
minkälainen oli silloisilla neekereillä tukan somistus ja 
koristeiden käyttö ja minkälaisia vaateparsia he käytti¬ 
vät. Ne ovat syrjäisemmissä seuduissa vielä tänäkin 
päivänä aivan samanlaiset kuin kolme ja puoli tuhatta 
vuotta takaperin. Yksin afrikkalainen naisihannekin on 
pysynyt useita tuhansia vuosia ennallaan. Egyptiläiset 
taiteilijat kuvasivat neekerikaunottaren niin lihavaksi ja 
möhkälemäiseksi, että miehen täytyi kuljettaa vaimoaan 
aasilla. Samanlaisia ovat vielä tänäkin päivänä neeke- 
ripäälliköiden lempivaimot, kuten monet matkustajat 
tietävät kertoa. Mitä syytä olisi siis neekereillä ollut 
ryhtyä muuttelemaan maan vanhoja ja vakiintuneita 
paikannimiäkään? 

Vahumain ja muinaisen Afrikan suomalaisten ongel¬ 
ma on ilmeisesti yhteydessä sen laajan ja pitkienkin 
matkojen taakse ulottuvan kaupan kanssa, jota kreetta- 

laiset eli minoalaiset aikoinaan harjoittivat. Kuten jo 
mainittu, levisivät vahumat Afri kk aan koillisesta, siis 
Punaiselta mereltä päin. Mutta juuri siellä, Punaisen 
meren suussa, Egyptin hieroglyfien mainitsemassa Punt 
maassa, asusti hämärässä muinaisuudessa se salaperäi¬ 
syyden verhoama kauppakansa, joka hallitsi idän van¬ 
hoja kauppaväyliä. 

Jotkut tutkijat ovat luulleet tämän kansan olleen 
foinikialaisia, mutta yhtä hyvällä syyllä he ovat alun¬ 
perin saattaneet olla Kreetan minoalaisia. Kreettalai- 
sillahan oli ikivanhat kauppayhteydet Egyptin kanssa, 
joten ei ole mahdotonta, että Egyptin faaraot käyttivät 
heidän välitystään kaupoissaan merentakaisten maiden 
kanssa. Samaan tapaan he myöhemmin näyttävät 
ollen yhteistyössä foinikialaistenkin kanssa. 

Ja entäpä jos nuo Etelä-Arabian mi nai ai s et, 
jotka olivat arabialaisia ja jotka noin vuodesta 1300 
lähtien e. Kr. pitivät lähes tuhannen vuoden ajan hal¬ 
lussaan suitseen ja mirhamin hankintaa sekä Intian ja 
Välimeren seutujen kauppaa, olisivat perineet sekä 
nimensä että kauppavaltiutensa Punaisen meren kur¬ 
kussa Kreetan m i n o a 1 a i s i 11 a. 

Ei liene aivan satunnaista, että minalaiset kohosivat 
kauppakansaksi samoihin aikoihin tai vähän sen jälkeen, 
kun Kreetan merivalta tuhoutui. Se voisi merkitä sitä, 
että kreettalaisen kauppavallan lopullisesti kukistuttua 
minoalaisten kauppasiirtola Punaisen meren suussa 

nopeasti rappeutui ja arabialaiset astuivat heidän tilal¬ 
leen ja heitä alettiin kutsua edeltäjiensä nimeä jäljitel¬ 
len minalaisiksi. 

Näiden minalaisten kauppakaravaanit ulotuttivat 
kaupparetkensä Välimerenkin rannoille, missä Caza, 
siis Kreetan siirtolaisten filistealaisten kaupunki oli nii¬ 
den päätepisteenä. Näköjään ne nousivat Punaisen 
meren pohjoispäästä Välimeren rantaa kulkevalle, 
Egyptistä Cazaan johtavalle kauppatielle, mutta vii¬ 
meksi mainittuun paikkaan saatettiin päästä etelästä 
päin toistakin tietä. Punaisen meren syvälle koilliseen 
pistävästä Akaba lahdesta kulki näet vanha kauppatie 
jokilaaksoa myöten Kuolleen meren eteläpäähän ja 
kulkemalla lyhyen maataipaleen poikki voitiin siitä 
päästä helposti Gazaan. Juuri tämän tien varrella oli 
tuokin jo ennemmin mainittu, Gazasta itään oleva paik¬ 
ka ”M i n o i s”, osoittaen sekin että tällä paikalla oli 
muinoin minoalainen kauppa-asema ja että tie siis oli 
alunperin minoalainen kauppatie. 

Näitä teitä oli varmaan jo ammoisia aikoja ennen 
foinikialaisia ja minalaisia kulkenut minoalaisia kauppa- 
seurueita Punaisen meren suuhun, hankkiakseen sieltä 
käsin savusteita ja hajuyrttejä Arabiasta ja Somali- 
maasta, kuuman ilmanalan tuotteita Intiasta sekä kul¬ 
taa Etelä-Afrikasta. 

Mutta onpa muinaisesta Kreetasta Punaisen meren 
suuhun saattanut olla yhtenäinenkin vesitie olemassa. 

Egyptin faaraot kaivattivat nimittäin 14:nnella vuosi¬ 
sadalla e. Kr. kanavan Egyptin suistomaasta Punaiseen 
mereen. Myöhemmin tämä kanava kuitenkin, arvaten¬ 
kin huonon hoidon vuoksi, meni aikojen kuluessa tuk¬ 
koon. Faarao Neko (614—604 e. Kr.) ryhtyi kaiva¬ 
maan kanavaa uudelleen, mutta työ heitettiin erään 
oraakkelilauseen vaatimuksesta keskeneräiseksi. Seu- 
raavalla vuosisadalla kumminkin persialaiset valloitet¬ 
tuaan Egyptin rakensivat Nekon alkaman kanavan val¬ 
miiksi. 

Tämä tällainen kanavan rakentaminen, sen tukkeu¬ 
tuminen ja jälleen avaaminen tekee uskottavaksi, että 
siinä on saattanut olla kanava olemassa jo vanhempina¬ 
kin aikoina, jo Kreetan varsinaisen loiston päivinä. 
Siinä tapauksessa olisi siis tuokin 14:nnellä vuosisadalla 
tapahtunut rakennustyö ollut vain entisen jo madaltu¬ 
neen ja vaikeakulkuiseksi käyneen kanavan avaamista 
ja korjaamista. Jos näin on ollut asian laita, mikä on 
sentään mahdollisuuksien rajoissa, ovat Kreetan minoa- 
laiset ja heidän liittolaisensa päässeet omista satamis¬ 
taan laivoilla suoraan Punaiselle merelle ja Koillis- 
Afrikkaan. 

Voimme siis olettaa, että Punaisen meren suussa 
muinoin olleiden suomalais-minoalaisten siirtokuntain 
vaikutuksesta syntyi Koillis-Afrikkaan todennäköisesti 
Somalin niemimaan tienoille sekakansaa, joka puhui 
vanhaa välimereläis-suomalaista kieltä ja että tämän 

kansan jäsenet olivat juuri noita vahumain esi-isiä. 
Tähän "viittaa myös nimitys ”Somal”, joka saattaa 
kätkeä itseensä vanhan Sam e — Suomi — Soom 
nimen. 

Myöhempäin vahumain rotuominaisuudet näyttävät 
viittaavan osaksi vanhaan välimereläis-vähä-aasialaiseen 
ihmistyyppiin, osaksi seemiläisiin, ehkä aarilaisiinkin. 
Livingstone sanoo ltawan vahumapäälliköstä, että 
tämän kasvot ja pää olivat kuin Assyrian muinaisraken- 
nusten veistokuvissa esitettyjen miesten. Tällä hän 
ilmeisesti tarkoittaa sitä, että tällä miehellä, jonka esi- 
isät olivat jo monessa sukupolvessa olleet kieleltään 
jopa osittain rodultaankin neekeriläistyneitä, oli hieno¬ 
piirteinen kasvojen muoto ja korkea kaartuva nenä. 
Juuri sellaisia kasvoja näkee useimmiten vanhoissa 
Assyrian ja Babylonian kuvissa. Myös näiden maiden 
seemiläisiin, joskin vähemmän kuin juutalaisiin, oli vai¬ 
kuttanut leimaa antavasti muinainen vähä-aasialainen 
ihmisrotu. 

Stanley taas kehuu vahumoja erikoisen kauniiksi. 
Eräässä kylässä Ugogossa tapasi hän siirtokunnan vahu¬ 
moja, joiden kauneus erikoisesti kiinnitti hänen miel¬ 
tään. Ruumiin kauneuden vuoksi heitä Stanleyn mie¬ 
lestä olisi voinut verrata Afrikan kreikkalaisiin. — Siis 
vahumain sekaantuneet jäkeläisetkin saattavat olla 
vielä kaunista ja uljasta väkeä. 

Ehkä onkin nimitys "vahuma” selitettävissä juuri 

tältä pohjalta. Siinä voisi piillä viron sana ”vahu”, 
joka merkitsee juuri kaunista, oivallista, urhoollista. 
Ehken vahuma nimi on alunperin tarkoittanutkin juuri 
tämän siirtolaiskansan ulkonaista kauneutta ja uljuutta 
neekeriväestön vähemmän kauniiseen ulkomuotoon ver¬ 
rattuna. 

Mitä sitten itse muinaisiin kreettalaisiin tulee, joiden 
hamilaiskansoihin, seemiläisiin ja vihdoin neekereihin 
sekottuneita jälkeläisiä vahumain esi-isät kaikesta päät¬ 
täen olivat, niin olivat hekin ulkomuodoltaan kaunista 
ja j ai opinteistä kansaa. Vanhoista kuvista päättäen he 
olivat sekoitusta useammasta eri rotutyypistä: kyömy- 
nenäisestä vähä-aasialaisesta, suoranenäisestä ja kauniis¬ 
ta välimerenrodusta, näköjään samasta, joka ilmenee 
ete nk in nykyisten italialaisten seassa. Ehkäpä kreetta- 
laisten joukossa oli vaaleita pohjoisrotuisiakin aineksia. 
Sikäläiset kuvat esittävät kaikkia näitä tyyppejä lähen¬ 
televiä ihmisiä rinnan. 

Joka tapauksessa kreettalaisten kauneusihanne oli 
kehittynyt korkealle. Epäilemättä juuri muinaisesta 
Kreetasta, joskin ehkä Egyptistäkin, saivat kreikkalaiset 
paljon vaikutteita kuuluisaksi tulleen kauneusihanteensa 
muodostumiseen. 

Punaisen meren suun seuduilta on siis suomalaisia 
kansoja saattanut kerran levitä ympäri Afrikkaa. 
Ja noille vahumain vaaleille esi-isille on käynyt samoin 
kuin niin monille muille vaeltaja-, kauppa- ja valloitta- 

jakansoille: he ovat sulautuneet paikalliseen alkuväes¬ 
töön. Tässä tapauksessa on sulautuminen tapahtunut 
neekerirodun voitolla. Hajaantuneina pieniin siirtoloi¬ 
hin ja yhdyskuntiin ympäri Afrikkaa, omaksuivat suo¬ 
mensukuiset vahumain esi-isät aikojen kuluessa heitä 
paljon vahvalukuisempana ympäröivän neekeriväestön 
kielen ja sulautuivat tähän väestöön yhä enemmän 
rodullisestikin. Mutta heidän sinne laajoille alueille 
jättämänsä paikannimet ovat tässä vanhoillisessa maassa 
säilyneet halki vuosituhansien ja tulevat ne siellä var¬ 
maan vielä kauan olemaan tulevien suomalaisten koulu- 
poikain silmäti kk una. 

Tätä sulautumista on todennäköisesti ratkaisevalla 
tavalla edistänyt Afrikan liiaksi kuuma ja veltostuttava 
ja monessa suhteessa epäedullisesti vaikuttava ilman¬ 
ala. Neekereillä, jotka ovat sikäläisiin olosuhteisiin 
tottuneet ja polvi polvelta niihin mukautuneet, on siellä 
parhaat edellytykset pitää jatkuvasti puolensa. Kuvi- 
teltakoonhan, että esimerkiksi nykyisiä europpalaisia 
sijoitettaisiin pieniin siirtokuntiin neekerien sekaan ym¬ 
päri Afrikan sisäosia ja päiväntasaajan seutuja ja heidät 
jätettäisiin sinne aivan oman onnensa nojaan. Mitä 
heistä tosiaan olisikaan kahden tuhannen vuoden 
perästä jäljellä? Tuskin muuta kuin heidän mustu¬ 
neita, hieman europpalaispiirteisiä jälkeläisiään ja hei¬ 
dän sinne tänne sirottelemiaan, vielä europpalaiskieli- 
siksi tunnettavia paikkojen nimiä. 

„Lemba” — afrikkalainen lemmen- 
jumala! 

Rakkausromaanien kirjoittajat puhuvat välistä san¬ 
gen halveksivassa äänilajissa maailmankartastoista. 
Ja kai sen vuoksi, ettei niissä ole esitetty kuutamokoh- 
tauksia, ihmiskuvauksia, ihmiskohtaloita ja sen sem¬ 
moista, vaan ainoastaan värejä, kauhean paljon outoja 
nimiä ja sinne tänne koukeroittelevia viivoja, he saat¬ 
tavat joissakin sukkeliksi tarkoitetuissa sanakäänteissään 
rinnastaa niitä sellaisiin todella haukotuttaviin tekelei¬ 
siin kuin puhelinluetteloihin ja tilastokalentereihin. 

Kuitenkin saattaa maailmankartasto olla monta ver¬ 
taa mielenkiintoisempi kuin rakkausromaani, varsinkin 
jos jälkimmäinen on tuota liirum-laarum tyyppiä, joka 
voi olla äitelä kuin ylenmääräisellä siirapilla höystetty 
voileipä. Kartasto kertoo sekin omalla mykällä taval¬ 
laan ihmiskohtaloista, niin, vieläpä koko ihmiskunnan 
kohtaloista. Se näyttää kansojen asuma-alueiden ja val¬ 
tiollisten alueiden rajat, joiden vetämisessä on monasti 
purkautunut inhimillisiä intohimoja enemmän kuin mitä 


— 143 — 



voidaan kuvata paksummassakaan romaaninidoksessa. 
Ainakin minun mielestäni ne romaanikirjailijat, jotka 
halveksivat maailmankartastoja, ovat syvällisempää 
historian tajua vailla. 

Voipa hakeva löytää kartastoistakin, varsinkin nii¬ 
den nimistöstä, pilkahduksia tuosta romaanien ja runo¬ 
jen iänikuisesta aiheesta — lemmestä. Vai mitä sano¬ 
taan Afrikan sudanilaisesta paikannimestä ”1 k e 1 e m- 
b a”? Eikö se ilmielävästi muistuta noita vanhoja suo¬ 
malaisia henkilönimiä ”lkälempi” ja "Ikalem- 
p a”? Ja entä Kongossa oleva paikannimi ”Lembo”, 
joka tuo mieleen sekä vanhan suomalaisen "Lempo” 
nimen, että entisen ”L e m p o” nimisen suomalaisen 
rakkauden-ja lemmenjumalan! 

Mutta paholainenhan Lempo on, sanottaneen. Niin¬ 
pä kylläkin, mutta vain myöhäisemmän käsityksen 
mukaan. Alun perin hän on ollut lemmenjumala, kuten 
hänen nimensäkin sen selvästi ilmaisee. Vastaapa 
Lempo päälle päätteeksi Amor-jumalaa, jonka tunto¬ 
merkitkin hänellä on. Lemmolla oli kansan käsityk¬ 
sessä esimerkiksi siivet aivan samoin kuin Amorillakin 
oli. Eräässä runosäkeessä näet sanotaan: ”Lähe Lempo 
lentämähän, kirjosiipi kiitämähän.” Runojen mukaan 
oli Lemmolla tämän lisäksi vielä nuoletkin, aivan 
samoin kuin Amorillakin. Ja vielä nytkin puhutaan 
Suomessa joskus "Lemmon nuolista”. 

Suomessa lempa ja lempo sanat kuuluvat yh- 

teen lempi sanan kanssa ja ovat vain viimeksi maini¬ 
tun sanan eri muotoja sekä ovat merkinneet alunperin 
samaa kuin tämäkin. Ja että myöskin tuosta Afrikan 
”lkelemba” nimestä eroittuva jälkiosa, ”lemba” 
sana on tekemisissä rakkauden ja lemmen kanssa, sen 
osoittavat sikäläiset, niin sanotut ”Lemba-avioliitot”. 
Afrikassa näet ”on olemassa erityinen avioliiton laji, 
jota sanotaan Lemba-avioliitoksi, joka määrättyjä me¬ 
noja toimittamalla ja Lemba jumalaa rukoilemalla sol¬ 
mitaan ja jonka solmijat ovat velvoittaneet itsensä anka¬ 
rampaan uskollisuuteen. . 

Tämä seikka siis selvää selvemmin osoittaa, että 
yhtäläisyys noiden afrikkalaisten Le mb o ja Ike- 
lemba nimien sekä suomalaisten Lempo, 1 k a- 
lempa ja Ikälempi nimien välillä ei ole satun¬ 
naista. Afrikassa on kuin onkin ollut ”L e m b a” nimi¬ 
nen lemmenjumala. Siispä on siellä täytynyt olla 
"lemba” sanakin, joka on vastannut suomalaista 
lempa sanaa ja merkinnyt samaa kuin sekin, nimit¬ 
täin lempeä, rakkautta. Mutta oikeastaan tämä ei ole 
mikään ihme. Monissa sikäläisissä neekerivaltioissa, 
kuten Ugandassakin, papit olivat alkuaan suomalaissu- 
kuisia vahumoja ja he tietysti panivat alulle suomalais- 
nimisten jumalain palvonnan. 

Suomalaiset kulttuurikansana. 

Esisuomalaiset ovat siis levinneet Välimeren itäpään 
maista kahdelle eri taholle: Itämeren rantamille ja 
Afrikkaan. Pohjoisessa ne, kuten jo on ollut puhe, 
sulattivat itseensä itäbalttilaista, pohjoismaista ja lappa¬ 
laista rotua ja antoivat näille roduille kielensä. Eteläs¬ 
sä tapahtui aivan päinvastainen ilmiö. Siellä saivat 
epäedulliset olosuhteet aikaan sen, että sinne levinneet 
suomalaisheimot menettivät kielensä ja neekeriläistyivät 
aikojen kuluessa. 

Itämeren suomalaiset eivät siis näin ollen ole mitään 
Itä-Venäjältä singahtaneita metsäläiskansoja, jotka vasta 
äskettäin olisivat saaneet nuhkaista länsieuroppalaista 
sivistystä, vaan ne ovat muinaisen suuren välimereläis- 
suomalaisen sukupuun myöhäisaikaisia vesoja. 

Suomalaiset kansat ovat siis tavallaan Europan van¬ 
himpia sivistyskansoja, sillä juuri heidän esi-isänsä oli¬ 
vat tämän maanosan sivistyksen varsinaisia luojia ja 
välittäjiä. Kreikkalaiset näet saivat, paitsi Itämailta, 
virikkeitä sivistykselleen myöskin kreettalais-mykeneläi- 
sestä kulttuurista, vaikkakin heidän aikaansa näyttää 

eroittaneen tuosta heitä edeltäneestä ajasta ja sivistyk¬ 
sestä jonkinlainen keskiaika, samantapainen kuin mitä 
meidän sivistystämme eroittaa kreikkalais-roomalai- 
sesta. 

Kreetalla asuessaan oli suomalaisilla jo kirjoitustaito 
ja monikerroksisia palatseja kiertoportaineen, vesijoh- 
toineen, kylpyhuoneineen, lämmitettävine uuneineen 
sekä varasto- ja viinikellareineen silloin, kun nykyisten 
europpalaisten kansain esi-isät vielä elivät kivikaudessa. 

Tuo Välimeren itäpään rikas suomalainen pronssi- 
kautinen kulttuuri kuvastuu vieläkin kalevalaisissa ru¬ 
noissa. Niissä lauletaan vaskesta valetuista uuneista, 
vaskikattoisista "naisten linnoista”, hopeapäisistä veit¬ 
sistä ja kultaisista kuraksista eli puukoista. Juuri Kree¬ 
tan suomalais-minoalainen kauppakansa levittikin kaup- 
paretkillään Alasian (Kyproksen) vaskesta valmistet¬ 
tuja aseita ja muita tarvekaluja ympäri Europpaa ja 
lopetti siten vähitellen maanosastamme kivikauden. 

Ja tuo suomalaiselle tuvalle ominainen piirre, nimit¬ 
täin että penkit eli lautsat ovat asetetut pitkin seinävie¬ 
riä, esiintyy sekin jo muinaisessa Kreetassa. Knossok- 
sen paikalla olleessa palatsissa oli nimittäin eräs sali, 
jossa kiviset penkit kiersivät pitkin seiniä ja jossa yhdel¬ 
lä sivulla oli selkänojalla varustettu tuoli, nähtävästi 
hallitsijan valtaistuin. Juuri tähän palatsiin sopisi hyvin 
sijoittaa Kyllikin, "Saaren neiti”, joka saattoi olla kreet- 
talainen prinsessa. Hänestä nimittäin sanotaan: 

"Kylli oli Saaren neiti, Saaren neiti, Saaren kukka, 
kasvoi koissa korkeassa, yleni ylen ehossa, istuen ison 
majoilla, peräpenkin notkumilla.” 

Kreettalaiset kuvaesitykset antavat tilaisuuden kat¬ 
sahtaa pikimältään sikäläisten suomalaisten muinaiseen 
sotalaitokseenkin. Hagia Triadasta löydetyt, eräässä 
vaasissa olevat sotilaskuvat ilmaisevat, että tuona aikana 
suomalaisten sotilaallinen järjestys oli hyvin kehittynyt. 
Tuossa seisoo upseerin edessä sotilas kunnia-asennossa, 
keihäs tanassa vierellä. Sotilaan asento ja ilmeet ovat 
ihmeteltävän nykyaikaiset. Sama tuikeus silmien kat¬ 
seessa, sama virallinen ilme kasvoilla, sama jännitys 
ruumiissa ja sama teennäisen pöyhkeä, jäykkä asento 
kuin nykyaikaisilläkin sotilailla. Ja entä upseeri sitten? 
Hän pitää paljastettua miekkaa oikeassa kädessään sa¬ 
maan tapaan kuin nykyaikaiset upseerit paraateissa ja 
hän katsoo niin ylhäisin ja itsetietoisin ilmein sotilaaseen 
kuin olisi hän vähintäin kenraali entisessä Saksan keisa¬ 
rillisessa armeijassa. Kreettalainen kuva on ihmeen elä¬ 
vä ja paljon puhuva. 

Ja entä Kreetan naiset sitten! Tuossa erästä naisen 
muotokuvaa esittävä fresko. Naisen kuva on kuin jos¬ 
tain Parisin muotilehden kannesta temmattu. Piirteet 
ovat eloisat, huulet maalatut, silmäterät on suurennettu 
jollakin aineella, luultavasti belladonnalla, puolipitkä 
tukka on käherretty aaltomaiseksi ja valuu somina kieh- 
kuroina valkoiselle kaulalle. Eräs vallaton kihara on 


— 148 — 



valahtanut otsalle. Kuvasta näkyy, että naisella on 
ollut kevyt, avokaulainen ja rintojen seudun jokseenkin 
avoimeksi jättävä puku. 

Tuolla toisessa, tosin turmeltuneessa freskossa, näh¬ 
dään nainen istumassa kirjaillulla istuinkorokkeella, 
luultavasti jonkinlaisella leposohvalla. Valitettavasti 
on kuva lohjennut, niin että näkyy vain naisen yläruu¬ 
mis ja selkä viivat, mutta nekin riittävät ilmaisemaan, 
että hän on ollut siromuotoinen kaunotar. Hänellä on 
osittain toisenlainen tukkalaite kuin edellisessä kuvassa 
esitetyllä naisella. Kiharat valuvat kylläkin avoimelle 
niskalle ja otsan rajasta pistää esille houkutteleva hius¬ 
kiehkura, mutta hänen päälaellaan on nuttura ja tukan 
rajassa otsan yli kulkee nauha, jonka alapuolella on 
pallomaisia, vieri vieressä olevia pieniä hiuslaitteita. 
Kun hän siinä istuu nojaten olkapäänsä jotain koristeel¬ 
lista pylvästä vasten, on hän niin ihmeteltävän varman 
ja huolettoman näköinen, että hän sopisi sellaisenaan 
liikkumaan missä nykyaikaisissa diplomaattikutsuissa 
tahansa. 

Tuossa taas kreettalainen kuvapatsas, joka esittää 
hienosti puettua naista. Ikävä kyllä, on nainen menet¬ 
tänyt päänsä, niin ettei voi nähdä millaiset hänen kas¬ 
vonsa ovat olleet. Mutta jos ne ovat osapuilleenkaan 
olleet sopusoinnussa hänen muun ulkonaisen olemuk¬ 
sensa ja pukunsa kanssa, on hänen kokonaisuudessaan 
täytynyt olla loistava ilmestys. Hänellä on rinnat aivan 

paljaina ja hänen pukunsa hihat päättyvät hieman kyy¬ 
närpään yläpuolella. Hän on niin hoikka vyötäröiden 
kohdalta, että hänellä on aivan varmasti täytynyt olla 
kureliivit. Vaikutusta täydentää viidellä, kuudella toi¬ 
nen toisensa päälle laskeutuvalla liehuttimella varus¬ 
tettu liehuhame. Sanalla sanoen, hänen pukunsa on 
täysin nykyaikainen, jos käsitetään tämä sana hiukan 
laajemmin. 

On omituista ajatella, että kaikki tämä tarkoituksen¬ 
mukaisuus, rikkaus, ylellisyys ja hienostus edusti suo¬ 
malaista sivistystä, vieläpä aikana, jolloin Keski- ja Poh- 
jois-Europan kansat vielä enimmäkseen hij oivat aseensa 
kivestä ja asuivat maatuvissa tai turvekattoisissa maan¬ 
päällisissä hökkeleissä tai muunlaatuisissa häfhätää ky¬ 
hätyissä majoissa. 

Mutta entä kielitiede ja sen saavutukset ja todistuk¬ 
set? Ovathan suomalaiset kansat lainanneet germaa¬ 
neilta ja liettualais-lättiläisiltä kansoilta joukon tärkeitä 
kulttuurisanoja, jotka todistavat, että suomalaiset ovat 
alkaneet sivistyä vasta näiden kansain naapuruuteen 
jouduttuaan. Eikö hän tiedä mitään kaikesta tästä? 
Kuulen hengessäni tällaisia huudahteluja. 

En tietenkään ole voinut näitäkään seikkoja sivuut¬ 
taa noin vain ilman muuta enkä ummistaa niille koko¬ 
naan silmiäni. Olenhan tietysti lukenut yhtä ja toista 
noista lainasanoista sekä niiden nojalle rakennetusta 
kulttuurihistoriallisesta teoriasta. Mutta en ole myös- 

kään voinut välttyä tekemästä erästä huomiota: nekään, 
jotka tähän teoriaan luottavat, eivät ole aina varmoja 
siitä, kummalta puolen sanalaina on todellisuudessa teh¬ 
ty. He väittelevät keskenään näistä sanoista ja ovat 
usein eri mieltä. Niinpä esimerkiksi sana laiva, joka 
liettuankielessä kuuluu laivas, on toisten mukaan lai¬ 
nattu liettuankielestä suomalaisiin kieliin, toisten mu¬ 
kaan taas päinvastoin. Aivan samoin on myöskin kataja 
sanan laita. Ja vai kk a sanoja, joiden suhteen kielimiehet 
ovat eri mieltä, ei olisikaan paljon, niin on vähäinenkin 
epävarmuus tässä suhteessa kuitenkin omiaan langetta¬ 
maan epäilyksen varjon muihinkin sanoihin nähden. 
Kukapa niin varmasti lopultakaan tietää, mistä kielestä 
mikin sana on todellisuudessa lainattu ja missä kielessä 
se on alkuperäinen. 

Ja toisekseen, vaikkapa suomalaiset olisivat lainan¬ 
neetkin joukon sanoja, niin onhan sanalainoja saattanut 
tapahtua ilmankin, että on omaksuttu kulloinkin 
kyseessä olevaa sanaa vastaava esine tai käsite siltä kan¬ 
salta, jonka kieleen sana alunperin on kuulunut. 

Koska eräs tunnettu suomalainen historiantutkija ja 
yliopistomies on ilmaissut tämän saman asian sangen 
sattuvin sanoin jo yli kolmekymmentä vuotta takaperin, 
niin otan hänen sanansa tähän: 

”Esim. väittäessämme, että suomalaiset kansat olisi¬ 
vat liettualaislättiläisiltä oppineet erottamaan eräitä per¬ 
heellisiä sukulaisuussuhteita, tuntemaan eräitä viljelys- 

kasveja j.n.e., menisimme valtuuttamme ulommaksi. 

Sama on asian laita germaanisissa lainoissa.- 

Ei olisi oikein, jos lainasanain mukaan uskoisimme suo¬ 
malaisten kansain sanain kanssa oppineen tai lainanneen 
germaanisilta kansoilta kaikki ne esineet, laitokset ja 
tavat, joita sanat merkitsevät. Emmekä ilman muita 
mutkia ole oikeutettuja uskomaan, että esi-isämme oli¬ 
sivat oppineet kutomataidon muinaisvenäläisiltä . . .” 
Koko sanalainajuttu, josta on suotta tehty niin kauas 
tähtääviä johtopäätöksiä, ei ole mitään sen ihmeel¬ 
lisempää, kuin että germaanien ja liettualais-lättiläisten 
naapuruus on aiheuttanut suomenkieleen ja sen läheisiin 
sukukieliin joukon uusia sanoja. Kutakin sanaa vas¬ 
taava vanha sana on vain vähitellen jäänyt pois käytän¬ 
nöstä ja viimein unohtunut. Uusi sana on tunkenut 
yksinkertaisesti vanhan sanan pois tieltään. Tämänta¬ 
paisia ilmiöitähän on havaittavissa meidänkin päivi¬ 
nämme, aivan meidän silmäimme edessä. Esimerkiksi 
sana rinta on tunkemassa pois samaa tarkoittavaa par- 
mas sanaa, jota tuskin enää käytetään muualla kuin 
runokielessä. Ja jos kysytään nykypolven suomalaisilta, 
mitä sana ”hila” merkitsee, niin useimmat eivät sitä 
tiedä. Mutta jos tiedustellaan, mitä sanat veräjä ja 
portti tarkoittavat, niin lapsetkin tietävät täsmälleen 
nämä sanat selittää. Ja kuitenkin tuo vanha suomalainen 
sana hila, joka on sentään säilynyt lakikielessä ja sana¬ 
kirjoissa, merkitsee juuri veräjää ja miksei porttiakin. 

Ja onpa noissa "lainatuissa” sanoissa, joista on niin 
suurta melua pidetty, paljon sellaisiakin, joilla on ollut 
tiettävästi ja osittain vieläkin on, vanhat suomalaiset 
vastineensa. Muutama esimer kk i tästä seikasta: 

Sana "keihäs” on kuulema lainattu germaanien kie¬ 
lestä. Olkoonpa niinkin, mutta minne sana "astala” 
sitten jää. Sepä merkitsee myös keihästä, asekalua ja 
on epäilemättä sama kuin latinan "hasta” keihäs ja 
"hastula” pieni keihäs. Suomen "astala” on siis varsin 
varmaan ikivanha sana. 

Ja entä sitten "keula", toinen germaaninen "laina". 
Suomalaisissa laivoissa on toki vanhastaan ollut 
"kokka”, mikä sana tarkoittaa aivan samaa kuin keu¬ 
lakin. Ja kokka taas merkitsee aivan samaa laivan osaa 
kuin "nokka”. Tämän lisäksi on vielä olemassa sana 
"nenä”, joka sekin merkitsee laivan kokkaa, etukeulaa. 
Runossa sanotaan laivasta: "Nenä hyrski hylkehenä, 
perä koskena kohisi.” Myös Lönnrotin sanakirja tuntee 
"no kk a” ja "nenä" sanat samassa merkityksessä kuin 
kokka ja keula. 

Siinä siis tuolle germaaniselle "lainasanalle” koko¬ 
naista kolme suomalaista vastinetta. Eikä kiivainkaan 
lainausintoilija väittäne, etteivät no kk a ja nenä olisi 
alkuperäisiä suomalaisia sanoja. Tottahan suomalaiset 
toki ovat osanneet antaa muilta neuvoa kysymättä 
nimen niin tärkeälle ruumiinosalle kuin nenä on. 

Ja sitten kolmas germaaninen laina, ”neula”. Täl¬ 
läkin on vanha suomalainen vastine, sana ”äimä”, joka 
tarkoittaa aivan samaa esinettä kuin neulakin, vai kk a se 
onkin erikoistunut myöhemmin tarkoittamaan määrä¬ 
tynlaista nahkan ompelemiseen käytettävää neulaa. 

Sana ”laita” on muka liettualais-lättiläisperäinen, 
mutta entä "parras” ja "pallas”, jotka nekin tarkoitta¬ 
vat laitaa, reunaa, vieläpä erittäinkin juuri laivan laitaa. 
On siis ollut aivan turhaa vaivaa kuvitella, että suoma¬ 
laiset, oppiessaan muka meren kulun alkeita liettualais- 
lättiläisiltä, olisivat heiltä saaneet sanavarastoonsa niin 
tärkeätä laivan osaa kuin laitaa merkitsevän sanan ja 
käsitteen. Puhutaanhan vanhassa runo- ja tarukielessä 
paljon laivan partaista ja parraspuista eli laivan laito¬ 
jen päällimäisistä reunalistoista. Ja vielä parisenkym¬ 
mentä vuotta sitten kuultiin seuraavanlainen elävän kie¬ 
len lause, "laineet lyövät laivan pallasta vasten”, s.o. 
laitaa vasten. (O. F. Lönnbohmin tiedonanto). 

Noiden lainoina pidettyjen sanojen nojaan rakenne¬ 
tut sivistyshistorialliset päätelmät lepäävät siis hyvin 
heikolla perustalla. Ne ovat vain eräänlainen lauma- 
tunnelman aikaansaama muotikuvittelu ja kelpaavat 
korkeintaan koulupojille päähän tankattavaksi, mutta 
heistäkin vain apinamaisen muistin omaaville, arvoste- 
lukyvyttömille ulkolukijoille. Älykkäimmissä koulupo¬ 
jissakin niiden täytyy herättää epäilyksiä. 

Mitä muuten vanhempaan meriliikenteeseen tulee, 

niin siinä muut tietäkööt huutia suomalaisten rinnalla. 
Itse sana meri — se tietysti on samaa juurta kuin tuo 
latinan kansainväliseksi tullut mare — oli tunnettu juuri 
suomalaisessa muodossa Välimeren itäpäässä, osoittaen 
sekin suomalaisten muinaista suurta vaikutusta merilii¬ 
kenteen alalla noilla tienoin. Egyptiläisten nimittäin 
tiedetään käyttäneen tätä sanaa juuri sellaisena kuin 
nykypäivien suomalaiset tänäkin päivänä. Tuon noin 
2000 vuotta e. Kr. Egyptiin rakennetun suunnattoman 
suuren keinotekoisen järven nimi oli näet "Meri” (s.o. 
järvi) tai myöskin "Meris”. Saman Meri- tai Meris- 
järven nimi oli kreikkalaisessa muodossa M o i r i s. 

Ja olenpa melkein valmis syömään kaikki vanhat 
kenkäromuni, jollei suomalainen pursi sana piile erään 
muinaisen välimereläisen merikansan nimessä. Egypti¬ 
läiset kirjoitukset mainitsevat näet 1200 tienoilla e. Kr. 
Vähässä-Aasiassa "pursati” tai "pursta” nimisen 
"merirosvokansan”, siis merta kulkevan kansan. Nämä 
nimet tuovat elävästi mieleen nuo vienankarjalaiset pursi 
sanan muunnokset: "pursto", "purste” ja 

"pursti”. 

Ei ole muuten mikään sattuma, että juuri karjalaiset 
ovat eniten säilyttäneet vanhaa suomalaista merisanas- 
toa saduissaan ja tarinoissaan. Niissä esiintyy tuollai¬ 
nenkin jo kehittyneestä meriliikenteestä kertova sana 
kuin "m e r i m a 1 k i o”, s.o. merimiesvanhus, kunnot¬ 
tomaksi käynyt merimies. Mikä erinomainen ja kau- 

niisti sointuva sana, jonka voisi nykysuomeenkin hyvällä 
syyllä ottaa käytäntöön. Ohimennen mainittakoon, että 
Lönnrotin sanakirjassa ”malkio” merkitsee poloista, 
vaivaista. 

Ja entä "merimarras”, haaksirikkoinen. Siinä¬ 
kin karjalaiset ovat säilyttäneet sanan, joka täydellä 
syyllä puolustaisi paikkaansa nykykielen sanojen jou¬ 
kossa. Se olisi lyhempikin kuin tuo "haaksirikkoinen”. 

Ja karjalaisten satujen ”o smankulj u”, laivassa 
oleva vankila eli tyrmä, on sana jota tuskin monetkaan 
merisariakirjain laatijat tuntevat. Kuten näkyy, on tämä 
yhdistetty sanoista ”osma” ja ”kulju”. Edellinen mer¬ 
kitsee Lönnrotin sanakirjassa muun muassa samaa kuin 
lehtisali, teltta, hytti. Vironkielen ”osm”, merkitsee 
taas juuri hyttiä. ”Umpikulju” merkitsee Lönnrotilla 
sellaista paikkaa, joka on ilman kulkuaukkoa, joten 
osmankulju on tyrmän nimityksenä hyvin ymmärret¬ 
tävä. Saman osma sanan yhdistelmä on myöskin 
”o s m a n k a n s i”, joka tarkoittaa laivan komento- 
sikaa. 

Mutta karjalaiset ovat tunteneet sellaisenkin meri¬ 
termin kuin ”mer ip e ij ahat”, joka merkitsee me¬ 
rellä tapahtuvia hautajaisia. Ja meripeijaisissa on käy¬ 
tetty ”horttalautsa” nimistä lautaa. Eräässä kar- 
jalaisessa sadussa kerrotaan laivalla olleesta vainajasta: 
”Horttalautsah pantih, horttakivi piälle loajittih ja me- 

reh työnnettih.” Muuten ”horttana” merkitsee Lönnrotin 
sanakirjassa horroksissa olevaa. 

Erikoinen luovimistakin merkitsevä sana on karja¬ 
laisilla ollut, nimittäin "viistota”. Ja vanha ankku¬ 
rin nimitys niin Karjalassa kuin muuallakin Suomessa 
on "riippa”, joka johtuu selvästi sanasta riippua. 
Onpa karjalaisilla ollut "siver köysikin”, jolla 
mitattiin meren syvyyttä eli joka siis toisin sanoen oli 
sama kuin luotausnauha. Lönnrotin sanakirjassa 
"siver” merkitsee samaa kuin syvä paikka. Puhutaan 
myös meren sivereistä, syvereistä, syövereistä eli syvän¬ 
teistä. 

Kaikki nämä muinaiskarjalaiset meritermit, jotka 
olen pannut tähän Eino Kemppaisen itse ukko Onoilalta 
kuulemien satujen, tarinoiden ja tarujen mukaan, kerto¬ 
vat siis pitkälle kehittyneestä merenkulkutaidosta ja 
aavoilla merillä liikkumisesta. Mutta eihän ole ihme¬ 
kään, jos karjalaiset, vanhojen kaarialaisten suoranaiset 
jälkeläiset, vielä myöhäisiin aikoihin säilyttivät meri- 
sivistyksensä ja merenkulkijamaineensa. 

Tätä vanhaa suomalaista merisanastoa on tietysti 
säilynyt oma osansa Kalevalassakin. Siellä on paljonkin 
tuollaisia oudoilta kuulostavia nimityksiä kuin esimer¬ 
kiksi "taika”, köli ja "kelsi”, kölipohja ja monia muita 
joita nykyinen polvi ei ilman muuta ymmärrä. Kaleva¬ 
laisista runoista myös ilmenee, että vanhat suomalaiset 
pitivät aavoilla merillä liikkuessaan laivojensa mastojen 

eli purjepuiden nenissä miehiä tähystäjinä, tapa, jota 
monet muut kansat ovat suosineet ja joka myös muinai¬ 
silla välimereläisillä merikansoilla näkyy olleen tavalli¬ 
nen. Egyptiläisissä kuvissa nimittäin esiintyy pohjoi¬ 
sesta Egyptin rantamille saapuneiden "mcrikansain” 
sotalaivoja. Niiden aivan mastojen neniin on kuvat¬ 
tu tähystyskoreja, joissa istuu miehiä tähystämässä. 
(Kts. Erman-Ranke, Aegypten, k. 269). 

En siis suinkaan kiellä sitä mahdollisuutta, etteikö, 
suomalaisten kansain kielissä saattaisi ollakin joukko 
vanhoja germaaneilta ja liettualais-lättiläisiltä lainattuja 
sanoja, mutta tämä seikka ei millään tavoin vielä to¬ 
dista, että suomalaiset olisivat noilta kansoilta saaneet 
myös sanoja vastaavat esineet ja käsitteet. Kaikki pää¬ 
telmät tässä suhteessa ovat vain kuvitteluja, joilla ei ole 
milloinkaan ollut vastaavaisuutta todellisuudessa. Täl¬ 
laisille kuvitelmille muka suomalaisten muinaisesta 
kovin alhaisesta sivistystasosta on epäilemättä antanut 
ravintoa myös roomalainen historioitsija Tacitus, joka 
Germania teoksessaan kertoo erään Europan pohjois¬ 
puolisissa osissa asuneen Fenni kansan raakuudesta ja 
alkeellisista oloista. Luultiin kauan aikaa, että rooma¬ 
lainen oli tarkoittanut näillä Fenneillä suomalaisia. Tuo 
Tacituksen juttu yhdistettiin suomalaisiin ja se syöpyi 
vähitellen oppineille veriin ja tuli heidän toiseksi luon¬ 
nokseen. Ja kun sitten lisäksi keksittiin vielä noita ole¬ 
tettuja sanalainoja, joita hyvin sopi tulkita Tacituksen 

kertomuksen mukaisesti, oli teoria suomalaisten esihis¬ 
toriasta valmis. 

Viimein alkoi oppineiden aivoissa kuitenkin kangas¬ 
tella joitakin epäilyksen ituja. Ja aikaa myöten useim¬ 
mat heistä tulivat siihen käsitykseen, etteivät nuo Taci- 
tuksen mainitsemat Fennit voikaan olla suomalaisia 
vaan lappalaisia. Lappalaisista on näet vanhoista ajois¬ 
ta käytetty tuota samaa nimeä fenni tai fmn, jota muut 
kansat ovat suomalaisistakin käyttäneet. Norjassa kut¬ 
sutaan vielä nytkin lappalaisia finneiksi. Nykyään on 
enää vain harvoja, tottumuksiinsa piintyneitä historian¬ 
tutkijoita, jotka vielä pitävät kiinni Tacituksen Fennien 
ja suomalaisten samuudesta. Mutta noille sanalainoille, 
niille rakentavat vielä useimmat kielimiehet ja tutkijat. 

Kuitenkin olivat juuri suomalaiset todellisuudessa 
vanhempina aikoina kulttuuria antavana puolena. Toi- 
vathan he Välimeren maista Pohjois-Europpaan kehit¬ 
tyneen pronssikauteen sivistyksen. Ja ovathan he aiheut¬ 
taneet europpalaisiin kieliin monia sanoja, joista vain 
liian vähän puhutaan. 

Jos esimerkiksi sana lehmä ei ole alkuperäistä suo¬ 
mea, niin ei vuorostaan myöskään samaa eläintä tarkoit¬ 
tava ruotsin sana k o ole alkuperäistä ruotsia, eipä edes 
mitään indoeuroppalaista kieltä. Ja tämänkin sanan 
avain löytyy Kreikasta, suomalaisten vanhoilta asuin¬ 
mailta. Pelasgeista näet tiedetään, että he palvelivat 
kuuta käsittäen sen lehmäksi. Sitä samaa perua on 

Kalevalassakin tuo puhe ”kuun sarvisista sakaroista”. 
Kuu oli kuin olikin siis muinaisten suomalaisten tietoi¬ 
suudessa lehmä ja näin ollen saatettiin lehmää, varsin¬ 
kin hyväilytarkoituksessa, kutsua myös nimellä ”kuu”. 
Ja ilmeisesti juuri tästä jäi ruotsinkieleen kummittele¬ 
maan tuo lehmää merkitsevä sana k o, joka ääntyykin 
aivan samoin kuin ikivanha suomalainen sana kuu. 

Ja entä sitten indoeuroppalaisten kielten äitiä mer¬ 
kitsevät sanat! On ollut jo puhetta siitä mikä merkitys 
maaäidin palvonnalla oli muinoin Etu-Aasiassa ja Väli¬ 
meren itäpään maissa. Esimerkiksi Vähässä-Aasiassa, 
jossa maaäidin nimi suomalaisten vaikutuksesta oli 
”Ma”, hänen kultiinsa muodosti miltei koko uskonnol¬ 
lisen elämän ytimen. 

Myös Suomessa on pidetty maata kaikkea elämää 
ylläpitävänä äitinä. Sitä osoittaa sananlaskukin: ”Kyllä 
Maa lapsensa (toisin: väiveensä, itikkansa) elättää.” 
Siinä siis maa on personoitu. Elän on äiti ja ihmiset ja 
eläimet ovat hänen lapsiaan. Elänenkin rintojensa nes¬ 
teet, aivan kuten etu-aasialaisen maaäidinkin, riittävät 
koko luomakunnalle. Suomalaisissa loitsuissa hänellä 
on nimi ”Maatar”. Tästä Maattaresta sanotaan 
niissä, että hän tempoo ja vetää kasveja esille maasta 
eli toisin sanoen siis auttaa maan kasvullisuutta ja edis¬ 
tää sen hedelmällisyyttä kuten Vähän-Aasian maa¬ 
emokin. Siinä meillä on siis kaksi suomalaista sanaa, 

maa sinänsä ja maatar, joihin sisältyy äitiyden 
käsite. 

Mutta maa sanan johdannainen on myös suomen 
äitiä merkitsevä sana maammo, joka taas on liiankin 
selvästi sukua tuon ruotsin ja monissa muissakin kielissä 
tavattavan mamma sanan kanssa. Ja kun nyt maam¬ 
mo ei ole mitenkään voinut johtua mamma sanasta, 
vaan juuri suomalaisesta sanasta maa, minkä seikan 
muuten osoittavat tuollaiset säkeetkin kuin "maaemo 
maammoseni” ja ”moa moa mm o” ja monet muut, niin 
tulemme siis siihen, että mamma sanankin pohjana ja 
perustuksena täytyy olla suomalainen sana maa. 

Mutta palatkaamme tuohon "Maatar” nimeen. Huo¬ 
miota herättää, että muinaisessa sanskritissa oli äitiä 
merkitsevänä sanana "mätar”, mikä sana on äänteel¬ 
lisesti aivan sama kuin suomalainen nimi "Maatar”, 
maaäiti. On siis ilmeistä, että niin hyvin tämä sanskritin 
mätar kuin muutkin indoeuroppalaisten kielten äitiä 
merkitsevät sanat, latinan mater, kreikan meter, 
venäjän m at, ruotsin moder, englannin mother, 
flaaminkielen moeder ja monet muut ovat kaikki 
vain maatar sanan väännöksiä. Ja merkille on eri¬ 
koisesti pantava, että vanhemmissa kielissä kuten sans¬ 
kritissa ja latinassa nämä äitiä merkitsevät sanat ovat 
lähempänä suomalaista maatar sanaa kuin vastaavat 
uudempien kielten sanat. 

Suomalainen maa sana siis heittää valon välkähdyk- 

sen niihin ikivanhoihin yhteyksiin, joita esisuomalaisilla 
ja indoeuroppalaisilla on kaukaisessa muinaisuudessa 
ollut, yhteyksiin, joita etevimmät muinaistutkijat kuten 
esimerkiksi saksalainen Kossinna, myöntävät vanhem¬ 
pina aikoina olleen. Tämä sana myös samalla osoittaa, 
että esisuomi se sittenkin on ollut Europan vanhin kult¬ 
tuurikieli ja indoeuroppalaisten kielten todellinen äiti. 

Välimeren suomalaisten vaikutus 
Etu-Aasiassa. 

Palestiinassa Välimeren suomalaiset joutuivat mo¬ 
nenlaisiin tekemisiin israelilaisten kanssa. On jo ollut 
useamman kerran puhetta siitä, että filistealaiset, joiden 
nimestä tiedemiehet selittävät koko Palestiina nimityk¬ 
sen johtuvan, olivat Kreetasta tulleita siirtolaisia. 

Heidän joukossaan oli ilmeisesti muitakin Välime¬ 
ren suomalaisia kuin kreettalaisia. Raamatussa maini¬ 
taan nimittäin kuningas Davidin palkkasotureina ja 
henkivartioväkenä ”kreetit ja pleetit” s.o. kreettalaiset 
ja filistealaiset eli oikeastaan "peletealaiset”. Näistä 
kaksi viimeksi mainittua nimeä kätkevät itseensä varsin 
todennäköisesti "pelasgi” nimityksen. 

Filisteaa nimitetään muuten Raamatussa myös 
”Chretiksi” eli siis kreettalaisten asuma-alueeksi. Ama- 
lekilaisten kerrotaan näet kuningas Davidin aikoina 
ryöstäneen kerran ”Chretiä ja Judaa etelästä päin”. 
(1. Sam. 30: 14). Ja sanomattakin on selvää, että tässä 
Raamatun paikassa ei ole puhe Välimeressä olevasta 

Kreetta-saaresta vaan kreettalaisten ja filistealaisten eli 
pelasgien asuttamasta Palestiinan rannikkoalueesta. 

Tuo nimitys peletealaiset johtaa mieleen 
erään seikan. Jos kerran ”pleetit” on sama kuin "pele¬ 
tealaiset”, kuten tietosanakirjat vakuuttavat, eli siis 
edellinen nimitys on eräänlainen typistys jälkimmäi¬ 
sestä, niin silloin yhtä hyvällä syyllä myös ”kreetit” 
(Chreti) on typistymä jostakin täydellisemmästä nimes¬ 
tä, joka sellaisenaan on jälkimaailmalta hävinnyt. 
Tässäkin nimessä on aluperin saattanut k-kirjaimen jä- 
lessä olla e tai lisäksi jotain muutakin. Kukaties tämä 
nimi on alkuperäisessä muodossaan kuulunut samoin 
kuin tuo Vienan-Karjalasa olevan järven nimi ”Kieretti” 
tai ”Kierretti”. 

Mutta paitsi kreettalaisia ja pelasgilaisia siirtolaisia 
oli Palestiinassa jo paljon varhaisempina aikoina muu¬ 
takin suomalaista asutusta. Kun israelilaiset saapuivat 
tähän maahan, tapasivat he siellä korkealle kehittyneen 
kulttuurin: vahvoja kaupunkeja, linnoja, teitä, sivisty¬ 
neitä yhteiskuntia. Eikä tämä palestiinalainen esi-see- 
miläinen kulttuuri ollut edes mitään nuorta nousukassi- 
vistystä, joka oli juuri niihin aikoihin alkanut versota. 
Se oli pikemminkin vain surkastunutta jäännöstä van¬ 
hemmasta, loisteliaammasta sivistyksestä, mikä oli ehti¬ 
nyt jo hyvin suuressa määrin rappeutua. 

Israelilaisten maahan muuton aikana tämä vanha 
palestiinalainen kulttuuri oli, kuten esimerkiksi sellainen 

itämaiden tuntija kuin professori Kittel on korostanut, 
jo silloin ylikulttuuria. Se oli hänen mukaansa kuin 
mailleen laskeva päivä, jonka jälkeen israelilaisten maa¬ 
hantulo alkaa taas uuden, nuoren kulttuurin nousun. 
Mooseksen aikainen Palestiinan historia ei ole "vanhaa 
aikaa”, kuten hän on sanonut, vaan se on "uutta aikaa”, 
jonka edellä jo on ollut "vanha aika” ja "keskiaika”. 

Tämän Palestiinan esi-seemiläisen kulttuurin kan¬ 
nattajia ovat jotkut koettaneet väen väkeen tehdä indo- 
europpalaisiksi. Palestiinan vanhemmat kiviset muis¬ 
tomerkit, megabitit, viittaavat näet selvästi sukulaissuh¬ 
teisiin muun muassa Baltianmaiden ja Ruotsin vanhoihin 
kansoihin, koska täällä tavataan samanlaisia muinais¬ 
jäännöksiä. Siis, niin he ovat päätelleet, indoeuroppa- 
laiset ovat asuttaneet Palestiinan ennen seemiläisiä ka¬ 
naanilaisia ja israelilaisia. Mutta paremmalla syyllä 
noissa megabiteissä on uusi todiste muinaisten Välime¬ 
ren maiden suomalaisten vanhoista yhteyksistä Itäme¬ 
ren maihin. Kuinka vanhoja nämä yhteydet oikeas¬ 
taan benevätkään? 

Toinen seikka, johon Palestiinan muinaisen indoeu- 
roppalaisuuden puoltajat ovat nojanneet, on eräiden 
Vähän-Aasian Boghasköistä löydettyjen nuolenpääteks¬ 
tien tulkitseminen. Niissä esiintyvän kielen on havaittu 
olevan jotain vanhaa kieltä, joka on sukua indoeurop- 
palaisille kielille ja jonka muutamat sanat on havaittu 
muistuttavan latinan sanoja. Tuo Boghasköi on mui- 

naisen heettiläisen ”Khatu” nimisen kaupungin paikalla, 
mistä on tehty se johtopäätös, että kaikki heettiläiset 
puhuivat tätä samaa kieltä, joka esiintyy noissa nuolen¬ 
pääkirjoituksissa. Ja kun toiselta puolen heettiläisiä on 
Raamatun kertomusten mukaan muinoin asunut eteläi- 
simmissäkin osissa Palestiinaa aina Hebronin tienoilla 
saakka, niin oli viimeksi mainittukin maa muka entisinä 
aikoina indoeuroppalaisten asuttama. 

Suunnilleen tähän tapaan he päättelevät, mutta 
ensinnäkin vanha heettiläinen kuva- eli hieroglyfikirjoi¬ 
tus, jonka merkit muistuttavat Alasia- (Kypros) ja 
Kreetta-saarilla käytettyjä kirjoituksia, ne ovat vielä 
lukuisista yrityksistä huolimatta tulkitsematta. Eikä ole 
sanottu, että myös niiden kieli on indoeuroppalaista. 
Ja toisekseen, tuo nimitys "heettiläiset” on saattanut 
olla enemmän maantieteellinen kuin mitään määrätyn- 
kielistä yhtä ja samaa kansaa tarkoittava. Se on voinut 
olla samantapainen kuin esimerkiksi "europpalaiset” 
nykyaikana. Se on saattanut tarkoittaa yhtä hyvin niin 
indoeuroppalaisia kuin suomensukuisiakin kansoja, joita 
siihen aikaan Etu-Aasiassa asui. Ja kolmanneksi, enim¬ 
mät vanhat niin sanotut heettiläiset nimet eivät kuulosta 
yhtään indoeuroppalaisilta, mutta kylläkin suomalai¬ 
silta. Ennemmin on jo mainittu sellaiset muinaiset vähä¬ 
aasialaiset nimet kuin "Lalli”, "Laila”, "Kirri”, 
jotka kaikki ovat muodoltaan varmoja suomalaisia 
henkilönimiä. Ja entä nykyisten Kara-su- ja Afrin-vir- 

tojen seuduilla olleen Patin ruhtinaskunnan kuningas 
”Surri”, mikä ilmeisesti muistuttaa suomalaista 
”Sorri” nimeä. Ja sitten Pontoksessa olleen Tabalin 
(Raamatun Tubal) ruhtinaat, joista mainittakoon tässä 
”Kiakki” ja ”Khulli”. Edellinen näistä muis¬ 
tuttaa epäilyttävästi suomalaista henkilönimeä "Kiek- 
k i”, mikä muuten merkitsee lokkia, tiiraa ja jälkimmäi¬ 
nen voi olla sama kuin virolaisten nimenä tavallinen 
"Kull” (viron kuli, gen. kulli, merkitsee sekin lintua 
nimittäin haukkaa, kotkaa). Mainita sopii myös Kar¬ 
jalan puolen "kulli”, kuovi. Myös Kilikian itäosassa 
olleen Kue-nimisen maan ruhtinaan nimi ”Urik” tun¬ 
tuu hyvin virolaiselta. Vironkielen sana ”urik” näet 
merkitsee myrskyä ja sellaiset nimet kuin Myrsky, Tuuli, 
Talvi olivat suomalaisilla muinoin hyvin tavallisia. 
Ja kuinka tuollaiset ni-päätteiset muinaiset etu-aasialai- 
set nimet kuin "Janiani”, "Hajani”, "Akhu- 
n i”, "Kuliani” ja ”1 r k h u 1 i n i” muistuttavat - 
kaan karjalaisia nimiä, sellaisia kuin "Janiani”, 
"Hornani”, "Nykäni”, "Kettuni”, "Riikoi- 
ni’ ja monia muita. Tuo etu-aasialaisten nimien ni- 
pääte vastaa ilmeisesti karjalaista ni-päätettä, mikä taas 
puolestaan on sukua suomalaiselle nen- ja virolaiselle 
ne-päätteille. 

Mutta heettiläisiä aineksia tiedetään jo varhain 
sinkoilleen kauas Amieenian ja Van-järven tienoille. 
Sargon II aikana (722—705) mainitaan Armeenian 

kuninkaana eräs ”Rusa”. Tämä nimi on muodoltaan 
sama kuin suomalainen henkilönimi ”R u s a”, mikä 
tavataan ylen tavallisessa sukunimessä Rusanen. 
Ohimennen sanoen Vanjärvi on Suomessakin Suo¬ 
menniemellä. Siellä, Armeenian kaakkoispuolella Van- 
järvestä itään oli ja on vieläkin ”Urmia” niminen 
järvi ja kirjaimellisesti samanniminen paikka ”Urmia’ 
löytyy Suomesta Suoniemeltä. 

Myös Babylonian kaupungeissa asui heettiläisiä jo 
vuoden 2000 vaiheilla e. Kr., kuten vanhojen itämais¬ 
ten olojen tuntijat vakuuttavat. Vielä verrattain myö¬ 
häiseltä n.s. uusbabylonialaiselta ajalta olevissa sikäläi¬ 
sissä henkilönimissä on paljon sellaisia, jotka ovat muo¬ 
doltaan samoja kuin vastaavat suomalaiset. Vai mitä 
sanotaan esimerkiksi sellaisesta uusbabylonialaisesta 
nimestä kuin "Tappara”, jonka olen ottanut tähän 
K. Tallqvistin teoksesta "Neubabylonisches Nomenbuch 
aus der Zeit des Samasumukin bis Xerxes”. Selvä suo¬ 
malainen nimi, vai kuinka? Ainakin Suomalaisuuden 
Liitto näkyy pitäneen ”T a p p a r a” nimeä suomalai¬ 
sena, koska se on ottanut sen "Nimioppaaseensa”. 
Ja entä "Tapara” sitten? Sekin on samasta läh¬ 
teestä kuin Tapparakin. Myös "Tapara” nimeä näkyy 
A. V. Koskimies pitävän suomalaisena nimenä "Paka- 
nuudenaikaisessa nimistössään”. Mainitsen vielä pari 
uusbabylonialaista nimeä mainitusta näitä nimiä luette- 
levasta teoksesta. Siinä on monien muiden suomalais- 

sointuisten ohella myös ”Karri” ja ”Huru”. Tus¬ 
kin tarvitseisi mainita, että ”Karri” on tuiki tavallinen 
nimi Pohjanmaalla. ”Huru” on sen sijaan harvinai¬ 
sempi, mutta se esiintyy 1500-luvulla sukunimenä Var- 
sinais-Suomessa. 

On suorastaan ihme, ettei tällaisen henkilönimistön 
perusteella virallinen tutkimus ole rohjennut tehdä sitä 
johtopäätöstä, että heettiläisten mukana on täytynyt 
olla suomalaista kansanainesta. Ja useissa tapauksissa 
ammattitutkijat juuri henkilönimien perusteella päätte¬ 
levät, mitä kansaa missäkin Etu-Aasian kaupungissa ja 
seudussa muinoin on asunut. 

Kuten jo sanottu, asui heettiläisiä Palestiinassa aivan 
sen eteläisimmässä osissa asti. Raamatussa kerrotaan 
Abrahaminkin ostaneen Hebronissa vaimolleen haudan 
heettiläisiltä. Ja että näidenkin seutujen heettiläiset 
olivat suomensukuisia, sen osoittavat eräät tyypilliset 
paikannimet, jotka tarjoavat hauskoja vertauskohtia 
Viroon. 

Kuolleen meren länsipuolella Hebronista etelään 
päin oli muinoin eräs kaupunki nimeltä ”K a r m e 1”, 
siis sama nimi, jonka olemme jo aikaisemmin tavanneet 
vuoriston nimenä Ak ka kaupungin eteläpuolella ja 
myöskin paikannimenä Virossa Saarenmaalla. Tämä 
eteläisen Palestiinan Karmel nimi on muuten säilynyt 
meidän aikoihimme ja sen paikalla löytyy nykyään 
suuria raunioita. 

Viroon viittaa myös ”E s the m o”, jonka niminen 
paikka Palestiinassa oli Kannelista hiukan lounaaseen 
päin. Siinäkö siis vanhin viesti virolaisten "Eesti” 
nimestä? Tämäkään ei ole mahdotonta, sillä Esthemon 
lähellä oli muinoin toinenkin kansa, jonka nimellä on 
vastineensa Itämeren maissa. Kuolleen meren etelä- 
päästä suoraan luodetta kohden ulottuvaksi on Palestii¬ 
nan karttoihin merkitty nimi ”1 d u m a e a”, siis aivan 
sama nimi jonka tapaamme myös muinaisella Liivin- 
maalla. Siellä oli näet Metsepolen (Metsäpuolen) 
itäpuolella maakunta, jonka nimi kuului "Idumaea” 
eli "Ydumea”. Ja Henrik Lättiläinen mainitsee 
viimeksi mainitussa maakunnassa asuneen "Idumei” 
eli ”Y d u m e i” nimisen kansan. 

Tietysti olivat nuo Palestiinan idumealaiset samaa 
kansaa kuin edomilaiset, joiden varsinaiset asuma-alueet 
ulottuivat heti Kuolleen meren eteläpuolelta Punaisen 
meren Akaba- eli Elanilaiseen lahteen. Mutta nämä 
idumealaiset eli edomilaiset olivat alunperin todennä¬ 
köisesti suomensukuinen kansanheimo, joka sitten myö¬ 
hemmin seemiläistyi, kuten niin monet muutkin Pales¬ 
tiinan ei-seemiläiset alkuväestöheimot. Alkuhebrealla 
kuten myöhemmällä aramean kielelläkin, jolla osa Van¬ 
haa Testamenttia on kirjoitettu, oli nähtävästi harvinai¬ 
sen suuri levenemisvoima. Tätä korostavat varsinaiset 
itämaiden tuntijatkin. Eräskin orientalisti sanoo, että 
aramealaisilla oli harvinaisen suuri kyky koteutua vie- 

raaseen maaperään ja "pakottaa ne kansat, joiden kes¬ 
kuuteen he joutuivat, omaksumaan aramean kielen”. 

Mitä erikoisesti näihin idumealaisiin eli edomilaisiin 
tulee, niin heidän sanotaan asettuneen niille maille, 
joilla he sitten asustivat, ”horilaisten (Mudissa asu¬ 
vaisten) sijaan”. Nyt on ilmeisesti juuri tämä luola- 
ihmisten nimitys, ”h o r i 1 a i s e t”, idumealaisten van¬ 
haa suomensukuista kieltä. Vielä nykysuomessakin on 
näet eräs sana, nimittäin ”horo”, joka hyvin selittää 
tätä kansannimeä. Mainittu suomalainen sana näet 
merkitsee Lönnrotin mukaan samaa kuin aukko, reikä, 
onsi, kolo, siis luola. 

Myös edomilaisten pääpaikalla, Akaba-lahden poh¬ 
joispäässä olevalla ”Aila” kaupungilla oli hyvin suo- 
malaissointuinen nimi. Saman nimen ”Aila” tapaam¬ 
me nimittäin talonnimenä Ylistarossa Pohjanmaalla. 
Ja ohimennen sanoen tähän nimeen sisältyy tuo omitui¬ 
nen ja varmasti alkusuomalainen nimi ”Ai”, jonka 
tapaamme sekä muinaisena kaupungin nimenä Palestii¬ 
nassa Jerusalemin koillispuolella, että myöskin suku- 
nimenä 1500-luvulla Etelä-Pohjanmaalla, jossa oli 
todellakin ”Ai” niminen henkilö. Sen on A. V. Kos- 
kimieskin maininnut ”Pakanuudenaikaisessa nimistös¬ 
sään”. 

Edomissa, kuten luullaan, oli myöskin S o d o m a, 
jonka nähtävästi maanjäristys hävitti. Tämän kaupun¬ 
gin nimi muistuttaa ma-päätteisiä suomalaisia nimiä, jol- 

laisia ovat Kihama, Ikonia ja monet muut. 
Flavius Jo se fus mainitsee Sodoman kuninkaana erään 
”Ballas” nimisen miehen. Tämä nimi on ilmeisesti 
sama kuin suomalainen ”P a 11 a s”, tunturi Lapissa. 
Pohjois-Suomeen viittaa myöskin ensimäisen Mooseksen 
kirjan 36 luvussa mainittu nähtävästi edomilainen hen- 
kilönimi ”Uts ”, mikä harvinainen nimi on alkuosana 
U t s-j o e n nimessä. 

Siitä kiihkeästä verensekoituksesta, jota tapahtui 
Palestiinassa sinne saapuneiden israelilaisten ja maan 
alkuväestönä olleiden suomalaissukuisten heettiläisten 
välillä, kertoo Raamattukin. Syystä sanookin profeetta 
Hesekiel juutalaisille: "Teidän äitinne on heettiläinen, 
teidän isänne amorealainen”. 

Luonnollisesti tämä sekaantuminen vaikutti paljon 
israelilais-juutalaisiin henkilönimiin. Jos jollakin heb- 
realaisella vesalla sattui olemaan heettiläinen äiti, sai 
hän tietenkin useimmassa tapauksessa myös heettiläisen 
nimen. Esimerkiksi Raamatussa usein esiintyvä henkilö- 
nimi ”U r i a” on heettiläinen, kuten selviää kuningas 
Davidin ja Batseban rakkaustarinasta. Patseban mies 
Uria, jolla oli oma surullinen kohtalonsa, oli Davidin 
heettiläinen palkkasoturi. Jos taas käännymme Suo¬ 
meen, löydämme tämän saman ”U r i a” nimen itse Suo¬ 
malaisen Nuijan kokoelmasta, nimeltä "Suomalaisia 
nimiä”. Eivätkä Nuijan miehet ottaneet suinkaan tuo¬ 
hon nimiluetteloonsa tätä nimeä Raamatusta. 

Ja entä sitten tuon heettiläisen naisen Batseban 
nimi? Tähän nimeen voi kätkeytyä virolaiset sanat 
bats, gen. batsi, ja paa. Edellinen sana merkitsee 
palmikkoa, lettiä ja jälkimmäinen päätä. Virossa on 
näet pää sanalle useampia muotoja kuten pee, paa, pea 
ja pia. Näin saamme Batseba nimestä hyvin luo- 
nollisen naisnimen, joka ei ole merkinnyt mitään sen 
kummempaa kuin palmikkopää. Se on vain tuollainen 
suomalaisilla hyvin tavallinen pää-loppuinen henkilö¬ 
nkin, jollaisia ovat esimerkiksi Karhapää, Val- 
keapääja monet muut. 

Mutta Batseba tietysti antoi pojalleen, joka hänelle 
syntyi Davidin kanssa, omasta kielestään johtuvan ni¬ 
men. Ehkä David ehdotti ensin hebrealaista nimeä, 
mutta Batseba oli nähtävästi itsepäinen eikä luopunut 
nimiehdotuksestaan. Ja kun itämaiset kuninkaat, kuten 
ilmeisesti Davidkin, olivat yleensä hyvin suostuvaisia 
lempi vaimojensa pyyntöihin ja päähänpistoihin, niin sai 
kun saikin tuleva juutalaisten kuningas tuon hyvin suo- 
malaissointuisen nimen ”S a 1 o m o”. Se sisältää hyvin 
todennäköisesti suomalaisen salo sanan ja sopeutuu 
hyvin mo-päätteisten suomalaisten nimien sarjaan, jo¬ 
hon kuuluvat esimerkiksi sellaiset kuin Untamo, 
Antam o, Tuhkimo, Kulti m oja monet muut. 

Meillä on jo aikaisemmin ollut puhetta Jahve nimen 
suomalaisesta alkuperästä. Tämän nimen israelilaiset 
saivat ilmeisesti juuri Palestiinan suomalaisilta. Ja onpa 

uskonnon alalla israelilaisilla ja suomalaisilla eräs toi¬ 
nenkin yhteinen nimitys, kuten pian tulemme näkemään. 

Levi-heimo muodosti nimittäin hebrealaisten perin¬ 
nöllisen papiston, mikä seikka käy selville Raamatusta. 
Nyt löytyy tälle hebrealaisen pappissuvun ”L e v i” ni¬ 
melle hyvin mielenkiintoinen vastine Arabiasta. "Kol¬ 
messa kirjoituksessa”, sanoo esimerkiksi vieniläinen pro¬ 
fessori Ernst Sellin, "jotka ovat löydetyt minalaisesta 
el-Ola nimisestä siirtolasta Pohjois-Arabiassa, on tavat¬ 
tu sanat lawi ja lawiat, jotka Mullerin, Mordtma- 
nin, Hommelin y.m. mukaan merkitsevät pappia ja papi¬ 
tarta . . . Mikä hämmästyttävä näköala! Levi-heimo, 
joka asui Quadesin pyhäkön ympäristöllä, on joko 
hankkinut Pohjois-Arabialle samaten kuin Palestiinalle 
pappeja taikka on hebreassa perinnöllisen papiston ni¬ 
mitys laina minalaisilta.” 

Niinpä tosiaankin! Mutta mihinkäs suomalainen 
sana "lovi” sitten jää? Se on yhtä lähellä Levi-nimi- 
tystä kuin tuo lawi sanakin. Ja "lovi” esimerkiksi 
säkeissä "nouse lovi loihtemahan” ja ”täss’ on lovi 
loihtemassa” merkitsee juuri tietäjää, loitsijaa, manaa¬ 
jaa ja ennustajaa, joka loveen lankeamalla ilmoittaa 
tulevia asioita. Lovi siis tarkoittaa jotakuinkin samaa, 
mitä tuokin lawi sana on tarkoittanut. Muinaisitämais- 
ten pappien tehtäviin nimittäin kuului muun muassa 
manaaminen, loitsujen lukeminen ja tulevaisten tapah¬ 
tumain ennustaminen. Ja tulevien ennustaminen, toran, 

oraakkelin jakamisen muodossa kuului Levi-papistonkin 
tehtäviin, kuten näiden asioiden erikoistuntijat selittävät. 

Tämä suomalainen lovi sana se siis vasta näköalat 
aukaisee ja synnyt syvät ilmoittaa. Sillä jos kerran tuo 
lawi sana on sama kuin nimitys Levi, niin totta varmaan 
silloin myös lovi on luettava samaan sanaryhmään. 
Ja ovatpa suomalaiset kaikesta päättäen tunteneet tuon- 
kin lawi muodon. Sehän esiintyy tuossa myytillisessä 
naisnimessä ”L a v i a t a r”, joka Lönnrotin mukaan 
on sama kuin "Loveatar”, siis naistietäjä, naisennus- 
taja ja miksei siis naispapitar. Meillä on myös vanhoja, 
vieläkin käytännössä olevia sukunimiä sellaisia kuin 
”Lavi”, "Lavikainen” ja "Lavikka”. Nämä 
suvut saattavat polveutua jostain muinaisesta lovi- tai 
lavi-tietäjästä. 

Eiköhän siis sekä tuon lawi sanan että Levi-nimen 
laita olekin niin, että ne molemmat ovat vanhaa etu- 
aasialais-suomalaista alkuperää. Arabialaiset minalaiset 
eli "minealaisct” saivat pappia tarkoittavan lawi sanan¬ 
sa edeltäjiltään Kreetan suomalaissukuisilta minoalai- 
silta, joiden Punaisen meren suussa olleesta siirtolasta 
on edellä ollut puhe. Israelilaiset taas saivat pappis¬ 
sukunsa Levi-nimen Palestiinan suomalaisten vanhoista 
lovi- eli lavi-tietäjistä. 

Samaa suomalaista perua on varmaan myös tuo 
”tora”, jolla tarkoitettiin alkuaan oraakkelin jakamista 

eli ennustamista, mutta joka myöhemmin muuttui yksin¬ 
omaan oikeudenkäytöksi, kuten näiden asioiden erikois¬ 
tuntijat selittävät. Näin ollen siis tuo ”tora” tavallaan 
tarkoitti myös riitajuttua ja juuri riitaista puhettahan 
suomalainenkin sana ”t o r a” merkitsee. 

Nykyiset suomalaiset — vain 
varjo entisistä. 

Suomensuku on siis kerran vaikuttanut mahtavasti 
maailman sivistyshistoriaan. Puolentoistatuhannen vuo¬ 
den ajan se oli Europan sivistyksen soihdun kantajana, 
sillä se kehitti Välimeren itäpäässä loistavan pronssikau- 
tisen kulttuurin, välitti sivistysvaikutteita Itämaiden van¬ 
hoilta sivistyskansoilta ja egyptiläisiltä sekä myöskin 
vaikutti puolestaan näiden kansojen sivistykseen. Esi¬ 
merkiksi Egyptistä on löydetty muinaiskreettalaisia esi¬ 
neitä. 

Mainitulla ajalla Välimeren suomalaiset tekivät 
retkiä kaukaisiin maihin ja kävivät ennen tuntematto¬ 
missa maissa. He alistivat vähitellen vaikutuspiiriinsä 
koko Europan, Afrikan ja suuren osan Aasiaa. Jo vuo¬ 
situhansia takaperin he näyttelivät siis sitä osaa, mikä 
europpalaisilla kansoilla on viime vuosisatojen aikana 
ollut muiden maanosien kansoihin nähden. 

Ja kukapa tietää, vai kk a Välimeren suomalaiset 
olisivat kerran retkeilleet sinisen Altainkin juurella. 

Castrenin vanha olettamus saattaa olla jossain määrin 
oikea. Saattoivathan Kreetan minoalaiset ulotuttaa 
kaupparetkensä Aasian vanhoja kauppateitä myöten 
Altainkin metallirikkaisiin seutuihin. Itse Minusinsk — 
Altain lähellä oleva laaja aroseutu, missä tuo oletettu 
suomalainen pronssikautinen sivistys kerran vallitsi — 
on voinut saada nimensäkin minoalaisista. Kenties siellä 
oli kerran suuri välimereläis-suomalainen kauppa-asema 
— ”Minoa”. 

Tästä Keski-Aasian muinaisesta sivistyksestä arveli 
J. R. Aspelinkin aikoinaan: ”Se kansa, joka tuota 
kulttuuria kannatti, on muuttanut sinne muualta, jossa 
pronssiaika oli vielä varhaisempi. — On mahdotonta 
arvioltakaan määrätä, mihin aikaan pronssikulttuuri en¬ 
sin alkoi levitä Siperiaan. Hautojen ja vuorikaivosten 
paljoudesta voimme päättää, että se on kestänyt hy¬ 
vin kauan.” Myöhemmät tutkijat ovatkin huomanneet, 
että Minusinskin kulttuuri on ollut kosketuksissa Vä- 
hään-Aasiaan. 

Myöhemmin noilla aroilla, kuten sikäläisistä kirjoi¬ 
tuksista on selvinnyt, asui turkkilaissukuista kansaa. 
Mutta muinaisturkkilaiset olivat todennäköisesti vain 
myöhäisempiä valloittajia. Alkusysäyksen Minusinskin 
arokulttuurille ovat voineet antaa juuri Välimeren 
minoalaiset. Onhan Sisä-Aasiasta sukeltanut esille to- 
kharienkin kansa, joiden kieli on läheistä sukua länsi- 
europpalaiselle latinalle. 

Nykyiset suomalaiset ovat vain kalpea varjo siitä 
mitä She kerran olivat. He ovat nyt osaksi toista rotua 
kuin ennen. Suomalaiset kielet ovat siirtyneet tois- 
rotuisille, alkuaan ei-suomalaisille kansoille. Muutenkin 
ovat suomalaiset poikenneet jo varsin loitolle ikivan¬ 
hasta alkuperästään. Mutta sellainen on kehityksen 
laki. Niinhän on käynyt monille muillekin suurille 
kansoille, joilla kerran maailmassa on ollut huomattava 
asema. Missä ovat esimerkiksi entisaikojen sumerit, 
babylonialaiset ja assyrialaiset? Heidän muinoin väki- 
rikkaat kaupunkinsa lepäävät nyt sorakumpujen alla ja 
heistä itsestään on tuskin jälkeäkään tavattavissa, ellei 
mahdollisesti Kaukasos-vuoristossa elävien kymmenien 
eri alkuperää olevien kansansirpaleiden joukossa. 
On oikeastaan ihme, että suomensukua on vielä jäljellä 
senkin verran kuin sitä on. 

Yhtenä syynä Välimeren suomalaisten rippeiden 
säilymiseen on epäilemättä pidettävä näiden esisuoma- 
laisten suurta liikkuvaisuutta. Heitä kulkeutui monille 
eri tahoille ja kaikkialle, minne he vain menivät, muo¬ 
dostui suomalaista siirtolaisasutusta. Eräs siirtolaisvir- 
taus kuljetti osan heistä kauaksi pohjoiseen kulttuurin 
varsinaisilta rintamailta. Ne suomalaiset heimot, jotka 
jäivät Välimeren rannoille ja Etu-Aasiaan, tulivat pyyh¬ 
käistyiksi pois monien kansainvaellusten, sotaisten myl¬ 
lerrysten ja rotusekoitusten kautta. Mutta ne heimot, 

jotka kulkeutuivat Itämeren rantamille ja Tonavan laak¬ 
soon, jäivät elämään. 

Tämä kaikki tietysti edellyttää, ettei voi olla puhet¬ 
takaan siitä, että unkarilaiset olisivat muuttaneet nykyi¬ 
seen Unkariin jostain ”Turanista” tai Itä-Venäjältä, ku¬ 
ten historiankirjoittajat yleisesti asian esittävät. Päin 
vastoin he ovat asuneet Tonavan laaksossa ikivanhoista 
ajoista asti. Vuoden 900 tienoilla j. Kr. Unkariin tuli 
kylläkin idästä päin jokin uusi kansa, mutta nämä eivät 
olleet suinkaan Tonavan laakson alkuperäisiä suomalai¬ 
sia, vaan vieraita tulokkaita, ehkä alkuaan Aasiasta 
peräisin olevia paimentolaisia. He sulautuivat maan 
suomalaiseen alkuväestöön. Näiden kansojen kielet 
sekoittuivat toisiinsa ja niin syntyi suomensukuinen kieli, 
nykyinen unkari. — Sekelit, eräs vuoriseuduissa asuva 
unkarilainen heimo on lähinnä nykyisiä suomalaisia. 
Heidän vanhat runonsakin, kuten unkarilaiset tiedemie¬ 
het, esim. Bela Vikar, ovat havainneet, ovat monessa 
suhteessa hyvin lähellä kalevalaisia runoja. Niissä on 
sama runomittakin kuin viimeksi mainituissa. 

Mutta kuinka sitten olisi muinaisia Välimeren suo¬ 
malaisia joutunut Tonavan laaksoon? Kahtakin tietä 
on heitä voinut sinne kulkeutua. Ensinnäkin on enem¬ 
män kuin todennäköistä, että Kreetan minoalaiset ja hei¬ 
dän liittolaisensa kaarialaiset eli karjalaiset, jotka ret- 
keilivät niin paljon Mustallamerellä ja Dneprillä, eivät 
jättäneet käyttämättä hyväkseen sellaista vesiliiken- 

teelle sopivaa jokea jollainen Tonava (muinaisajan 
Ister) oli ja vieläkin on. He epäilemättä kulkivat tätä 
jokea pyrkiessään Europan sisämaihin ja samosivat sen 
suusta aina sen yläjuoksulle saakka. 

Mutta toinenkin mahdollisuus on olemassa. Hero- 
dotoksen kertoman mukaan sattui näet kerran muinai¬ 
suudessa tapaus, joka yhdellä iskulla siirsi tuhansittain 
kreettalaisia asumaan Adrian meren rannalle Etelä- 
Italiaan. Tarun mukaan näet Kreetan Minos ajoi Daida- 
losta takaa Sisiliaan, missä hän joutui väkivaltaisen kuo¬ 
leman uhriksi. Jumalan yllytyksestä — niin kertoo 
Herodotos — ja kaiketi kostaakseen kuninkaansa kuo¬ 
leman, kreettalaiset tulivat tavattoman suurella sotajou¬ 
kolla Sisiliaan. He piirittivät siellä pitkän aikaa erästä 
kaupunkia, mutta onni ei ollut tällä kertaa heidän aseil¬ 
leen suotuisa. Kaupunki jäi valloittamatta ja heitä 
rupesi ahdistamaan nälkä. He eivät voineet jäädä pai¬ 
koilleen vaan jättivät Sisilian ja läksivät tiehensä. 
"Mutta heidän jouduttuaan matkalla lapygian kohdalle 
— niin sanoo historian isä — yllätti heidät a nk ara 
myrsky, joka viskasi heidät maihin. Ja kun alukset sär- 
kyivät eikä heillä niinmuodoin näyttänyt olevan mitään 
mahdollisuutta matkata Kreettaan, perustivat he siihen 
paikkaan Hyrian kaupungin, jäivät sinne ja muuttuivat 
kreettalaisista iapygialaisiksi messapialaisiksi sekä saa¬ 
relaisista mannermaalaisiksi.” 

Tämä lapygia oli, kuten tunnettua, Etelä-Italian 

kaakkoispuoleinen niemimaa, nykyinen Apulia, jolla oli 
muinoin myös nimi Messapia. Tuo kreettalaisten perus¬ 
tama ”Hyria” oli epäilemättä sama kuin tämän nie¬ 
men luoteisosassa muinoin sijainnut kaupunki ”Uria”, 
joten tässä kohtaa meitä sama nimi, mikä oli tuolla ku¬ 
ningas Daavidin suomalais-heebtiläisellä palkkasoturilla 
ja mikä on otettu Suomalaisen Nuijankin nimiluette¬ 
loon. 

Siten tuli siis Adrianmeri kreettalaiseksi sisämereksi 
ja pysyi tietenkin kauan aikaa sellaisena. Ja voimme 
arvata, että nämä Kreetan minoalaiset siirtolaiset kolu¬ 
sivat tämän meren jokaisen kolkan. Tähän viittaa 
Herodotoksenkin kertomus. Hän sanoo, että kreettalai- 
set perustivat Hyriasta käsin muitakin kaupunkeja, joita 
tarantolaiset paljon myöhemmin koettivat hävittää, 
mutta kärsivät suuria tappioita, ”niin että siitä koitui 
kaikista meille tunnetuista tappioista suurin helleenien 
mieshukka”. Näin ollen on luultavaa, että Adrianme¬ 
ren koilliskolkassa oleva Fiumen lahtikaan ei jäänyt 
kreettalaisilta siirtolaisilta huomaamatta. He arvaten¬ 
kin kävivät täällä, nousivat siellä maihin ja tapasivat 
siellä vähän matkan päässä pohjoisella suunnalla Sau- 
joen lisäjoen Calapiksen (nyk. Kulpa). Sitä ja Sau- 
jokea pitkin he pääsivät taas helposti Tonavalle. Tätä¬ 
kin tietä saattoi siis Välimeren suomalaisia tunkeutua 
muinoin Tonavan laaksoon. 

Herodotos kylläkin kertoo, että nuo lapygiaan ajau- 

tuneet kreettalaiset jäivät siitä syystä tälle Italian nie¬ 
melle, ettei heillä ollut aluksia, joilla olisivat matkan¬ 
neet takaisin Kreettaan. Tämä ei ole kuitenkaan pätevä 
syy selittämään heidän jäämistään Italiaan. Saivathan 
he toki hankituksi itselleen uusia aluksia. Heitä pidätti 
Kreettaan palaamasta jokin muu syy ja tämä saattoi olla 
tuskin mikään muu kuin se, että heidän poissa ollessaan 
oli kotona tapahtunut mullistus. Vieraat valloittajat 
olivat tunkeutuneet sinne, hävittäneet saaren kaupungit 
ja kylät maan tasalle ja asettuneet niiden raunioille 
pitämään herruutta. 

Tälle antaakin tukea pari seikkaa Herodotoksen 
kertomuksessa. Ensinnäkin hän nimenoman mainitsee, 
että sillä aikana kuin suurin osa kreettalaisia oli sota- 
retkellä Sisiliassa, asettui melkein autioksi jääneeseen 
Kreettaan "paljon ihmisiä, muiden muassa varsinkin 
helleenejä”. Toiselta puolen se aika, johon historian 
isä nämä tapahtumat asettaa, sattuu ihmeellisen hyvin 
yhteen sen ajan kanssa, mitä nykyaikainen tutkimus 
pitää Kreetan vallan häviön aikana. Helleenien esi- 
isien katsotaan valloittaneen Kreetan siinä 1400 vai¬ 
heilla e. Kr. Ja Herodotos mainitsee, että kolme mies¬ 
polvea sen jälkeen kun Minos surmattiin Sisiliassa, sat¬ 
tuivat Troian tapaukset. Kun nyt Troia katsotaan hävi¬ 
tetyn v. 1200 vaiheilla e. Kr. eli Erastotheneen mukaan 
vuonna 1184 e. Kr. ja tähän lisätään "kolmen miespol- 

ven” aika eli noin 210 vuotta, tulemme siis jälleen 
tuohon aikaan 1400 e. Kr. 

Kaikesta päättäen nuo barbaariset valloittajat osa- 
sivat hyvin valita hetken, jolloin he hyökkäsivät Kreet- 
taan. He tulivat tähän rikkaaseen saareen silloin, kun 
he tiesivät parhaan sotavoiman olevan sieltä poissa. 

Näihin aikoihin oli suomalaisten kansain painopiste 
siirtynyt jo huomattavassa määrin Välimeren maista 
pohjoiseen Itämeren rantamille. Välimeren maista 
vanha suomalainen asutus vähitellen hävisi ja häipyi 
siellä sattuneisiin suuriin kansain siirtoihin ja myller¬ 
ryksiin, mutta jätti kuitenkin pysyvät merkit itsestään 
Tonavan laaksoon. Pohjoisella suunnalla sitä vastoin 
suomalaiset vielä varhaisemmalla keskiajalla, kuten 
pian näemme, näyttelivät huomattavaa osaa Itämeren 
melskeisissä meriretkissä. 

Europan viimeiset pakanat. 

Kymmenennen vuosisadan lopulla valtasi kristityn 
Länsi-Europan pyhä uskon levittämisen ja toisuskolais- 
ten rankaisemisen kiihko. Ristiretkien aate oli ikään¬ 
kuin ilmassa eikä se sitä ennen tai sen jälkeen ole kos¬ 
kaan saanut niin suuria joukkoja valtaansa. 

Tulisieluiset hurskaat miehet innoittivat saarnoillaan 
Europan ritareja ja kansoja lähtemään pyhään maahan 
ja valloittamaan sen pois uskottomien muhamettilaisten 
käsistä. Seuraus tästä oli, että Europan miehet samosi¬ 
vat suurina joukkoina Palestiinaa kohti rinnassaan ristin¬ 
merkki ja sydämessään innostuksen hehku. Tätä innos¬ 
tusta kesti aina kolmannelletoista vuosisadalle asti. 
Pyhän maan valloittamiseksi tehtiin kaikkiaan kahdek¬ 
san täi yhdeksän eri ristiretkeä. 

Kuinka nämä retket päättyivät ja mitä niillä oli 
seurauksia, sen kuvaileminen ei kuulu tähän. Mutta 
samoihin aikoihin paavit kehoittelivat kristityltä rita¬ 
reita bullissaan ja paimenkirjeissään menemään myöskin 
pohjoiseen, missä pakanalliset suomalaiset kansat vielä 
elivät omaa elämäänsä. Eivätkä nämä kehoitukset kai- 

kuneetkaan kuuroille korville. Osaksi niiden vaikutuk¬ 
sesta, vaikkakin pääasiassa tietenkin omien etujensa 
vuoksi Keski- ja Pohjois-Europan kristityt aloittivat ris¬ 
tiretkien sarjan suomalaisia vastaan. Saksalaiset meni¬ 
vät liiviläisten ja virolaisten maahan, pakoittivat niiden 
asukkaat kasteeesen ja samalla valtansa alle. Skandi¬ 
naviasta, Ruotsista, taas tuli äsken kasteen saaneita vii¬ 
kinkejä käännyttämään suomalaisia ja karjalaisia. 
Nämäkin voitettiin ja kastettiin uuteen uskoon ja jäivät 
vieraan valtikan alle. 

Jos Itämeren vaiheilla asuneet suomalaiset olisivat 
sattuneet kääntymään kristinuskoon ennemmin kuin hei¬ 
dän käännyttäjänsä pohjois-saksalaiset ja skandinavit, 
olisi Pohjois-Europan historia muodostunut tykkönään 
toisenlaiseksi. Paavit olisivat huilineen ja pyyntöineen 
kääntyneet tietysti kristittyjen suomalaisten puoleen ja 
kehoittaneet heitä masentamaan pakanuuden pimey¬ 
dessä vaeltavat naapurinsa. Ja tukenaan paavi ja koko 
muu kristitty Europpa olisivat suomalaiset varmaan 
yhtä hyvin kuin ketkä muut tahansa pystyneet käänny¬ 
tystyöhön. 

Mutta Itämeren suomalaisten onnettomuus oli juuri 
siinä, että he olivat Europan viimeisimpiä pakanoita ja 
näin ollen he, asuen tärkeän pohjoisen valtaväylän var¬ 
silla, joutuivat koko uskonkiihkoisen Europan silmä- 
tikuksi. Heidän taistelunsa vieraita käännyttäjiä ja val¬ 
loittajia vastaan oli siis taistelua uutta ajanhenkeä vas- 

taan ja sellaisena se oli toivotonta. Suomalaiset olivat 
jo etukäteen tuomittuja tässä kamppailussa häviöön. 

Kaikesta huolimatta tekivät suomalaiset kuitenkin 
uuden opin levittäjille lujaa vastarintaa. Heitä ei suin¬ 
kaan lannistettu vain muutamien vuosien taisteluilla. 
Liivinmaallakin, vaikka siellä liiviläinen kuningas Kaup- 
po kääntyikin kristinuskoon ja meni saksalaisten puo¬ 
lelle, kesti sentään kymmenen vuotta, ennenkuin saksa¬ 
laiset lopullisesti voittivat. Ja virolaiset pystyivät teke¬ 
mään hellittämätöntä vastarintaa kokonaista sata kolme¬ 
kymmentä vuotta. Saivatpa he päällikkönsä ruhtinas 
Lembitin johdolla loistavia voittojakin saksalaisista, 
kuten esimerkiksi Säde-joella vuonna 1210, vaikka 
tässä taistelussa kuningas Kauppokin oli saksalaisten 
puolella. Eivätkä saksalaiset ritarit edes yksin saaneet 
virolaisia kukistetuksi, vaan täytyi heidän kutsua avuk¬ 
seen tanskalaiset, jotka kuninkaansa Valdemar Seijerin 
johdolla saapuivatkin Viroon. Vasta näin yhdistetyin 
voimin saatiin Viron manterelaiset masennetuiksi tois¬ 
taiseksi, mutta saarien — Saaremaan, Hiiumaan ja Mu- 
humaan — miehet elivät vapaina vielä monia vuosia 
tämän jälkeen. Ja vielä viimeisessä suuressa taistelussa 
vuonna 1343 olivat saksalaiset ja tanskalaiset toistensa 
liittolaisina virolaisia vastassa. 

Eikä suomalakiakaan, kuten hyvin tiedämme, nujer¬ 
rettu suinkaan yhdellä iskulla. Heidän käännyttämi- 
seensä meni aikaa, vaikka he olivat keskenäänkin miltei 

alituisessa sodassa ja vai kk a he — kuten hämäläiset 
ja karjalaiset — kävivät tavan takaa toistensa maita 
hävittämässä monituhatmieilisillä sotajoukoilla. 

Ettei esimerkiksi hämäläisten lopullinen käännyttä¬ 
minen ja kukistaminen ollut suinkaan mikään helppo 
tehtävä, ilmenee siitäkin, että paavi Gregorius IX täytyi 
saarnata heitä vastaan todellista ristiretkeä. Kirjees¬ 
sään 9 päivältä jouluukuta 1237 Upsalan arkkipiipalle 
hän moittii ankarin sanoin hämäläisiä siitä, että nämä 
olivat perinpohjin hävittäneet Jumalan seurakunnan 
istutuksen Hämeestä. Poistaakseen Ruotsin valtakuntaa 
ja katolista kirkkoa uhkaavan vaaran, paavi käskee 
katolilaisten miesten Ruotsin valtakunnasta ja lähei¬ 
siltä saarilta ottamaan ylleen ristinmerkin ja lähtemään 
taisteluun uskonheittoja hämäläisiä vastaan. Hän lupaa 
kaikille kehotusta noudattaville saman syntein anteeksi¬ 
antamuksen kuin jos he lähtisivät pyhään maahan. 

Ja harvinaisen suuri senaikaiseksi lienee todella 
ollutkin se sotajoukko, joka paavin kehoitusta noudat¬ 
taen Hämeeseen samosi. Kronikatkin, jotka tätä retkeä 
kuvailevat, mainitsevat sen valmistelut suuremmoisiksi. 
Niin sanottu Erikin kronikka 1300-luvun alkupuolelta 
kertoo muun muassa seuraavaa: 

"Silloin käski kuningas Erik koko valtakuntaansa, 
sekä ritareita että ritarien vertaisia, niin talonpoikia kuin 

virkamiehiä-sanomaan miehilleen, että hän tahtoi 

sotaan lähdettävän; niin käski hän heitä pakanamaalle. 

-Heitä kuljetti tuuli, he purjehtivat pois; paka¬ 
nat myös varustautuivat, tietäen hyvin, että he tulisivat 
turmiota eikä laupeutta luottamaan. Perillä kristityt 
laskivat satamaan; lukemattomain kultakeulain määrää 
mahtoivat pakanat olla näkemässä, itselleen murheeksi 
eikä huviksi. Kristityt menivät lippuineen maihin, heille 
luonnisti siellä hyvin. Heidän kilpensä ja kypäränsä 
välkkyivät kautta maiden kulkeissaan. He tahtoivat 
halusta mitellä miekkojaan pakanallisten hämäläisten 
kanssa, ja, niinkuin luulen heidän mielineen, saadakseen 
kultaa, hopeata ja karjalaumoja . . .” 

Ja eräs toista sataa vuotta myöhäisemmältä ajalta 
oleva kronikka kertoo iästä retkestä ja sen varusteluista 
muun muassa: 

”Kun kuningas Erik oli saanut toimeen rauhan ja 
hänen kuningasvaltansa oli järkkymättömänä, halusi 
hän käännyttää uskottomia, valtakunnalleen haitalli¬ 
sia naapurikansoja. Hämäläiset olivat noita uskottomia 
ja kristityn nimen ankaria ahdistajia. Näiden masen- 
tamiseen ja kukistamiseen, tai mikä heistä oli mielui¬ 
sampaa valita, kääntymiseen Kristuksen luokse, kohdisti 
kuningas Erik valtakuntansa koko voiman. Tavatto¬ 
man lukuisalle sotajoukolle hän pani johtajaksi vävyn¬ 
sä Bielbon Birgerin, antaen hänelle huoleksi koko sota¬ 
joukon varustamisen johdon. Niin kerääntyy heti lai¬ 
voja, varoja ja ääretön joukko aseita, ja ne, joiden oli 
määrä purjehtia, astuvat laivoihin, taisteluun valmistau- 

tuneina. Eikä viholliselle ollut tietämätöntä, että sitä 
vastaan ryhdyttiin niin lukuisasti aseisiin, minkä vuoksi 
se ennakolta varasi puolustuskeinoja. Myötäisen tuulen 
puhaltaessa ruotsalainen sotalaivasto lyhyessä ajassa 
saapui meren ylitse hämäläisten satamaan. Jo kauan 
neuvoteltuaan, miten tulisi menetellä, astuu koko lukui¬ 
sa aseistettu joukko, laivat jätettyään, kohotetuin lipuin 
maihin, hyökäten urhein mielin vihollisen leiriin . . .” 
Kaikesta tästä ilmenee, että hämäläisiä pidettiin 
tuona aikana peljättävinä vastustajina. Ja jos hämä¬ 
läiset taistelussa hävisivätkin niin oli heidän tappionsa 
kunniakas. Heillä oli vastassaan varmaan moninkertai¬ 
nen aseellinen ylivoima ja heitä painoi paavin ja koko 
kristityn Europan viha. 

Itämeren suomalaiset meren- 
kävijöinä. 

Tavalliset historiat antavat hyvin kalpean ja tosi- 
oloja vastaamattoman kuvan Itämeren suomalaisista 
niiltä ajoilta, jolloin he vielä vapaina vallitsivat omia 
maitaan. Niinpä esimerkiksi monet, jotka ovat heistä 
kirjoittaneet, ovat antaneet hienossa muodossa ymmär¬ 
tää, ettei suomalaisilla olisi koskaan ollut sanottavaa 
tekemistä Itämerellä eikä läntisissä naapurimaissa. Vain 
ohimennen he mainitsevat karjalaisten vuonna 1187 
tekemän sotaretken Sigtunaan, mutta siinäpä onkin 
useimmiten kaikki. 

Ja kuitenkin oli suomalaisilla kansoilla Itämerellä 
liikkumisen suhteen aivan päinvastainen asema kuin mik¬ 
si sitä tavallisesti kuvaillaan. Ne olivat — mitäpä olisi 
syytä salata menneitä — oikein ensi luokan meriros¬ 
voja, aivan yhtä kuuluisia ja peljätyitä kuin Skandina¬ 
vian viikingitkin, ellei vieläkin peljätympiä. Ja pää¬ 
asiallisesti juuri Skandinavian maat olivat niitä seutuja, 
joihin virolaiset, karjalaiset ja hämäläiset tekivät raju- 

ja ja rohkeita retkiään. Niissä kävivät myöskin pel- 
jätyt kuurilaiset, jotka eivät olleet mitään muuta kuin 
liiviläisiä, kuten monet seikat, muun muassa Kuurin¬ 
maalla olevat sadat liivinkielestä johtuvat paikannimet 
osoittavat. Nimi "kuurilaiset” tarkoitti alkuaan vain 
Kuurinmaan rantaseudulla asuvia suomalaisia. Vielä 
nykyisinkin Saarenmaan virolaiset käyttävät nimeä 
"Kurelazed” liiviläisistä, mutta eivät koskaan tällä 
nimellä tarkoita ketään muita. 

Ja entä millaisia olivat tuon ajan suomalaiset sota¬ 
laivat sitten? Totisesti ei mitään vähäpätöisiä kalasta- 
javenheitä, joiden tapaisiksi viralliset historiantutkijat 
niitä useimmiten kuvailevat, milloin he niistä ohimennen 
sattuvat jotakin mainitsemaan. 

Virolaisten ja kuurilaisten tavallisesti käyttämät 
ryöstölaivat, joista Henrik Lättiläinen käyttää nimitystä 
"pyraticae”, olivat tosin pieniä vain kolmenkymmenen 
miehen aluksia. Sellaisia käyttivät epäilemättä toiset¬ 
kin suomalaiset kansat, jopa, kuten eräästä Henrik Lät¬ 
tiläisen meritaistelukertomuksesta selviää, saksalaiset 
ristiretkeläisetkin. Mutta yhtä hyvin kuin saksalaisilla, 
ruotsalaisilla, norjalaisilla ja tanskalaisilla, oli varmasti 
suomalaisillakin paljon suurempia sota-aluksia. Säily¬ 
neet meriseikkailukertomuksetkin mainitsevat suomalai¬ 
silla olleen laivastoissaan välistä paitsi noita ryöstö- 
laivoja myös "muita aluksia”. Eräässäkin merikaha- 
kassa, josta Henrik Lättiläinen kertoo, ahdistivat viro- 

laiset saksalaisia kymmenellä ryöstölaivalla ja kahdella¬ 
toista muulla aluksella (”cum decem pyraticis et duo- 
decim aliis navibus”). Olisi suorastaan järjetöntä luu¬ 
lotella, että nuo kaksitoista laivaa olisivat olleet vielä 
pienempiä kuin noita kolmenkymmenen miehen aluksia. 
Päin vastoin niiden on täytynyt olla suurempia ja on ne 
juuri sen vuoksi kertomuksessa erikseen mainittu. 

Sitäpaitsi kalevalaiset runot kertovat sotalaivoista, 
joissa ”sata miest’ oli soutamassa, tuhat ilman istumassa, 
nenin jousia nenässä, terin miekat teljopuilla”. Ja että 
Itämeren suomalaisetkin ovat sadan soutajan aluksia 
pakanuuden ajalla käyttäneet, sen on ehtinyt muun 
muassa professori Heikki Klemetti riittävän pätevillä 
syillä toteen näyttää. Eräässä tuonnottaisessa kirjoi¬ 
tuksessaan ”Muinais-Suomi merellä” (Kansan Kuvaleh¬ 
dessä) hän käsitteli harvinaisen terävänäköisesti mui¬ 
naissuomalaisten merenkulkua ja laivatyyppejä koskevia 
seikkoja. Siinä oli kirjoitus, jossa piili pohjalla sil kk a 
totuus ja jonka jokaisen suomalaisen olisi tullut tarkasti 
ja ajatuksella lukea. — — Tulevaisuus on varmasti 
saava tuosta kirjoituksesta yhden lisätodisteen diletan- 
tismin arvosta. Se on kerran toteava, että mies, jonka 
varsinainen ala oli musiikki, oli samalla kertaa pätevä 
muinaissuomalaisten meriasiain tuntija. 

Klemetti on näet rohjennut antaa viralliselle mui- 
naistutkimukselle sille hyvinkin tarpeellista nuuskaa, 
vertaillut valaisevasti suomalaisten sadan soutajan 

aluksia vastaavanlaisiin skandinavisiin, kuvannut niiden 
purjepuiden eli mastojen tähystyskorit, raakanuorat 
vaatevarvat, kasislieat, siniset ja punaiset purjeet, kan¬ 
nella varustetut peräkokat ja kultaiset kokkakoristeet 
sekä selostanut kaksirivisoutuiset airot, joista muistona 
ovat nuo runotoisinnoissa esiintyvät maininnat ”ylim- 
mistä airoista” ja "alimmista airoista”. Hän on vain 
jättänyt mainitsematta, että suomalaisten sotalaivat oli¬ 
vat myös varustetut ”osmankuljuilla” eli tyrmillä van¬ 
kien kuljettamista varten sekä myöskin sen ajan par¬ 
hailla sotakoneilla kuten niin sanotuilla laivanmurta- 
jilla ja iskukekseillä ja kivenheittokoneilla. 

Suomalaiset eivät ainoastaan käyttäneet muinoin 
sadan soutajan aluksia vaan hepä ne Itämerelle toivat - 
kin. Noin sadan soutajan laivoja oli näet tällä merellä 
käytännössä jo 1000 vuotta e. Kr. (ks. esim. T. Voion¬ 
maa, Gottl. suuruud. aika ja Suomi, Hist. aikak. kirj. 
v. 1918). Noilla kaukaisen ajan aluksilla liikkujat oli¬ 
vat juuri Välimereltä Itämerelle saapuneita minoalais- 
suomalaisia siirtolaisia, jotka pohjoisessa valmistivat 
itselleen samanlaisia aluksia kuin heillä eteläisilläkin 
merillä oli ollut. Muuten tuo airorivien päällekkäisyys 
on sekin kulkeutunut Itämerelle todennäköisesti juuri 
suomalaisten siirtolaisten mukana Välimereltä, missä 
vanhoista kuvista päättäen se on ollut jo ikivanhoista 
ajoista asti sikäläisissä laivoissa käytännössä. 

Kuten tutkimus on saanut selville, näyttää Itäme- 

ren suomalaisilla olleen vierailla rannikoilla, varsinkin 
Etelä-Ruotsin ja Tanskan saaristossa, erityisiä varus¬ 
tettuja suojapaikkoja, joihin he saattoivat tarpeen tul¬ 
len piiloutua vetämällä niihin keveät ryöstöaluksensa 
maalle. Niistä he saattoivat tehdä sota- ja hävitysretkiä 
lähitienoille. Kalmarin seuduilta ja Ölannin ränni - 
koilta tunnetaan useiden tällaisten lymypaikkojen jään¬ 
nöksiä. Ne. ovat tehdyt vesien lähistölle ja niistä on nyt 
nähtävänä useimmiten vain muodoltaan soikea, kivistä 
ilman savilaastia latomalla tehty noin parin metrin kor¬ 
kuinen tai korkeampikin valli. Parhaiten säilyneissä on 
vielä asuntojen jäännöksiä vallin sisäpuolella. Niissä 
siis on saattanut olla suomalaisilla aika ajoin pysyväm- 
pääkin jalansijaa. 

Tähän viittaa ohimennen sanottuna tuokin Ruotsin 
”Kalmar” nimi, joka on sama kuin Suomen "Kal¬ 
mari” nimet. Sen niminen paikka on esimerkiksi 
Saarijärvellä. Ja "Kalmari” taas ei ole mitään muuta 
sen ihmeellisempää kuin kalma sanasta ri-päätteellä 
muodostunut nimi. Mahdollisesti joku suomalainen 
merisissijoukko kärsi tuon Ruotsin Kalmarin tienoilla 
kerran raskaan tappion, hautasi paikalle kaatuneensa 
ja siitä sen nimi. 

Itämeren suomalaiset käyttivät meriretkillään välistä 
suuriakin sotavoimia. Lieneepä siinä sotajoukossa, joka 
Sigtunan hävitti, ollut karjalaisten ohella virolaisiakin, 
joka tapauksessa on heitä täytynyt olla paljon. Ruot- 


— 195 — 



salaiset eivät jättäneet Sigtunaa suinkaan puolustamatta, 
sillä se oli tähän aikaan Ruotsin ehkä tärkein kaupunki. 
”Sen perinpohjaiseen hävittämiseen”, huomauttaa A. H. 
Snellmankin, "lienee siitä syystä tarvittu jotenkin suuri 
sotavoima.” 

Mutta on säilynyt paljon muitakin meriseikkailuker- 
tomuksia, joista näkyy, että suomalaiset olivat pelät¬ 
tyjä vastustajia meritaisteluissa. Niistä myös ilmenee, 
että suomalaiset vuoroin hävisivät vuoroin voittivat, 
kuten maailman alusta asti on tapahtunut niille, jotka 
ovat koettaneet onneaan sodassa. 

Ikävä vain, että noiden suomalaisten kansojen mui¬ 
naista merikuntoisuutta kuvastavien tapahtumien muis¬ 
tot pyritään ikäänkuin pois pyyhkäisemään yleisestä 
tietoisuudesta. Harvoin niistä puhutaan ja vielä har¬ 
vemmin kirjoitetaan. Seurauksena tästä on, että useim¬ 
mat suomalaiset tietävät yhtä ja toista Skandinavian vii¬ 
kingeistä ja heidän meriretkistään, mutta suomalaisten 
kansojen meriretkistä ei tiedetä mitään. Sen sijaan 
kaikkein useimmat nykypäivien suomalaiset näyttävät 
olevan siinä uskossa, että niin esi-isämme kuin sukulai- 
semmekin ennen kristinuskoon kääntymistään kyyrötte- 
livät metsämajoissaan ja särpivät tyytyväisinä piimää 
ja naurislohkoa puukupeistaan. Sen vuoksi selostan 
tässä noita muinaisia meritaistelukertomuksia A. H. 
Snellmanin "Itämeren suomalaiset itsenäisyytensä 

aikana” nimisen teoksen mukaan, johon niitä on koot¬ 
tuna enemmältäkin. 

Ensiksi tulee tanskalaisen historioitsijan Saxo Gram- 
maticuksen eloisa kuvaus rajusta taistelusta tanskalais¬ 
ten ja kuurilaisten välillä. Tämä kahakka oli puolittain 
meri-, puolittain maataistelu, siksi, että se tapahtui ran¬ 
nikolla. 

"Valdemar Suuri lähetti v. 1170 laivastonsa ahdis¬ 
tamaan Tanskan rannikoita ryöstäviä merirosvoja. Hän 
käski sotamiestensä lähestyä noita vihollisia varovai¬ 
sesti, sillä heillä oli tapana taistellessa käyttää enemmän 
viekkautta kuin urhoollisuutta. Vihollisen laivaston 
lähestyesä, sanoi kuningas, he laskevat laivansa maalle, 
piiloutuvat lymypaikkoihin ja antavat vihollistensa 
muka mieltä myöten itseänsä ahdistaa. Mutta kun he 
huomaavat, että heidän ahdistajansa ovat hajonneet eri 
lahoille pitkin rannikkoa, he yhtäkkiä hyökkäävät piilo¬ 
paikastansa esille, tarttuvat käsin vihollistensa laivoihin, 
vetävät ne rannalle, surmaavat laivamiehet kiviä ja nuo¬ 
lia heittelemällä, lävistävät laivat keihäillä ja tekevät 
ne kelpaamattomiksi lukuisia reikiä niihin iskemällä. 
Vaikka nämä viholliset siis näyttävätkin pakenevan, ei 
heitä pidä ajaa takaa, sillä heidän pakonsa on yhtä 
vaarallinen kuin hyökkäyksensä. Kuningas neuvoi läh¬ 
tijöitä senvuoksi pitämään laivaston rantautuessa koossa 
ja taas ryhtymään tappeluun järjestetyissä riveissä. 

Siten tulisivat he saamaan varman voiton vihollisista, 
jotka taistelivat aseettomina ja melkein alastomina. 

Laivasto purjehti nyt Ölannin saarelle. Saatuansa 
asukkailta kuulla, että virolaiset ja kuurilaiset ryösti¬ 
vät läheistä satamaa, lähtivät tanskalaiset kilvalla pur¬ 
jehtimaan sinne, muistamatta kuninkaan neuvoa. Viro¬ 
laiset olivat yhdellä laivalla sataman suulla pitämässä 
vahtia ja alkoivat heti soutaa ulapalle antamatta tove¬ 
reillensa minkäänlaista tietoa vihollisten lähestymisestä. 

Merirosvot huomasivat kuitenkin vaaran, vetivät 
laivansa maalle ja kätkeytyivät läheiseen metsään. Kak¬ 
si tanskalaista souti aluksensa kaikin voimin rannalle ja 
he saavuttivat kaikkine laivamiehinensä pitkällisen puo¬ 
lustuksen jälkeen surmansa raakalaisten iskuista. 

Kaksi Absalon-piispan urhoollista ritaria riensi tove¬ 
riensa avuksi, mutta hekin joutuivat surman omiksi. 
Eräs kolmas ritari, suuttuneena kumppaniensa kuole¬ 
masta, nousi maalle toisessa paikassa ja saavutti saman¬ 
laisen kuoleman. Kuurilaiset hakkasivat kirveillänsä 
reikiä vihollisten laivoihin ja upottivat ne mereen. 

Kristoffer, kuninkaan poika, nähtyänsä edellisten 
kohtalon, lakkautti soutamisen ja koitti estää alustansa 
maalle menemästä. Mutta laiva kulkeutui kuitenkin 
sivuttaisin rannalle ja viholliset ottivat sen vastaan sel¬ 
laisella kivisateella, että laivamiehillä oli täysi työ 
itsensä puolustamisessa. Vihollisen ahdistamiseen ei 
jäänyt mitään aikaa. 

Tanskalainen sankari Esbern Snare, peläten, että 
Kristoffer joutuisi tuhon omaksi, kuljetti laivansa kes¬ 
kelle kivisadetta ja pelasti siten nuorukaisen, asettuen 
hänen ja kuurilaisten väliin. Viholliset tarttuivat nyt 
kaikin voimin Esbernin laivaan, haavoittivat keulassa 
olevat miehet ja vetivät laivan matalalle. 

Esbern, ollen laivan perässä laukaisi kolme kertaa 
heittokoneensa vihollisiin osaamatta, särki sitten koko 
koneen, hyökkäsi aseilla varustettuna laivan perästä 
keulaan ja taisteli yksinänsä ihmeteltävän urhoollisesti 
melkoisen ajan vihollisten kanssa. Vihdoin oli hän 
kivien ja nuolien satutuksesta ja iskuista niin väsynyt, 
että hän töintuskin jaksoi kävellä laivan perään, johon¬ 
ka hän asettui istumaan. 

Tovereistaan oli hänellä vaan yksi ainoa jäljellä, 
sillä kaikki muut olivat pelosta heittäytyneet mereen. 
Kuurilaiset puhkoivat rautakärkisillä lyömäaseillaan jo 
reikiä laivan kylkiin ja tunkeusivat itse laivaan. Silloin 
Esbern kokosi viimeiset voimansa, ajoi heidät kolme 
kertaa pakoon ja käytti vihollisen heittämiä keihäitä 
aseina heitä itseänsä vastaan. 

Vähissä voimin täytyi hänen taas peräytyä, mutta 
silloin heitettiin hänen päähänsä eräs kivi niin lujasti, 
että hän kaatui pyörtyneenä laivansa perään. Viholli¬ 
set nousivat nyt laivaan ja aikoivat iskeä häneltä pään 
poikki, mutta ainoa laivalle jäänyt toveri nosti hänet 

taas pystyyn, jonka jälkeen kuurilaiset, peläten uutta 
taistelua, peräytyivät. 

Toinnuttuaan näki hän vihollisia kaikkialla laivassa, 
ryhtyi taas taisteluun, karkoitti heidät vielä kerran, 
mutta vaipui sitten tajuttomana maston viereen. Siinä 
olisi hänet ehkä surma saavuttanut, jolleivät Kristoffe- 
rin soutajat olisi häntä pelastaneet. Mutta tanskalai¬ 
set tulivat tästä varovaisemmiksi ja pysyttelivät etääm¬ 
mällä rannalta, ahdistellen sieltä vastustajiansa lingoilla 
ja heittokeihäillä. 

Yön tullen keskeytyi taistelu ja tanskalaiset asetti¬ 
vat laivoja sataman edustalle estääkseen merirosvoja 
yön aikana pakenemasta. Kuurilaiset tekivät osaksi 
omista, osaksi vihollisilta ottamistansa laivoista sekä 
isoista puunrungoista kaupungintapaisen varustuksen, 
jossa oli kaksi hyvin ahdasta ja matalaa sisäänkäytävää. 
Sen sivut verhosivat he ulkopuolelta useampiin kerrok¬ 
siin sovitetuilla purjeilla. Toiset heistä teroittivat puita, 
toiset kokoilivat rannalta kiviä seuraavan päivän taiste¬ 
lua varten. Rohkeuttansa ylläpitivät he laululla ja 
tanssilla. 

Alakuloisina viettivät tanskalaiset yönsä, kunnes 
Kristofferin kirjuri, eräs englantilainen mies, rohkaisi 
heitä kertomalla muinaisaikain sankaritöitä ja kehoitta- 
maila heitä miehuullisesti kostamaan toveriensa kuo¬ 
leman. 

Seuraavana aamuna tanskalaiset nousivat maalle ja 

sotarintama järjestettiin niin, että aatelismiehet tulivat 
ensi riviin, sitten muu väki. Kuurilaiset hyökkäsivät 
leiristänsä heitä vastaan kovasti huutaen, ei järjestetyissä 
riveissä, vaan mikä missäkin. Heidän huutonsa ja 
melunsa oli niin kova, että tanskalaisten jälkirivin mie¬ 
het säikähtyneinä lähtivät pakoon. 

Eturivin miehet ryhtyivät ankaraan vastarintaan ja 
kuurilaisten täytyi vetäytyä leiriinsä. Useat heistä sur¬ 
mattiin, tanskalaisia haavoittui yksi. Ensimmäinen lei¬ 
riin ryntäävä tanskalainen sai puulla niin kovan iskun, 
että hän kuoli. Muut tanskalaiset kuitenkin väkirynnä- 
köllä hyökkäsivät leiriin, kiipeilivät pitkin mastoja ylös 
ja tunkeutuivat varustukseen vihollisten keskelle. Vihol¬ 
liset surmattiin niin tyystin, ettei edes onnettomuuden 
sanansaattajaa jäänyt henkiin.” 

Tämä kertomus kaipaa muutamia huomautuksia. 
Ensiksikin jo se seikka, että kuningas Valdemar katsoi 
tarpeelliseksi antaa sotilailleen erikoisneuvoj a heidän 
lähtiessään, ilmaisee suomalaisia merisissejä pidetyn pel- 
jättävinä ja vaarallisina vastustajina. Heidän taistelu- 
tapojansa, joita kuningas selittää 'Viekkaudeksi”, voisi 
yhtä hyvällä syyllä tulkita taitavaksi taktiikaksi, jonka 
etevyyttä tanskalaisetkin olivat varmaan usein joutuneet 
kokemaan. 

On vaikea arvata, mitä kuningas tarkoitti sanoes¬ 
saan näiden vihollisten taistelevan "aseettomina”. Juuri 
kerrotusta taistelukuvauksestakin selviää, että tanska- 

laisten vastustajilla oli aseita yhtä hyvin kuin heillä 
itselläänkin. Kuurilaisten ja virolaisten tiedetään käyt¬ 
täneen sota-aseinaan miekkoja, keihäitä, jousia, nuolia, 
linkoja, kilpiä, kivenheittokoneina y.m., siis suunnilleen 
samoja aseita, joita tanskalaisetkin käyttivät. 

Sitä vastoin kuurilaisten ja virolaisten suojavarus¬ 
teet olivat vähäisemmät ja kepeämmät kuin rautaan 
puettujen tanskalaisten. Kuningas saattoi siis sanoa 
heidän taistelevan omiin miehiinsä verrattuna "melkein 
alastomina”. Mutta kepeillä suojavarusteilla oli omat 
etunsakin. Sellaisten käyttäjä säilytti luonnollisen not¬ 
keutensa ja hän oli nopealiikkeisempi kuin kauttaaltaan 
rautaan verhottu mies, joka muuttui hitaaksi ja kan¬ 
keasti liikkuvaksi kuin koppakuoriainen. Ja varsinkin 
pienissä ja heiluvissa laivoissa liikehtiminen oli raskai¬ 
siin rautatamineisiin puetulle hankalaa ja rasittavaa. 

Se seikka taas, että kertomuksen kirjoittaja, joka oli 
tanskalainen, käyttää maamiestensä vastustajista nimi- 
tystää "raakalaiset”, on hyvin ymmärrettävää ja peräti 
inhimillistä. Eteviä ja peljättyjä vastustajia on aina 
maailmassa nimitelty vähemmän mairittelevilla nimillä. 
Historia tarjoaa tästä esimerkkejä yllin kyllin. Vielä 
maailmansodassakin eri riitapuolilla olevat kansat käyt¬ 
tivät toisistaan nimityksiä, joiden joukossa "raakalai¬ 
nen” tuntui varsin kalpealta ja kuluneelta. 

Huomiota ansaitseva on kylläkin tuon tanskalaisen 
Esbemin urhoollisuus ja sitkeys. Se seikka, että hän 

kesti niin paljon iskuja ja kivien kumahteluja heittä¬ 
mättä henkeään, voi olla selitettävissä vain siten, että 
hänen rautapukunsa oli tavallista lujempaa tekoa. 

Saxon kertomuksessa ei ole mitään, joka osoittaisi, 
että suomalaisten sotataito oli millään tavoin huonompi 
kuin tanskalaisten. Päinvastoin se todistaa kuurilaisten 
taistelleen erittäin pelottomasti ja aluksi suurella menes¬ 
tyksellä nähtävästi paljon suurempaa ylivoimaa vastaan. 
Erään toisen kertomuksen mukaan näet "koottiin tätä 
retkeä varten laivoja kaikista Tanskan kylistä”. Sen 
sijaan niitä kuurilaisia, jotka jäivät tanskalaisten kanssa 
ottelemaan tuohon satamaan, oli tämän kertomuksen 
mukaan vain yhdeksän laivan miehistö. 

Eräs toinen meritaistelu suoritettiin virolaisten ja 
saksalaisten välillä: 

”Vuonna 1203 tapasi Liivinmaan piispa Albert, 
ollen useiden ylimysten kanssa paluumatkalla Sak¬ 
sasta, Listriassa saarenmaalaisia merirosvoja, jotka 
16:11a laivalla liikkuen vähää ennen olivat polttaneet 
yhden kirkon, ryöstäneet sen kellot ja muun omaisuu¬ 
den, hävittäneet maakunnan, surmanneet ja vanginneet 
ihmisiä, "niinkuin pakanallisten virolaisten ja kuurilais¬ 
ten tapa oli menetellä Tanskan ja Ruotsin valtakun¬ 
nissa”. Ristiretkeilijät varustautuivat nyt kostamaan 
kristittyjen kärsimyksiä. Silloin pakanat sanoivat teh¬ 
neensä rauhan riikalaisten kanssa ja pääsivät sillä kertaa 
vapaiksi. 

Kun Albert seuralaisineen muutaman päivän kulut¬ 
tua oli Visbyssä, näkyivät samojen virolaisten alukset 
kiitävän meren selälle. Albert kieltäytyi ensin taiste¬ 
lusta, sillä hän pelkäsi, että ristiretkeläiset mahdollisesti 
joutuisivat tappiolle ja Liivin kirkolle saattaisi olla va¬ 
hinkoa virolaisten ahdistamisesta. Seuralaistensa pyyn¬ 
nöstä hänen kuitenkin täytyi lopuksi ryhtyä merirosvoja 
hätyyttämään. 

Kristityt varustivat nopeasti laivansa ja meritappelu 
alkoi. Virolaiset huomasivat, että kahdeksan kristitty¬ 
jen laivaa oli vähän erillään imuista, ja koettivat äkki- 
rynnäköllä ottaa ne haltuunsa. Mutta saksalaiset hyök¬ 
käsivät kahden virolaisen laivan päälle, joissa kuljetet¬ 
tiin kirkonkellot, muu ryöstösaalis ja kristittyjä van¬ 
keja, surmasivat niissä olevat 60 laivamiestä ja kuljet¬ 
tivat koko saaliin Visbyn satamaan. Eräs vahva sak¬ 
salainen joutui yksinänsä kolmanteen laivaan ja sumiasi 
miekallansa kaksikymmentäkaksi vihollista, ennenkuin 
itse joutui surman omaksi. Virolaiset sytyttivät tämän 
laivan palamaan.” 

Mainittakoon, että Listria oli osa muinaista Skänen 
maakuntaa Etelä-Ruotsissa. — Tämäkin kertomus muu¬ 
ten osoittaa; kuinka peljätyitä Itämeren suomalaiset, 
olletikin virolaiset merisissit muinoin olivat. Albert piis¬ 
pa ajatteli nähtävästi monta kertaa päänsä ympäri 
ennenkuin hän saksalaisineen rohkeni ryhtyä taisteluun 
virolaisten kanssa. 

Kertomuksessa on eräs viittaus siihen, että saksalai¬ 
sia oli luultavasti enemmän kuin virolaisia. Viimeksi 
mainittujen sanotaan käyneen ahdistamaan kahdeksaa 
vihollislaivaa, jotka olivat joutuneet vähän erilleen 
muista saksalaisista laivoista. Ehkä nämä kahdeksan 
laivaa olivatkin vain pieni osa saksalaisten päälaivueesta 
ja virolaiset juuri senvuoksi, että ne näyttivät vähälu- 
kuisuutensa takia olevan helposti voitettavissa, kävivät 
aluksi niiden kimppuun. Jos noita "muita” saksalaisia 
laivoja oli enempi kuin kahdeksan, mikä tuntuu toden¬ 
näköiseltä, niin oli siis saksalaisten laivaluku ja niin 
ollen myöskin miesvoima suurempi kuin virolaisten. 
Viimeksi mainituilla oli näet kuusitoista ryöstölaivaa 
ja niissä ehkä jokaisessa, kuten kertomuskin antaa 
aihetta uskoa, kolmekymmentä miestä. 

Tämä taistelu näyttää jääneen lopullisesti ratkaise¬ 
matta, paitsi, että saksalaiset ottivat? takaisin virolaisten 
ottaman ryöstösaaliin ja vapauttivat kristityt vangit. 

Seuraavana vuonna (1204) lähtivät muutamat sak¬ 
salaiset ritarit purjehtimaan Väinä-joen suulta kotimaa¬ 
hansa, mutta he joutuivat merellä pois oikealta suun¬ 
nalta ja sortuivat jonnekin Vironmaan lähistölle. Viro¬ 
laiset kävivät siellä kymmenellä ryöstölaivalla ja kah¬ 
dellatoista muulla aluksella heidän kimppuunsa. Tässä 
kahakassa kerrotaan kristittyjen pitäneen hyvin puolensa 
ja virolaisten lähteneen lopuksi pakoon. 

Ruotsalaisten lähteiden mukaan liikkui merirosvoja 

vuonna 1206 Mälam järven saaristossa. Tällä hävitys- 
retkellään he sumiasivat jaarli Juhanan Ekerön saarella 
Askanesin luona. Juhanan puoliso kokosi väkeä ja 
surmautti vuorostansa kaikki rauhattomuuden tekijät 
sekä poltatti heidän laivansa Mälam järven Löfon saa¬ 
rella. Paikka sai siitä nimen Estaskär (Estaklippa, 
Estamot). Tämä nimi ilmaisee, että nämäkin meriros¬ 
vot olivat virolaisia eli eestejä. 

Kun Albert piispa matkusti Saksaan vuonna 1210, 
hyökkäsivät kuurilaiset hänen päällensä Saarenmaan ja 
Kuurinmaan välisessä salmessa. Kristityt siirtyivät isom¬ 
mista laivoista pienempiin ja lähtivät vihollista vastaan, 
mutta kiirehtivät liiaksi, niin että heidän laivansa jou¬ 
tuivat toisistaan erilleen. Kuurilaiset tyhjensivät lai- 
vainsa keulapuolet, sitoivat kaksi laivaa yhteen ja ohja¬ 
sivat ne sitten peräpainossa vihollisia vastaan. Saksa¬ 
laisten kaksi ensimäistä laivaa joutuivat kuurilaisten 
kahden laivaparin väliin. Viimeksimainittujen asema 
korkeissa laivoissaan oli edullisempi, jonka vuok¬ 
si kristityt matalista aluksistaan eivät voineet heitä vas¬ 
tustaa. Noin kolmekymmentä saksalaista saavutti sur¬ 
mansa, toiset pelastuivat peräytymällä. — Tässä meri¬ 
taistelussa siis saksalaiset joutuivat häviölle. 

Eräs virolaisten hävitysretki mainitaan vuodelta 
1226. Silloin Vilhelm Modenalainen, oltuaan paavilli¬ 
sella legaattina Liivinmaalla, lähti Väinänsuusta purjeh¬ 
timaan Visbyn kaupunkiin Gottlannin saarelle ja tapasi 

tällä matkalla saarenmaalaisia, jotka palasivat Ruotsista 
paljon ryöstösaalista ja vankeja muassaan. Saarenmaa¬ 
laisten sanotaan tällä retkellään polttaneen Ruotsissa 
kirkkoja ja surmanneen pappeja ja harjoittaneen vallat¬ 
tomuutta vangittujen naisten kanssa. 

Tämä oli saarenmaalaisten viimeinen hävitysretki. 
Vimmoissaan ryhtyi Vilhelm Modenalainen saarnaa¬ 
maan suurta ristiretkeä Saarenmaata vastaan. Visbyssä 
hän kehoitti kaikkia lähtemään tälle ristiretkelle luva¬ 
ten synnit anteeksi kaikille matkalle lähteville. Ihme 
kyllä kerrotaan gottlantilaisten, jopa tanskalaistenkin 
kieltäytyneen tästä yrityksestä, mutta sen sijaan saksa¬ 
laiset kauppiaat varustivat suuren sotajoukon. Ja tämä 
joukko, jossa sanotaan olleen mukana lättiläisiä, liivi¬ 
läisiä jopa virolaisiakin, samosi tammikuussa 1227 jäätä 
pitkin Saarenmaalle. "Sotajoukko oli suuri ja mahta¬ 
va”, kerrotaan, "käsittäen lähes 20,000 miestä, jotka 
eri osastoihin jakautuen ja erityisinä lippukuntina hevo¬ 
sineen ja rekineen meren jäälle laskeutuen aikaansaivat 
aseiden kalskeen, rekien ratinan, miehien ja hevosten 
liikkeen ja melun kautta ankaran ukkosen tapaisen 
jyminän.” Ensin antautui Muhumaan linna kuusipäi¬ 
väisen, mitä verisimmän taistelun jälkeen ja sitten hel¬ 
mikuussa itse Saarenmaan keskellä oleva Valtian linna, 
joka oli vahvemmin varustettu kuin saarenmaalaisten 
"muut kaupungit” (alias urbes). — Monta tuhatta 
henkeä linnan keskellä olevan kaivon vedellä kastettiin 
kristinuskoon. 

Mainitut kertomukset siis osoittavat, että Itämeren 
suomalaiset kansat tekivät tiheään sota- ja ryöstöret¬ 
kiä läntisiin naapurimaihin. Ja on varmaa, ettei suin¬ 
kaan kaikista tällaisista retkistä ole säilynyt muistoa 
jälkimaailmalle yhtä vähän kuin historia tietää kertoa 
kaikista Skandinaviankaan viikinkien retkistä. Tuona 
aikana oli kirjoitustaitoisia ihmisiä vähän ja historioitsi¬ 
joita vielä vähemmän. 

Näiden meriretkien suhteen ovat toiset kirjailijat 
esittäneet asiat siinä valossa, että suomalaiset oikeastaan 
vasta sitten "alkoivat” tehdä retkiään länteen, kun 
Skandinavian viikingit tultuaan kristityiksi olivat ret- 
kensä lopettaneet. Tällainen katsantokanta ei kuiten¬ 
kaan vastaa todellisia olosuhteita. Suomalaiset kan¬ 
sat tekivät kaikesta päättäen sotaisia retkiään Itämeren 
länsirannikoille ainakin yhtä varhain kuin viikingitkin 
tämän meren itärannoille. Onpa säilynyt mainintojakin 
suomalaisten sotaretkistä lännen maihin ajoilta, jolloin 
varsinainen viikinkiaika ei ollut vielä ehtinyt kunnolla 
aikaakaan. Saxo mainitsee liiviläisten, kuurilaisten ja 
virolaisten olleen osallisina Ruotsissa tapahtuneessa 
kuuluisassa Brävallan taistelussa vuonna 730, missä 
kamppailussa ratkaistiin Harald Hildetandin ja Sigurd 
Ringin välit ja missä jälkimmäinen voitti ja tuli sitten 
Ruotsin kuninkaaksi. Ja tämän Sigurd Ringin taas ker¬ 
rotaan puolustaneen Ruotsia kuurilaisten ja kainulaisten 
(”Kurir ok kaenir”) hyökkäyksiä vastaan. 

